title: ভূমি সংস্কার

text: পুঁজিবাদী ভূমি সংস্কারের মূল লক্ষ্য হচ্ছে ভূমিকে পুঁজির ক্রিয়ার অধীনস্থ করা, কৃষির বাণিজ্যিকীকরণ করা, শিল্পায়নের সম্পূরক হিসেবে কৃষির বিকাশ ঘটানো। আরেকভাবে বলা যায়, মূলধন সংবর্ধনের তাগিদে ভূমির সর্বোচ্চ উৎপাদনশীলতা নিশ্চিত করা, যে উৎপাদনশীলতার লক্ষ্য থাকে বাজার ও মূলধন সংবর্ধন এবং তার প্রয়োজন ভূমিতে পুঁজি বিনিয়োগের সকল বাধা অপসারণ। এই হিসেবে অনুপস্থিত ভূমি মালিকানা দূর করা পুঁজিবাদী ভূমি সংস্কারের প্রধান লক্ষ্য হিসেবে দাঁড়ায়। পুঁজিবাদী বিকাশের প্রক্রিয়ায় পুঁজির যে কেন্দ্রীভবন এবং আন্তর্জাতিকীকরণ ঘটে সেখানে বহুজাতিক একচেটিয়া পুঁজির উদ্ভব ঘটে। পুঁজিবাদী কেন্দ্র দেশগুলোতে তো বটেই, প্রান্তস্থ দেশগুলোর জমিও তার দখলের অন্যতম লক্ষ্য। উপনিবেশে তার দখল হয়েছে সরাসরি শারীরিকভাবে, আর বর্তমানে উন্নয়ন কর্মসূচি ও পুঁজি বিনিয়োগ প্রক্রিয়াতেই সম্পন্ন হয় এই দখলপর্ব। উন্নয়ন দর্শনের আধিপত্য এবং ‘স্বাধীন রাষ্ট্র’ কাঠামোর সমর্থন নিয়েই তা অগ্রসর হয়। বর্তমান বিশ্বে কৃষিকেন্দ্রিক বহুজাতিক কোম্পানিগুলোর সাম্প্রতিক তৎপরতা এরই স্বাক্ষর বহন করে।


title: ভূমি মন্ত্রণালয় (বাংলাদেশ)

text: ভূমি সংক্রান্ত যাবতীয় সেবা জনগণের নিকটে পৌঁছে দেয়ার লক্ষ্যে বর্তমানে ভূমি রেকর্ড ও জরিপ অধিদপ্তর, ভূমি সংস্কার বোর্ড, ভূমি আপীল বোর্ড, ভূমি প্রশাসন প্রশিক্ষণ কেন্দ্র এবং হিসাব নিয়ন্ত্রক (রাজস্ব) দপ্তর ভূমি মন্ত্রণালয় এর অধীনে কাজ করে থাকে। এছাড়া বিভাগীয় পর্যায়ে কমিশনার, জেলা পর্যায়ে কালেক্টর (জেলা প্রশাসক), উপজেলা পর্যায়ে সহকারী কমিশনার (ভূমি), ইউনিয়ন পর্যায়ে ইউনিয়ন ভূমি সহকারী কর্মকর্তা (তহশীলদারগণ) ভূমি সংক্রান্ত সেবা প্রদানে নিয়োজিত রয়েছে। ভূমি উন্নয়ন কর ও রাজস্ব আদায়, খাস জমি ব্যবস্থাপনা ও বন্দোবস্ত, জলমহাল ব্যবস্থাপনা, ভূমি অধিগ্রহণ ও হুকুম দখল, ভূমি রেকর্ড প্রস্তুতকরণ ও জরিপকরণ এবং ভূমি সংশ্লিষ্ট কর্মকর্তা/কর্মচারীদের প্রশিক্ষণ প্রদান ইত্যাদি বিষয়ে ভূমি মন্ত্রণালয় কাজ করে থাকে। এ ছাড়া ব্যাংকের মাধ্যমে ভূমি উন্নয়ন কর আদায়, জনস্বার্থে ভূমি আইন ও বিধি প্রণয়ন ইত্যাদি সংস্কারমূলক কার্যক্রম এবং ভূমিহীন ছিন্নমূল জনগোষ্ঠীর পুনর্বাসন, ভূমি জোনিং কার্যক্রম, চর ডেভেলপমেন্ট এন্ড সেটেলমেন্ট প্রকল্পের আওতায় ভূমিহীনদের মধ্যে খাসজমি বন্দোবস্ত প্রদান, উপজেলা ও ইউনিয়ন ভূমি অফিস নির্মাণ ও মেরামত, ভূমি রেকর্ড আধুনিকীকরণ তথা জনসাধারণকে স্বল্পতম সময়ে ভূমি সংক্রান্ত সেবা প্রদান ইত্যাদি উন্নয়নমূলক কার্যাদি ভূমি মন্ত্রণালয় কর্তৃক সম্পাদিত হয়ে থাকে।


title: বেসিক ব্যাংক লিমিটেড

text:
বেসিক ব্যাংক লিমিটেড উন্নয়ন এবং বাণিজ্যিক ব্যাংকের এক সংমিশ্রণ। ব্যাংকটি ক্ষুদ্র ও মাঝারি শিল্পকে অগ্রাধিকার দিয়ে শিল্প খাত প্রসারের জন্য মধ্য ও দীর্ঘ মেয়াদি ঋণ সরবরাহ এবং অন্যান্য আর্থিক সহায়তা প্রদানের দায়িত্বে নিয়োজিত। সংঘ স্মারক ও সংঘ বিধি অনুযায়ী ব্যাংকটির মোট ঋণদানযোগ্য তহবিলের অন্তত শতকরা ৫০ ভাগ ক্ষুদ্র ও কুটির শিল্পের অর্থায়নে ব্যবহূত হয়। বেসিক ব্যাংকের প্রধান কার্যাবলীর মধ্যে রয়েছে:
ব্যাংকের মৌল কর্ম পরিকল্পনা ও উদ্দেশ্য বাস্তবায়নে নীতি-নির্দেশনা দিয়ে থাকে ব্যাংকের পরিচালনা পর্ষদ। পুরো মালিকানা সরকারের হওয়ায় সরকারই ঊর্ধ্বতন সরকারি কর্মকর্তা ও কেন্দ্রীয় ব্যাংকের নির্বাহীদের সমন্বয়ে পুরো পর্ষদের মনোনয়ন দিয়ে থাকে। ব্যবস্থাপনা পরিচালক পদাধিকার বলে পর্ষদের একজন সদস্য। বর্তমানে ব্যবস্থাপনা পরিচালকসহ মোট ৭ সদস্যের পরিচালনা পর্ষদ রয়েছে।


title: নতুন দিল্লি

text: ১৯১১ সালের ডিসেম্বর মাস পর্যন্ত কলকাতা ছিল ব্রিটিশ ভারতের রাজধানী। যদিও প্রাচীনকালে, দিল্লি সুলতানি ও মুঘল যুগে দিল্লি ছিল ভারতের রাজনৈতিক ও অর্থনৈতিক কেন্দ্র। বিংশ শতাব্দীর প্রথম দশকে ব্রিটিশ ভারতীয় সাম্রাজ্যের রাজধানী কলকাতা থেকে দিল্লিতে সরিয়ে নিয়ে যাওয়ার একটি প্রস্তাব ব্রিটিশ প্রশাসনের কাছে রাখা হয়েছিল। কলকাতা ভারতের পূর্বাঞ্চলে অবস্থিত। দিল্লির অবস্থান ভারতের উত্তরাঞ্চলে। তাই ব্রিটিশ সরকারের মনে হয়েছিল, দিল্লি থেকে ভারত শাসন করা অপেক্ষাকৃত সহজতর হবে।


title: দিল্লির ইতিহাস

text: ভারতের রাজধানী দিল্লির দীর্ঘ ইতিহাস রয়েছে এবং অতীতে শহরটি বিভিন্ন সাম্রাজ্যগুলির রাজধানী হিসাবে ভারতের একটি গুরুত্বপূর্ণ রাজনৈতিক কেন্দ্র ছিল। দিল্লির প্রাচীন ইতিহাসের বেশিরভাগই কোন প্রমাণ খুঁজে পাওয়া যায়নি এবং এটি ইতিহাসের একটি হারিয়ে যাওয়া সময় হিসাবে বিবেচিত হতে পারে। দিল্লির বিস্তৃত ইতিহাস ১২ শতকের দিল্লির সুলতানাতের সূত্রপাতের সাথে শুরু হয়। তখন থেকে দিল্লি শক্তিশালী সাম্রাজ্য ও শক্তিশালী রাজ্যের উত্তরাধিকারের কেন্দ্রস্থল ছিল। দিল্লিকে দীর্ঘতম সময়ের জন্য রাজধানী শহর এবং বিশ্বের অন্যতম প্রাচীনতম শহরগুলির মধ্যে একটি। এই শহরটিকে বারবার নির্মিত, ধ্বংস এবং পুনর্গঠন করা হয়েছে। যেহেতু বাইরের শক্তিগুলি সফলভাবে ভারতীয় উপমহাদেশ আক্রমণ করেছিল এবং দিল্লির বিদ্যমান রাজধানী শহরকে ধ্বংস করে জয়লাভ করেছিল। কৌশলগত অবস্থানের দ্বারা প্রভাবিত হয়ে এবং বসবাস করার জন্য তারা শহরটিকে তারা আবার পুনঃনির্মান করেছি। দিল্লির মূল হিন্দু, ইসলামী (শহরটিতে ইসলামী শাসন সাত শতাব্দী ধরে বিস্তৃত) ঐতিহ্যের সঙ্গে ব্রিটিশ শাসনকালে নির্মিত লতিয়েন্সের দিল্লিতে ব্রিটিশ স্থাপত্য রয়েছে।


title: দিল্লি

text: দিল্লি ও তার সংশ্লিষ্ট নগরাঞ্চলটিকে ১৯৯১ সালে ভারতীয় সংবিধানের ৬৯তম সংশোধনী বলে জাতীয় রাজধানী অঞ্চলের স্বীকৃতি দেওয়া হয়েছে। জাতীয় রাজধানী অঞ্চলের অন্তর্ভুক্ত দিল্লির প্রতিবেশী শহরগুলি হল ফরিদাবাদ, গুরগাঁও, নইডা, গাজিয়াবাদ, নেহারপার (বৃহত্তর ফরিদাবাদ), বৃহত্তর নইডা, বাহাদুরগড়, সোনাপত, পানিপত, কারনাল, রোহটাক, ভিওয়ানি, রেওয়ারি, বাঘপত, মীরাট, মুজফফরনগর, আলোয়ার, ভরতপুর ও নিকটবর্তী শহরগুলি। কেন্দ্রশাসিত অঞ্চল হিসেবে দিল্লি জাতীয় রাজধানী অঞ্চলের রাজনৈতিক প্রশাসন ভারতের রাজ্যগুলির অনুরূপ। দিল্লির নিজস্ব বিধানসভা, হাইকোর্ট ও মুখ্যমন্ত্রীর নেতৃত্বাধীন কার্যনির্বাহী মন্ত্রিপরিষদ রয়েছে। নতুন দিল্লির প্রশাসনিক দায়িত্ব যুক্তরাষ্ট্রীয় ভারত সরকার ও স্থানীয় দিল্লি সরকারের হাতে যুগ্মভাবে ন্যস্ত। নতুন দিল্লিই দিল্লির রাজধানী।


title: দিল্লি

text: দিল্লি (, Dilli; দেবনাগরী: दिल्ली) (সরকারি নাম: দিল্লি জাতীয় রাজধানী অঞ্চল) হল ভারতীয় প্রজাতন্ত্রের জাতীয় রাজধানী অঞ্চল। ঐতিহাসিক ও সাংস্কৃতিক দিক থেকে দিল্লি যমুনা-গঙ্গা নদী উপত্যকার উচ্চ দোয়াব ও পাঞ্জাব অঞ্চলের অংশ। এই কেন্দ্রশাসিত অঞ্চলটির পূর্ব সীমায় উত্তরপ্রদেশ রাজ্য এবং অপর তিন সীমায় হরিয়ানা রাজ্য অবস্থিত। দিল্লির আয়তন এবং জনসংখ্যা ১ কোটি ৬৩ লক্ষ। এটি ভারতের দ্বিতীয় সর্বাধিক জনবহুল শহর এবং দ্বিতীয় সর্বাধিক জনবহুল মহানগর অঞ্চল।এটি বিশ্বের ভারতের ৩য় বৃহত্তম শহরাঞ্চলও বটে। দিল্লির নগরাঞ্চলীয় প্রসার এতটাই বেশি যে পার্শ্ববর্তী রাজ্যগুলির শহরও এই অঞ্চলের অন্তর্ভুক্ত হয়েছে। ২০১৪ সালের হিসেব অনুসারে, বৃহত্তর দিল্লির জনসংখ্যা প্রায় ২ লক্ষ ৫০ হাজার। মুম্বই শহরের পরেই দিল্লিতে ভারতের দ্বিতীয় সর্বাধিক সংখ্যায় কোটিপতি ও লক্ষপতিরা বসবাস করেন।


title: নতুন দিল্লি

text: ভারতের রাজধানী দিল্লিতে সরে আসার পর উত্তর দিল্লিতে ১৯১২ সালে একটি অস্থায়ী সচিবালয় ভবন তৈরি করা হয়েছিল। পুরনো দিল্লির 'ওল্ড সেক্রেটারিয়েট' (অধুনা দিল্লি বিধানসভা) থেকে সরে আসে শহর উদ্বোধনের এক দশক আগেই। বেঙ্গল প্রেসিডেন্সি ও মাদ্রাজ প্রেসিডেন্সির মতো ভারতের প্রত্যন্ত অঞ্চল থেকে অনেক কর্মচারীকে নিউ রাজধানীতে নিয়ে আসা হয়েছিল। ১৯২০-এর দশকে গোল মার্কেটের কাছে তাদের জন্য একটি আবাসন এলাকা গড়ে তোলা হয়। ১৯৪০-এর দশকে ঐতিহাসিক লোদি উদ্যানের কাছে লোদি কলোনিতে লোদি এস্টেট এলাকায় সরকারের কর্মচারীদের বাড়ি ও উচ্চপদস্থ আধিকারিকদের যে বাংলোগুলি তৈরি হয়, তাই দিল্লিতে ব্রিটিশ শাসনে নির্মিত শেষ আবাসিক এলাকা।


title: ভারতের প্রস্তাবিত রাজ্য ও কেন্দ্রশাসিত অঞ্চল

text: জাতীয় রাজধানী অঞ্চল দিল্লি হল একটি মহানগরীয় অঞ্চল। জাতীয় রাজধানী নতুন দিল্লি ও পার্শ্ববর্তী বাগপত, গুরগাঁও, সোনিপত, ফরিদাবাদ, গাজিয়াবাদ, নইডা, বৃহত্তর নইডা নিয়ে ভারতের রাজধানী। দিল্লি একটি কেন্দ্রশাসিত অঞ্চল হলেও এর প্রশাসনিক গঠনতন্ত্র অনেকটা রাজ্যের সমতুল্য। দিল্লির নিজস্ব বিধানসভা, হাইকোর্ট এবং মুখ্যমন্ত্রীর নেতৃত্বাধীন একটি মন্ত্রিসভা আছে। কেন্দ্রীয় সরকার ও দিল্লি সরকার যৌথভাবে নতুন দিল্লি শাসন করে। ২০০৩ সালে তৎকালীন কেন্দ্রীয় সরকার দিল্লিকে পূর্ণ রাজ্যের স্বীকৃতি দেওয়ার জন্য সংসদে একটি বিল আনে। তবে এটি পাস করা হয়নি।


title: দিল্লির ইতিহাস

text: দিল্লির উল্লেখযোগ্য প্রাগৈতিহাসিক স্থানগুলির মধ্যে রয়েছে আনন্দপুর (বদরপুর অঞ্চলে)। এছাড়াও হরপ্পা সভ্যতার সময়কার নরলা ও নন্দ নগরীর প্রত্নস্থান রয়েছে। প্রাচীন সাহিত্যে দিল্লীর ইতিহাসের উল্লেখগুলি করা হয়েছিল পৌরাণিক কাহিনী এবং কিংবদন্তী উপর ভিত্তি করে। হিন্দু মহাকাব্য মহাভারত অনুসারে ইন্দ্রপ্রস্থ ("ঈশ্বর ইন্দ্রের শহর") নামে একটি শহরে পণ্ডাবদের রাজধানী ছিল। একটি দৃঢ় বিশ্বাস রয়েছে যে প্রাচীন ইন্দ্রপ্রস্থের স্থান পুরাতন কেল্লা নির্মিত হয়েছিল। এই স্থানে খনন করে উত্তর-ভারতীয় কৃষ্ণ চিক্কণ মৃৎপাত্র (৭০০-২০০ খ্রিষ্টপূর্বে) এবং চিত্রিত ধূসর ধাতব টুকরা পাওয়া গেছে। এই পুরাতন দ্রব্যগুলির উপর ভিত্তি করে অনুমান করা হচ্ছে দিল্লি এলাকায় প্রথম বসতি স্থাপিত হয়েছিল ১০০০ খ্রিষ্টপূর্বাব্দে।


title: নতুন দিল্লি

text: রাজধানী দিল্লির আমলাতন্ত্র ও রাজনৈতিক ব্যবস্থা নিউ দিল্লিকে একটি বহুজাতিক শহর হিসেবে গড়ে তুলেছে। রাজধানী হওয়ার জন্য দিল্লিতে কয়েকটি জাতীয় অনুষ্ঠানের গুরুত্ব খুবই বেশি। প্রজাতন্ত্র দিবস, স্বাধীনতা দিবস ও গান্ধী জয়ন্তী নিউ দিল্লিতে বিশেষভাবে পালিত হয়। ভারতের স্বাধীনতা দিবস (১৫ অগস্ট) উপলক্ষে প্রধানমন্ত্রী লালকেল্লায় জাতির উদ্দেশ্যে ভাষণ দেন। প্রজাতন্ত্র দিবসের কুচকাওয়াজের মাধ্যমে ভারতের সাংস্কৃতিক বৈচিত্র্য ও সামরিক শক্তিকে তুলে ধরা হয়।


title: দিল্লি

text: দিল্লি সংলগ্ন অঞ্চলে জনবসতি স্থাপিত হয়েছিল সম্ভবত খ্রিস্টপূর্ব দ্বিতীয় সহস্রাব্দের পূর্বে। খ্রিস্টপূর্ব ৬ষ্ঠ শতাব্দী থেকে এই অঞ্চল যে নিরবিচ্ছিন্নভাবে একটি জনবসতি অঞ্চল ছিল, তারও প্রমাণ পাওয়া গিয়েছে। মনে করা হয়, এই শহরটিই হিন্দু মহাকাব্য মহাভারতে উল্লিখিত পাণ্ডবদের রাজধানী ইন্দ্রপ্রস্থের স্থান। মহাভারত অনুসারে, এই অঞ্চলটি প্রকৃতপক্ষে ছিল ‘খাণ্ডবপ্রস্থ’ নামে একটি বিরাট বনাঞ্চল। সেই বন পুড়িয়ে ফেলে ইন্দ্রপ্রস্থ শহরটি নির্মিত হয়। এই অঞ্চলের প্রাচীনতম স্থাপত্য ধ্বংসাবশেষটি মৌর্য যুগের (খ্রিস্টপূর্ব ৩০০ অব্দ)। ১৯৬৬ সালে শ্রীনিবাসপুরীর কাছে মৌর্য সম্রাট অশোকের (খ্রিস্টপূর্ব ২৭৩-২৩৫ অব্দ) একটি স্তম্ভলিপি পাওয়া গিয়েছে। দিল্লিতে আটটি প্রধান শহরের ধ্বংসাবশেষ আবিষ্কৃত হয়েছে। প্রথম পাঁচটি শহর অধুনা দিল্লির দক্ষিণ অংশে অবস্থিত ছিল। গুর্জর-প্রতিহার রাজা তোমর রাজবংশের অনঙ্গ পাল ৭৩৬ খ্রিস্টাব্দে লাল কোট শহরটি প্রতিষ্ঠা করেছিলেন। ১১৮০ খ্রিস্টাব্দে চৌহানরা লাল কোট দখল করে এবং এই শহরের নামকরণ করে কিলা রাই পিথোরা।


title: নতুন দিল্লি

text:
১৯১১ সালের ১২ই ডিসেম্বর দিল্লি দরবারে তদনীন্তন ভারত সম্রাট পঞ্চম জর্জ ও তাঁর রানী মেরি দিল্লির কিংসওয়ে ক্যাম্পের করোনেশন পার্কে ভাইসরয়ের বাসভবনের ভিত্তিপ্রস্তর স্থাপন করার সময় দিল্লি থেকে কলকাতায় রাজধানী পরিবর্তনের কথা ঘোষণা করেন। ১৯১১ সালের ১৫ই ডিসেম্বর, কিংসওয়ে ক্যাম্পে দিল্লি দরবারেই রাজা পঞ্চম জর্জ ও রানী মেরি নিউ দিল্লি শহরের ভিত্তিপ্রস্তর স্থাপন করেন। নিউ দিল্লির একটি বড়ো অংশের নকশা করেছিলেন এডউইন লুটিয়েনস (১৯১৮ সাল থেকে স্যার এডউইন)। তিনি ১৯১২ সালে প্রথম দিল্লিতে আসেন। তাঁর সহকারী ছিলেন হারবার্ট বেকার (১৯২৬ সাল থেকে স্যার হারবার্ট)। দুজনেই ছিলেন বিংশ শতাব্দীর উল্লেখযোগ্য স্থপতি। শোভা সিংকে (পরে স্যার শোভা সিং) নির্মাণকাজের ঠিকাদার নিয়োগ করা হয়। শহর নির্মাণের কাজ শুরু হয়েছিল দ্বিতীয় বিশ্বযুদ্ধের পর এবং তা শেষ হয় ১৯৩১ সালে। "লুটিয়েনস দিল্লি" নামে চিহ্নিত এই শহরের উদ্বোধন করা হয় ১৯৩১ সালের ১৩ই ফেব্রুয়ারি। উদ্বোধক ছিলেন তদানীন্তন ভাইসরয় স্যার আরউইন। ব্রিটিশ সাম্রাজ্যবাদী ধারায় উদ্বুদ্ধ হয়ে লুটিয়েনস দিল্লির কেন্দ্রীয় প্রশাসনিক এলাকাটির নকশা প্রস্তুত করেছিলেন।
সাম্রাজ্যের নিউ রাজধানী স্থাপনের জন্য দিল্লি টাউন প্ল্যানিং কমিটি গঠিত হয়। কমিটির চেয়ারম্যান ছিলেন জর্জ সুইনটন এবং সদস্য ছিলেন জন এ. ব্রডি ও লুটিয়েনস। এই কমিটি উত্তর ও দক্ষিণাঞ্চলের পরিকল্পনা জমা দেয়। তবে নিউ শহর তৈরির জন্য প্রয়োজনীয় জমির অধিগ্রহণের খরচ অত্যধিক হচ্ছে দেখে ভাইসরয় এই পরিকল্পনা বাতিল করে দেন। নিউ দিল্লির কেন্দ্রীয় রাস্তাটির মুখ পূর্বে ইন্ডিয়া গেটের দিকে। প্রাথমিক পরিকল্পনা অনুসারে, এটি পাহাড়গঞ্জ থেকে ভাইসরয়ের বাসভবন পর্যন্ত প্রসারিত উত্তর-দক্ষিণে প্রসারিত হওয়ার কথা ছিল। কাজ শুরুর পর প্রথম কয়েক বছর ইন্ডিয়া গেটকে পর্যটকেরা স্বর্গের দরজা মনে করতেন। উত্তর দিকে স্থান সংকুলান ও বেশ কিছু ঐতিহ্যশালী স্থানের উপস্থিতির জন্য কমিটি দক্ষিণাঞ্চলেই নিউ দিল্লি স্থাপনের সিদ্ধান্ত নেয়। এখন যেটি রাইসিনা হিল নামে পরিচিত, সেটি আগে ছিল রাইসিনা নামে একটি মেও গ্রাম। এই স্থানটি ভাইসরয়ের বাসভবন (অধুনা রাষ্ট্রপতি ভবন) নির্মাণের জন্য নির্বাচিত হয়। এই স্থানটি নির্বাচনের কারণ ছিল, এটি "দিনাপানাহ্" দুর্গের ঠিক বিপরীতে অবস্থিত, যেটিকে আবার প্রাচীন ইন্দ্রপ্রস্থ নগরীর স্থান মনে করা হয়। ১৯১১-১২ সালের দিল্লি দরবারের জায়গায় করোনেশন পিলারটি সচিবালয় ভবনের সামনের উঠানের দেওয়ালে গাঁথা ছিল। এখান থেকে ভিত্তিপ্রস্তরটি সরিয়ে আনা হয়। রাজপথ বা কিংস ওয়ে ইন্ডিয়া গেট থেকে রাষ্ট্রপতি ভবন পর্যন্ত প্রসারিত হয়। রাষ্ট্রপতি ভবনের দুধারে সচিবালয়ের দুটি ব্লকে এখন ভারত সরকারের বিভিন্ন মন্ত্রকের প্রধান কার্যালয় অবস্থিত। ভারতীয় সংসদ ভবনও এর কাছে রাজপথের সমান্তরালে প্রসারিত সংসদ মার্গে অবস্থিত অবস্থিত। সবগুলির নকশা করেছিলেন হারবার্ট বেকার।


title: করমন্ডল উপকূল

text: ভারতীয় উপদ্বীপের পূর্ব উপকূলের নাম করমন্ডল উপকূল। এটি বঙ্গোপসাগরের সংলগ্ন। এর উপর তামিলনাড়ু, অন্ধ্র প্রদেশ, উড়িষ্যা ও পশ্চিমবঙ্গ রাজ্যগুলির উপকূল অংশ পড়ে। এই উপকূলের দক্ষিণ অংশে উপকূল থেকে একটু জমির ভিতরে পূর্বঘাট পর্বতমালা তীরের সমান্তরালে অবস্থিত। অনেক নদী পুর্ব ঘাটকে কেটে বিচ্ছিন্ন কয়েকটি অংশে ভাগ করেছে।


title: কুয়েনলুন পর্বতমালা

text: পশ্চিমে এই পর্বতশ্রেণীর শুরু তাজিকিস্তানের অন্তর্ভুক্ত পামির গ্রন্থি থেকে। এখানে ইয়ারখন্দ নদী উপত্যকা প্রাকৃতিকভাবে তাকে পামির গ্রন্থি থেকে পৃথক করেছে; এরপর কিছুদূর পূর্বে এগিয়ে এসে পড়ে কারাকোরাম গিরিবর্ত্ম (৫৫৭৫ মিটার)। এই গিরিবর্ত্ম কারাকোরাম পর্বতমালা ও কুয়েনলুন পর্বতশৃঙ্খলের মধ্যে প্রাকৃতিক সীমানা হিসেবে স্বীকৃত। এরপর চীনের দুই প্রদেশ জিনজিয়াং ও তিব্বত স্বশাসিত অঞ্চলের সীমানা বরাবর এই পর্বতমালা আরও পূর্বদিকে বিস্তৃত হয়ে পূর্ব-মধ্য চীনের সিংহাই প্রদেশের মধ্য দিয়ে বিস্তৃত সিনো-তিব্বতীয় পর্বতমালার সাথে মিলিত হয়েছে। প্রস্থে এই পর্বতমালা বিভিন্ন স্থানে বিভিন্ন দৈর্ঘ্যের হলেও খুব কম সময়ই তা ২০০ কিলোমিটার বা ১২৫ মাইলেরও বেশি।


title: কামচাতকা উপদ্বীপ

text: ১২৫০ কিমি দীর্ঘ এবং ৪,৭২,৩০০ বর্গকিলোমিটার আয়তনের কামচাতকা উপদ্বীপের মধ্য দিয়ে উত্তর-পশ্চিম থেকে দক্ষিণ-পূর্ব বরাবর দুইটি সক্রিয় আগ্নেয় পর্বতশ্রেণী বিস্তৃত। এগুলির মধ্যে প্রশস্ত সমতল এলাকা অবস্থিত। সর্বোচ্চ শৃঙ্গটির নাম ক্লিউচেভস্কায়া সোপকা নামের একটি আগ্নেয়গিরি (৪,৭৫০ মিটার), যা পূর্বের পর্বতমালাটিতে অবস্থিত। উপদ্বীপের পশ্চিম উপকূলে সমুদ্র সমতল থেকে গড়ে ৬৫০ মিটার উচ্চতায় অবস্থিত একটি তুন্দ্রা অঞ্চল অবস্থিত। পূর্ব উপকূলে খাড়া পর্বতঢালবিশিষ্ট। পূর্ব উপকূলের ধার ঘেঁষে প্রশান্ত মহাসাগরে ১০,৫০০ মিটার গভীর কুরিল-কামচাতকা সমুদ্রখাত অবস্থিত।


title: কুয়েনলুন পর্বতমালা

text: এই পর্বতশৃঙ্খলের সুদীর্ঘ উত্তরসীমানা জুড়ে রয়েছে তারিম বেসিন, তাকলামাকান মরুভূমি ও গোবি মরুভূমি। কিন্তু এর দক্ষিণদিকে তিব্বতীয় মালভূমি। এই মালভূমির নিজেরই উচ্চতা যেহেতু গড়ে ১৫০০০ ফিট বা ৪৬০০ মিটার, ফলে কুয়েনলুন পর্বতের দক্ষিণদিকের ঢালের উচ্চতা খুব বেশি নয়, ৫০০০ ফিট (১৫০০ মিটার) বা তার কম। কিন্তু উত্তরের মরুভূমি অঞ্চল থেকে দক্ষিণে তিব্বতীয় মালভূমিতে আসার ক্ষেত্রে এই পর্বতমালা এক সুউচ্চ বরফঢাকা দুর্গম প্রাচীরের মতোই অবস্থান করে তিব্বতকে পশ্চিম চীনের শুষ্ক মরুভূমি অঞ্চল থেকে সম্পূর্ণ পৃথক করে রেখেছে।


title: করমন্ডল এক্সপ্রেস

text:
কোরামন্ডাল এক্সপ্রেস ভারতের রেলওয়ের অন্যতম প্রধান বাহক। এটি কলকাতায় হাওড়া স্টেশন (এইচডব্লিউএইচ) এবং চেন্নাই সেন্ট্রাল (এমএএস) -র মধ্যে চেন্নাইতে ভারতের ভারতের পূর্ব উপকূলে চালানো একটি গুরুত্বপূর্ণ সুপারফ্রাস্ট ট্রেন। এটি আইআর এর ইতিহাসে প্রথম প্রথম দ্রুতগামী এক। বঙ্গোপসাগর বরাবর ভারতের পূর্ব উপকূলকে কোরামন্ডাল কোস্ট বলা হয় এবং এই নামটি এই ট্রেনে দেওয়া হয়, কারণ এটি কোরামন্ডাল উপকূলের সমগ্র দৈর্ঘ্যকে অতিক্রম করে। এই ট্রেন দক্ষিণ পূর্ব রেল জোনের অন্তর্গত। চেন্নাইতে যাওয়ার জন্য বেশিরভাগ লোকই এই ট্রেনটি পছন্দ করে কারণ ট্রেনটি খুব শীঘ্রই হওয়ায় চেন্নাই মেইল হওয়ায় সারা বছর ধরে ট্রেন চলছে।
চোল রাজবংশের জমি তামিল ভাষায় চলোমণ্ডল নামে অভিহিত হয়েছিল, আক্ষরিকভাবে "চোলার রাজত্ব" হিসাবে অনুবাদ করা হয়েছে, যেখান থেকে কোরামন্ডেল উদ্ভূত হয়েছে। কোরিমন্ডেল কোস্টটি ভারতীয় উপদ্বীপের দক্ষিণ-পূর্ব উপকূলে প্রদত্ত নাম। বঙ্গোপসাগর বরাবর ভারতের পূর্ব উপকূলে কোরামন্ডেল কোস্ট বলা হয় এবং এই নামটি এই ট্রেনটি দেওয়া হয়েছিল, যেহেতু এটি কোরামন্ডেল উপকূলের সমগ্র দৈর্ঘ্যকে অতিক্রম করে। এই ট্রেনটি দক্ষিণ পূর্ব রেল জোনের অন্তর্গত।
এই ট্রেনটি সিএলডব্লিউ দ্বারা নির্মিত হয়। এটি রেলপথ বোর্ড কর্তৃক অনুমোদিত স্থানীয় লাইন লাইন অনুযায়ী চেন্নাই থেকে রায়পুরম-ভিত্তিক লোকেশন, হাওড়া থেকে বিষ্ণখন্দনম পর্যন্ত দক্ষিণ-পূর্ব রেললাইনের ইলেকট্রিক লোকেশন সড়তাগাচি দ্বারা পরিচালিত ওয়াপ -4 শ্রেণীর বৈদ্যুতিক ইঞ্জিন দ্বারা নির্মিত। এই 5000 এইচপি লোকোমোটিভ 140 কিলোমিটার / ঘণ্টায় চালানোর জন্য উপযুক্ত কিন্তু অনুচ্ছেদীয় গতির সীমাবদ্ধতার কারণে, কৌঁসুলি এক্সেল 120 কিলোমিটার / ঘণ্টা সর্বোচ্চ অনুমোদিত গতিতে চালায়। বিদ্যুৎ সরবরাহের পরপরই, এই ট্রেনটি চেন্নাই থেকে হাওড়া পর্যন্ত সিকান্দরাবাদ (লল্লাগুডা) ভিত্তিক ওয়াপ -4 টাওয়ার দ্বারা আটক করা হয়, কিন্তু বিশাখাপত্তনম এলাকায় লেনদেন প্রত্যাহারের জন্য অসুবিধা এবং অত্যধিক সময় থাকার কারণে পরবর্তীতে এটি হরহা থেকে সন্তুরাগাচি ভিত্তিক লোকো দ্বারা চালানোর সিদ্ধান্ত নেয় বিশখাপত্তনম এবং বিশখাপত্তনম থেকে চেন্নাই ইরেড-ভিত্তিক লোক। যখন রায়পুরম শৃঙ্খল চেন্নাইয়ের কাছাকাছি এসেছিল, তখন রায়পুরম ভিত্তিক লোকেশনটি বিশুদ্ধাপাতনম থেকে চেন্নাই পর্যন্ত এটি ব্যবহার করতে ব্যবহার করা হয়।
পূর্বে পূর্ব উপকূল লাইনের বিদ্যুতায়ন সম্পন্ন করার পূর্বে, একক-ডিজেল ডাব্লুডিএম (খড়গপুর ডিজিটাল লোকো শেড থেকে) পরে এই ট্রেন চালানোর কোন বিকল্প নেই, পরে ডাবল ডাব্লিউডিএম এর সাথে। দুটি ডিজেল ইঞ্জিন ব্যবহার করার জন্য একক ডাব্লিউডিএম ডিজেল ইঞ্জিনের হোল্ডিং সক্ষমতা 110 কিলোমিটার / ঘন্টায় ২4 কোচ ট্রেন চালানোর জন্য সীমিত ছিল এবং এই ট্রেনটি 120 কিলোমিটার / ঘণ্টা সময়সীমা অনুমোদিত। বিদ্যুতায়ন করার পরে, একক WAP4 ইলেকট্রিক লোকোমিটি যথেষ্ট। এভাবে ভারতীয় রেলওয়ের জন্য একটি লোকোমোটিভের সহজলভ্যতা ছিল। সময় দ্রুত সংরক্ষণ হিসাবে ভাল ত্রাণ ছিল।
এই ট্রেনটি একটি মারাত্মক দুর্ঘটনা ঘটে, যার মধ্যে অন্য ক্ষতি ও হত্যাকাণ্ডের পাশাপাশি Santragachi- ভিত্তিক WAP4 22330 loco অর্থনৈতিক মেরামতের বাইরে ক্ষতিগ্রস্ত এবং এর ফলে নিন্দা করা হয়।
2017 সাল থেকে (ল্লাঘুডা) ভিত্তিক ওয়াপ -7 লোও বিশখাপত্তনম থেকে চেন্নাই ও চেন্নাই থেকে বিশখাপত্তনম ট্রেনটি চালায়। হাওড়া থেকে বিশখাপত্তনম এবং বিশখাপত্তনম থেকে হাওড়া স্র্ত্রগাছী ডাব্লুএপি 4 লাইন দ্বারা ট্রেনটি টানা হয়।


title: কারাকোরাম

text: কারাকোরাম () পর্বতমালা হচ্ছে পাকিস্তান, ভারত, এবং চীনের সীমানা জুড়ে বিস্তৃত একটি বিস্তীর্ণ পার্বত্যাঞ্চল। মূলত পাকিস্তানের গিলগিত-বালতিস্তান, ভারতের লাদাখ, এবং চীনের জিনজিয়ান প্রশাসনিক অঞ্চল জুড়ে এর অবস্থান। এটি এশিয়ার অন্যতম বৃহত্তম পার্বত্যাঞ্চলসমূহের একটি। কারাকোরাম পার্বত্যাঞ্চল বৃহত্তর হিমালয় পর্বতমালার অন্তর্গত এবং মূল হিমালয় পর্বতমালার সবচেয়ে উত্তর-পশ্চিম প্রান্তে এর অবস্থান।


title: হিন্দুকুশ পর্বতমালা

text: মধ্য এশিয়ার এই পর্বতমালাটি মোটামুটি দক্ষিণ-পশ্চিম দিকে প্রায় ১০০০ কিলোমিটার ধরে, আফগানিস্তানের সীমান্তে পামির পর্বতমালা থেকে শুরু হয়ে পাকিস্তানের উত্তর-পশ্চিম সীমান্ত প্রদেশ এবং তাজিকিস্তান পর্যন্ত বিস্তৃত। পর্বতমালাটির বেশির ভাগ উত্তর-পূর্ব আফগানিস্তানে অবস্থিত। সর্বোচ্চ শৃঙ্গ তিরিচমির (৭,৩৯০ মিটার) পাকিস্তানে পড়েছে। গিরিসঙ্কট খাইবার পাস পাকিস্তান ও আফিগানিস্তানকে সংযুক্ত করেছে। এই পথ দিয়েই ভারতীয় উপমহাদেশে বহিরাগত সেনারা সবচেয়ে বেশি আক্রমণ করেছে। হিন্দুকুশ থেকে পারোপামিসুস পর্বতমালা ও সাফেদ কোহ পর্বতমালা আফগানিস্তানের ভেতর দিয়ে প্রসারিত প্রায় ইরান সীমান্ত পর্যন্ত চলে গেছে। গ্রানাইট ও কেলাসিত শিলাময় এই পর্বতমালাগুলি সম্ভবত টার্শিয়ারি যুগে ভূমি থেকে উত্থিত হয়েছিল। এগুলির কিছু কিছু অংশে ক্রিটেশাস যুগের চুনাপাথর এবং সেনোজোয়ীয় যুগের কর্দমশিলার দেখা পাওয়া যায়।


title: পশ্চিমবঙ্গের ভূগোল

text: তিস্তা নদীর পশ্চিম দিকের পার্বত্য অঞ্চলে দুইটি পর্বতশিরা দেখা যায়, এরা হল সিংগালীলা শৈলশিরা এবং দার্জিলিং-মহালধিরাম শৈলশিরা । সিংগালিলা শৈলশিরা নেপাল ও দার্জিলিং  সিমান্তে অবস্থিত থেকে পশ্চিমবঙ্গের দার্জিলিং জেলাকে নেপাল থেকে বিচ্ছিন্ন করেছে । সিংগালিলার চারটি উল্লেখযোগ্য পর্বতশৃঙ্গ হল ফালুট, সান্দাকফু, টংলু ও সবরগ্রাম ।  ফালুট পর্বতশৃঙ্গের উচ্চতা ৩,৫৯৫ মি. , সান্দাকফু পর্বতশৃঙ্গের উচ্চতা ৩,৬৩৬ মি., টংলু পর্বতশৃঙ্গের উচ্চতা ৩,০৩৬ মি., ও সবরগ্রাম পর্বতশৃঙ্গের উচ্চতা ৩,৫৪৩ মি. । সান্দাকফু পশ্চিমবঙ্গের উচ্চতম শৃঙ্গ । দার্জিলিং-কার্শিয়াং পর্বতমালার উল্লেখযোগ্য শৃঙ্গ হল টাইগার হিল । টাইগার হিলের উচ্চতা ২,৫৬৭মি. ।


title: গুন্টুর জেলা

text:
গুন্টুর জেলার আয়তন প্রায় । এই জেলার আয়তন ইন্দোনেশিয়ার বাংকা দ্বীপের আয়তনের প্রায় সমান। কৃষ্ণা নদী এই জেলার উত্তরপূর্ব ও পূর্ব সীমান্তে এটিকে কৃষ্ণা জেলা থেকে পৃথক করেছে। জেলার দক্ষিণপূর্ব দিকে রয়েছে বঙ্গোপসাগর, দক্ষিণ দিকে রয়েছে প্রকাশম জেলা, পশ্চিম দিকে রয়েছে তেলঙ্গানা রাজ্যের মাহবুবনগর জেলা ও উত্তরপশ্চিম দিকে রয়েছে তেলঙ্গানারই নালগোন্ডা জেলা।
ভারতের দক্ষিণপূর্ব দিকে গুন্টুর উপকূল অবস্থিত। এই উপকূল করমণ্ডল উপকূল নামেও পরিচিত। গুন্টুর জেলার উপকূলীয় অঞ্চলে কৃষ্ণা নদী বঙ্গোপসাগরে এসে মিশেছে। জালের আকৃতবিশিষ্ট নদী অববাহিকা, বিস্তৃত প্লাবন সমভূমি ও প্রসারিত বালুকারাশি দেখে মনে করা হয়, কৃষ্ণা নদী একটি অপেক্ষাকৃত সমতল ভূমিতে প্রবাহিত হয় এবং প্রচুর পরিমাণে পলি সঞ্চয় করে। বর্ষাকালে এই নদীতে পলি সঞ্চয়ের পরিমাণ বৃদ্ধি পায়। বাপাটলার কাছে সূর্যলঙ্কা ও রেপল্লির কাছে বোব্বারা লঙ্কা গুন্টুর উপকূলের দুটি বিখ্যাত সৈকত।
২০১১ সালের জনগণনা অনুসারে, গুন্টুর জেলার জনসংখ্যা ৪,৮৮৯,২৩০। এর মধ্যে ২,৪৪১,১২৮ জন পুরুষ এবং ২,৪৪৮,১০২ জন নারী। এই জেলার জনসংখ্যা মধ্য আফ্রিকা প্রজাতন্ত্র বা মার্কিন যুক্তরাষ্ট্রের আলাবামা রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ২২তম। গুন্টুর জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ৯.৫%। গুন্টুর জেলার লিঙ্গানুপাতের হার প্রতি ১০০০ পুরুষে ১০০৩ জন নারী এবং সাক্ষরতার হার ৬৭.৯৯%।


title: মালাবার উপকূল

text: মালাবার উপকূল দক্ষিণ-পশ্চিম ভারতের দীর্ঘ, সরু এক উপকূলীয় সমভূমি এলাকা। এটি ভারতের কেরল ও কর্ণাটক অঙ্গরাজ্যে বিস্তৃত। এর পূর্বে আরব সাগর এবং পশ্চিমে পশ্চিম ঘাট পর্বতমালা। অঞ্চলটির প্রস্থ ৫০ থেকে ১১০ কিলোমিটার পর্যন্ত হতে পারে। এটি উত্তরে গোয়া থেকে দক্ষিণে কুমারিকা অন্তরীপ পর্যন্ত প্রায় ৮৫০ কিলোমিটার দীর্ঘ। এই উর্বর অঞ্চলে মূলত ধান উৎপাদিত হয়। বর্ষাকালে মৌসুমী বায়ু পশ্চিম ঘাটে বাধাপ্রাপ্ত হয়ে এখানে প্রচুর বৃষ্টিপাত হয়। এখানে দক্ষিণ ভারতের অঞ্চলগুলির মধ্যে সবচেয়ে বেশি বৃষ্টিপাত হয়।


title: আলবার্ট আইনস্টাইন

text:
তিনি বলেছেন"ধর্ম ছাড়া যে বিজ্ঞান সেটা হল পঙ্গু আর বিজ্ঞান ছাড়া যে ধর্ম সেটা হল অন্ধ"। আইনস্টাইন ১৮৭৯ সালের (ঊনবিংশ শতাব্দীর সবচেয়ে বিখ্যাত তাত্ত্বিক পদার্থবিজ্ঞানী জেমস ক্লার্ক ম্যাক্সওয়েল-এর মৃত্যুর বছর) ১৪ মার্চ উল্‌ম শহরে জন্মগ্রহণ করেন। তার শৈশব কাটে মিউনিখে। আইনস্টাইনের বাবা-মা ছিলেন ধর্মনিরপেক্ষ মধ্যবিত্ত ইহুদি। বাবা হেরমান আইনস্টাইন মূলত পাখির পালকের বেড তৈরি ও বাজারজাত করতেন। পরবর্তীতে তিনি মিউনিখে একটি তড়িৎ যন্ত্র নির্মাণ কারখানা স্থাপন করে মোটামুটি সফলতা পান। এই কোম্পানির নাম ছিল "Elektrotechnische Fabrik J. Einstein & Cie" যা মিউনিখের Oktoberfest-কে প্রথম বিদ্যুতায়িত করে এবং Schwabing-কে প্রথম বৈদ্যুতিক তারের মাধ্যমে সংযুক্ত করে। তার মা পলিন কখ পরিবারের অভ্যন্তরীণ সব দায়িত্ব পালন করতেন। তার এক বোন ছিল যার নাম মাজা। আইনস্টাইনের জন্মের দুই বছর পর তার জন্ম হয়। ছোটবেলায় দুইটি জিনিস তার মনে অপার বিস্ময়ের জন্ম দিয়েছিল। প্রথমত পাঁচ বছর বয়সে একটি কম্পাস হাতে পান এবং তার ব্যবহার দেখে বিস্মিত হন। অদৃশ্য শক্তির কারণে কিভাবে কম্পাসের কাঁটা দিক পরিবর্তন করছে ? তখন থেকে আজীবন অদৃশ্য শক্তির প্রতি তার বিশেষ আকর্ষণ ছিল। এরপর ১২ বছর বয়সে তিনি জ্যামিতির একটি বইয়ের সাথে পরিচিত হন। এই বইটি অধ্যয়ন করে এত মজা পেয়েছিলেন যে একে আজীবন "পবিত্র ছোট্ট জ্যামিতির বই" বলে সম্বোধন করেছেন। আসলে বইটি ছিল ইউক্লিডের এলিমেন্ট্‌স। তার প্রথম স্কুল ছিল ক্যাথলিক এলিমেন্টারি স্কুল। বাকপটুতা না থাকলেও তিনি এলিমেন্টারি স্কুলের সেরা মেধাবী ছাত্র ছিলেন।
১২ বছর বয়সে আইনস্টাইন হঠাৎ বেশ ধার্মিক হয়ে উঠেছিলেন। স্রষ্টারগুণকীর্তণ করে বিভিন্ন গান ও পঙক্তি আয়ত্ত করেছিলেন স্কুলে। তার কথা বলার ক্ষমতা খুব একটা ছিল না, তথাপি স্কুলে বেশ ভালো ফলাফল করেছিলেন। কিন্তু বিজ্ঞান বিষয়ক বই পড়ার পর থেকে তার ধর্মীয় চেতনা কমে যেতে থাকে। কারণ বৈজ্ঞানিক তত্ত্বের সাথে তার ধর্মীয় বিশ্বাসের বিরোধ লেগে যাচ্ছিলো। আর বিজ্ঞানের তত্ত্বগুলো ছিল নিশ্চিতরূপে প্রমাণিত। এহেন অবস্থায় তৎকালীন ইহুদি নিয়ন্ত্রিত শিক্ষায়তনের কর্তৃপক্ষ তার উপর বিশেষ সন্তুষ্ট ছিল না। মা'র আগ্রহে মাত্র ৬ বছর বয়সে আইনস্টাইন বেহালা হাতে নেন। বেহালা বাজানো খুব একটা পছন্দ করতে পারেন নি, তাই তখন তা ছেড়ে দেন। পরবর্তীতে অবশ্য তিনি মোৎসার্টের বেহালার সুরের প্রতি বিশেষ আগ্রহ দেখিয়েছেন। তিনি এ সময় বিভিন্ন যন্ত্রপাতি নিজে নিজে তৈরি করে অন্যদের দেখাতেন। এ সময় থেকেই গণিতের প্রতি তার বিশেষ আগ্রহ ও মেধার পরিচয় পাওয়া যায়।


title: আলবার্ট আইনস্টাইন

text: আলবার্ট আইনস্টাইন () (মার্চ ১৪, ১৮৭৯ - এপ্রিল ১৮, ১৯৫৫) জার্মানিতে জন্মগ্রহণকারী একজন নোবেল পুরস্কার বিজয়ী পদার্থবিজ্ঞানী। তিনি তার বিখ্যাত আপেক্ষিকতার তত্ত্ব এবং বিশেষত ভর-শক্তি সমতুল্যতার সূত্র আবিষ্কারের জন্য বিখ্যাত। তিনি ১৯২১ সালে পদার্থবিজ্ঞানে নোবেল পুরস্কার লাভ করেন। তার পুরস্কার লাভের কারণ হিসেবে উল্লেখ করা হয়, তাত্ত্বিক পদার্থবিজ্ঞানে বিশেষ অবদান এবং বিশেষত আলোক-তড়িৎ ক্রিয়া সম্পর্কীত গবেষণার জন্য।


title: আলবার্ট আইনস্টাইন

text: ১৯০৬ সালে পেটেন্ট অফিস আইনস্টাইনকে টেকনিক্যাল পরীক্ষকের পদে উন্নীত করে। কিন্তু তিনি তখনও পড়াশোনার কাজ চালিয়ে যেতে থাকেন। ১৯০৮ সালে বার্ন বিশ্ববিদ্যালয়ের privatdozent হিসেবে যোগ দেন। ১৯১০ সালে তিনি ক্রান্তীয় অনচ্ছতা বিষয়ে একটি গবেষণাপত্র লিখেন। এতে পরিবেশে একক অণু কর্তৃক বিচ্ছুরিত আলোর ক্রমপুঞ্জিত প্রভাব বিষয়ে ব্যাখ্যা দেয়া হয়। এর মাধ্যমেই আকাশ কেন নীল দেখায় তার রহস্য উন্মোচিত হয়। ১৯০৯ সালে আরও দুটি গবেষণাপত্র প্রকাশ করেন। প্রথমটিতে তিনি বলেন, ম্যাক্স প্লাংকের শক্তি-কোয়ান্টার অবশ্যই সুনির্দিষ্ট ভরবেগ থাকতে হবে এবং তা একটি স্বাধীন বিন্দুবৎ কণার মত আচরণ করবে। এই গবেষণাপত্রেই ফোটন ধারণাটির জন্ম হয়। অবশ্য ফোটন শব্দটি প্রথম ব্যবহার করেছিলেন গিলবার্ট এন লুইস ১৯২৬ সালে। তবে আইনস্টাইনের গবেষণায়ই ফোটনের প্রকৃত অর্থ বোঝা যায় এবং এর ফলে কোয়ান্টাম বলবিজ্ঞানে তরঙ্গ-কণা দ্বৈততা বিষয়ক ধারণার উৎপত্তি ঘটে। তার অন্য গবেষণাপত্রের নাম ছিল "Über die Entwicklung unserer Anschauungen über das Wesen und die Konstitution der Strahlung" (বিকিরণের গাঠনিক রূপ এবং আবশ্যকীয়তা সম্বন্ধে আমাদের দৃষ্টিভঙ্গির উন্নয়ন) যা আলোর কোয়ান্টায়ন বিষয়ে রচিত হয়।


title: আলবার্ট আইনস্টাইন

text: আইনস্টাইন ১৯০৩ সালের ৬ জানুয়ারি মিলেভা মেরিককে বিয়ে করেন। তাদের সম্পর্কটি শুধুমাত্র আবেগকেন্দ্রিক ছিলনা, তাতে যথেষ্ট পরিমাণ বুদ্ধিবৃত্তিক অংশীদারিত্বের উপাদান মিশে ছিল। তাই পরবর্তীকালে তিনি মিলেভা সম্বন্ধে বলেছলেন, "মিলেভা এমন এক সৃষ্টি যে আমার সমান এবং আমার মতই শক্তিশালী ও স্বাধীন"। এরিক তার গবেষণাকর্মে কি ভূমিকা রেখেছিলেন তা নিয়ে বিতর্ক রয়েছে। অবশ্য অধিকাংশ ইতিহাসবিদই মনে করেন আইনস্টাইনের গবেষণাকর্মে মেরিকের বড় কোন ভূমিকা ছিলনা। ১৯০৪ সালের ১৪ মে আলবার্ট এবং মিলেভার প্রথম পুত্রসন্তান হ্যান্স আলবার্ট আইনস্টাইনের জন্ম হয়। তাদের দ্বিতীয় পুত্র এদুয়ার্দ আইনস্টাইনের জন্ম হয় ১৯১০ সালের ২৮ জুলাই।


title: আলবার্ট আইনস্টাইন

text:
আইনস্টাইনের বয়স যখন ১৫ তখন তার বাবা প্রতিনিয়ত ব্যবসায় ক্ষতির শিকার হতে থাকেন। এ সময় তার কোম্পানি মিউনিখ শহরের বিরাট অংশকে বিদ্যুতায়িত করার মত একটি লাভজনক চুক্তি স্থাপনে ব্যর্থ হয়। অগত্যা হেরমান সপরিবারে ইতালির মিলানে পাড়ি জমান। সেখানে এক আত্মীয়ের সাথে কাজ শুরু করেন। মিলানের পর কয়েক মাস তারা পাভিয়া-তে থাকেন। সে সময়েই আইনস্টাইন জীবনের প্রথম বৈজ্ঞানিক গবেষণাপত্র লিখেন যার নাম "চৌম্বক ক্ষেত্রে ইথারের অবস্থা সংক্রান্ত অনুসন্ধান" (The Investigation of the State of Aether in Magnetic Fields)। বাবা তাকে মিউনিখের একটি বোর্ডিং হাউজে রেখে গিয়েছিলেন পড়াশোনা শেষ করার জন্য। একা একা তার জীবন দুঃসহ হয়ে উঠে। একে স্কুলের একঘেয়ে পড়াশোনা তার উপর ১৬ বছর বয়স হয়ে যাওয়ায় সামরিক দায়িত্ব পালনের চাপ তাকে হাপিয়ে তোলে। পরিবার থেকে বিচ্ছিন্ন হওয়ার মাত্র ৬ মাস পরেই তাই মিউনিখ ছেড়ে পাভিয়াতে তার বাবা-মার কাছে চলে যান। হঠাৎ একদিন দরজায় আলবার্ট উপস্থিত দেখে তারা বেশ বিস্মিত হয়েছিলেন। তার উপর স্কুলের চাপের বিষয়টি বাবা-মা বুঝতে পারেন। ইতালিতে তাকে কোন স্কুলে ভর্তি করাননি তারা। তাই মুক্ত জীবন কাটাতে থাকেন আইনস্টাইন। তার যোগ্যতা খুব একটা আশাব্যঞ্জক বলে কারও মনে হয়নি। ডাক্তারের চিকিৎসাপত্রের অজুহাত দেখিয়ে তিনি স্কুল থেকে চলে এসেছিলেন।
এসময় আইনস্টাইনের একটি সুযোগ আসে। তিনি সুইজারল্যান্ডের জুরিখে অবস্থিত Eidgenössische Polytechnische Schule (সুইজ ফেডারেল পলিটেকনিক স্কুল, ১৯০৯ সালে একে বিবর্ধিত করে পূর্ণ বিশ্ববিদ্যালয়ের মর্যাদা দেয়া হয়েছিল এবং ১৯১১ সালে নাম পরিবর্তন করে রাখা হয়েছিল Eidgenössische Technische Hochschule তথা সুইস ফেডারেল ইনস্টিটিউট অফ টেকনোলজি বা ইটিএইচ জুরিখ) নামক প্রতিষ্ঠানে ভর্তির একটি সুযোগ পান। সেখানে কেবল ভর্তি পরীক্ষায় কৃতকার্য হলেই তাকে নিয়ে নেয়ার কথা জানানো হয়। যদিও তার হাই স্কুল বা সমমানের কোন ডিগ্রি ছিলনা। ভর্তি পরীক্ষায় অংশ নেন। ফলাফল দিলে দেখা যায়, তিনি পদার্থবিজ্ঞান ও গণিতে ভাল করেছেন, কিন্তু অকৃতকার্য হয়েছেন ফরাসি ভাষা, রসায়ন এবং জীববিজ্ঞানে। গণিতে অনেক ভাল করার জন্য তাকে পলিটেকনিকে ভর্তি করে নেয়া হয় এক শর্তে, তাকে সাধারণ স্কুলের পর্যায়গুলো অতিক্রম করে আসতে হবে। যেই কথা সেই কাজ। তিনি সুইজারল্যান্ডের আরাইতে জস্ট উইন্টেলার কর্তৃক পরিচালিত একটি বিশেষ ধরনের স্কুলে ভর্তি হন এবং ১৮৯৬ সালে সেখান থেকে স্নাতক হন। সেখানে তিনি মূলত ম্যাক্সওয়েলের তাড়িতচৌম্বক তত্ত্ব নিয়ে পড়াশোনা করেছিলেন। একই সময়ে সামরিক দায়িত্ব পালন এড়ানোর জন্য তিনি আনুষ্ঠানিকভাবে জার্মান নাগরিকত্ব ত্যাগ করেন, এ ব্যাপারে তার বাবার স্মতি ছিল। এরপর প্রায় ৫ বছর তিনি কোন দেশেরই নাগরিক ছিলেননা। ১৯০১ সালের ২১ ফেব্রুয়ারি সুইজার‌ল্যান্ডের নাগরিকত্ব লাভ করেন যা তিনি কখনই ত্যাগ করেননি।


title: আলবার্ট আইনস্টাইন

text: আইনস্টাইন পদার্থবিজ্ঞানের বিভিন্ন ক্ষেত্রে প্রচুর গবেষণা করেছেন এবং নতুন উদ্ভাবন ও আবিষ্কারে তার অবদান অনেক। সবচেয়ে বিখ্যাত আপেক্ষিকতার বিশেষ তত্ত্ব বলবিজ্ঞান ও তড়িচ্চৌম্বকত্বকে একীভূত করেছিল এবং আপেক্ষিকতার সাধারণ তত্ত্ব অসম গতির ক্ষেত্রে আপেক্ষিকতার তত্ত্ব প্রয়োগের মাধ্যমে একটি নতুন মহাকর্ষ তত্ত্ব প্রতিষ্ঠিত করেছিল। তার অন্যান্য অবদানের মধ্যে রয়েছে আপেক্ষিকতাভিত্তিক বিশ্বতত্ত্ব, কৈশিক ক্রিয়া, ক্রান্তিক উপলবৎ বর্ণময়তা, পরিসাংখ্যিক বলবিজ্ঞানের চিরায়ত সমস্যাসমূহ ও কোয়ান্টাম তত্ত্বে তাদের প্রয়োগ, অণুর ব্রাউনীয় গতির একটি ব্যাখ্যা, আণবিক ক্রান্তিকের সম্ভ্যাব্যতা, এক-আণবিক গ্যাসের কোয়ান্টাম তত্ত্ব, নিম্ন বিকরণ ঘনত্বে আলোর তাপীয় ধর্ম (যা ফোটন তত্ত্বের ভিত্তি রচনা করেছিল), বিকিরণের একটি তত্ত্ব যার মধ্যে উদ্দীপিত নিঃসরণের বিষয়টিও ছিল, একটি একীভূত ক্ষেত্র তত্ত্বের প্রথম ধারণা এবং পদার্থবিজ্ঞানের জ্যামিতিকীকরণ।


title: আলবার্ট আইনস্টাইন

text:
১৯৩৩ সালে এডলফ হিটলার জার্মানিতে ক্ষমতায় আসেন, সে সময় তিনি বার্লিন একাডেমি অব সায়েন্সের অধ্যাপক ছিলেন। ইহুদী হওয়ার কারণে আইনস্টাইন সে সময় দেশত্যাগ করে আমিরেকায় চলে আসেন এবং আর জার্মানিতে ফিরে যান নি। আমেরিকাতেই তিনি থিতু হোন এবং ১৯৪০ সালে আমেরিকার নাগরিকত্ব পান।
দ্বিতীয় বিশ্বযুদ্ধ শুরুর আগে আগে তিনি আমেরিকার প্রেসিডেন্ট ফ্র্যাঙ্কলিন ডি রুজভেল্টকে একটি চিঠি লেখেন। চিঠিতে তিনি জার্মানী "ভিন্ন ধরনের অসম্ভব শক্তিশালী বোমা বানাতে পারে" মর্মে সতর্কতা উচ্চারণ করে আমেরিকাকেও একই ধরনের গবেষণা শুরুর তাগিদ দেন। তাঁর এই চিঠির মাধ্যমেই ম্যানহাটন প্রজেক্টের কাজ শুরু হয়। আইনস্টাইন মিত্রবাহিনীকে সমর্থন করলেও পারমাণবিক বোমা ব্যবহারের বিরুদ্ধে ছিলেন। পরে ব্রিটিশ দার্শনিক বার্টান্ড রাসেলের সঙ্গে মিলে আণবিক বোমার বিপদের কথা তুলে ধরে রাসেল-আইনস্টাইন ইশতেহার[] রচনা করেন। ১৯৫৫ সালে মৃত্যুর আগ পর্যন্ত তিনি প্রিন্সটন বিশ্ববিদ্যালয়ের ইনস্টিটিউট অব এডভান্সড স্টাডির সঙ্গে যুক্ত ছিলেন।


title: বিজ্ঞানী

text: আলবার্ট আইনস্টাইনকে বিংশ শতকের সবচেয়ে জনপ্রিয় বিজ্ঞানী হিসেবে আখ্যায়িত করা হয়। স্টিফেন হকিং বিশ্বতত্ত্ব ও কোয়ান্টাম বলবিদ্যায় অসামান্য অবদান রেখেছেন। এছাড়াও, লুই পাস্তুর, রেনে ডেসকার্টেস, থমাস ইয়াং, হারম্যান ভন হেলমোল্টজ, আইজ্যাক নিউটন, গটফ্রিড লিবনিজ, জোসেফ ফোরিয়ার, জন ভন নিউম্যান, এলান টুরিং, আন্দ্রে শাখারভ, আলেক্সান্দার খিনচিন, আন্দ্রেই মার্কভ, নর্বাট ওয়াইনাস, গ্যালিলিও গ্যালিলি, অলিভার ওয়েন্ডেল হোমস, উইলিয়াম হার্ভে, সান্টিয়াগো র‌্যামন ওয়াই ক্যাজাল, ভিলহেল্ম কনরাড র‌ন্টগেন, আলফ্রেড নোবেল প্রমূখ ব্যক্তিত্ব স্ব-স্ব ক্ষেত্রে মূল্যবান অবদান রেখে বিজ্ঞানী হিসেবে চিহ্নিত হয়ে আছেন।


title: রিচার্ড ফাইনম্যান

text: রিচার্ড ফিলিপ ফাইনম্যান ১১ মে, ১৯১৮ সালে নিউ ইয়র্কের ফার রকওয়ে, কুইনসে জন্মগ্রহণ করেন। তার পূর্বপুরুষরা রাশিয়া ও পোল্যান্ডের আদি অধিবাসী ছিলেন এবং তার পিতামাতা উভয়েই ছিলেন ইহুদী, তবে তারা গোঁড়া ছিলেন না। ফাইনম্যান (দুই বিখ্যাত পদার্থবিজ্ঞানী আলবার্ট আইনস্টাইন ও এডওয়ার্ড টেলারের মতো) দেরিতে কথা বলা শুরু করেছিলেন; তিন বছর পূর্ণ হবার আগ পর্যন্ত তিনি একটি শব্দও উচ্চারণ করেননি। শৈশবে ফাইনম্যান তার বাবা মেলভিল ভীষণভাবে প্রভাবিত করেন, তিনিই তাকে প্রচলিত চিন্তা-ভাবনাকে চ্যালেঞ্জ করতে শিখিয়েছিলেন। আর মা লুসিলের কাছ থেকে ফাইনম্যান পেয়েছিলেন রসবোধ। ছোটোবেলা থেকেই তার বিজ্ঞানের প্রতি আগ্রহ ছিল; তিনি রেডিও মেরামত করে আনন্দ পেতেন এবং প্রকৌশলেও তার প্রতিভার কমতি ছিল না। তার বোন জোয়ানও একজন পেশাদার পদার্থবিজ্ঞানী ছিলেন।


title: আলবার্ট আইনস্টাইন

text: ১৯১১ সালে জুরিখ বিশ্ববিদ্যালয়ের সহযোগী অধ্যাপক হিসেবে যোগ দেন আইনস্টাইন। অবশ্য এর পরপরই চার্লস ইউনিভার্সিটি অফ প্রাগে পূর্ণ অধ্যাপকের পদ গ্রহণ করেন। প্রাগে অবস্থানকালে আলোর উপর মহাকর্ষের প্রভাব বিশেষত মহাকর্ষীয় লাল সরণ এবং আলোর মহাকর্ষীয় ডিফ্লেকশন বিষয়ে একটি গবেষণাপত্র লিখেন। এর মাধ্যমে জ্যোতির্বিজ্ঞানীরা সূর্যগ্রহনের () সময় আলোর ডিফ্লেকশনের কারণ খুঁজে পান। এ সময় জার্মান জ্যোতির্বিজ্ঞানী Erwin Freundlich বিজ্ঞানীদের প্রতি আইনস্টাইনের চ্যালেঞ্জগুলো প্রচার করতে শুরু করেন।


title: গোয়িং কমান্ডো

text: গোয়িং কমান্ডো, বা পুরুষদের "ফ্রি-বলিং" ও মহিলাদের "ফ্রি-বাফিং" হলো আন্ডারওয়্যার বা অন্তর্বাস পরিধান না করার একটি চর্চা। বিভিন্ন লোক বিভিন্ন কারনে আন্ডারওয়্যার পরিধান পছন্দ করেন না; এরমধ্যে স্বাচ্ছন্দবোধ, বাইরের পোশাক বিশেষভাবে উপস্থাপনের চেষ্ঠা, পেন্টি লাইন তৈরি রোধ অথবা এটি পরিধানে তারা কোন প্রকার কারণ খুঁজে পান না বা প্রয়োজনবোধ করেন না। কিছু লোক যৌনতায় উত্তেজিত হওয়ার জন্য ও কিছু লোক যৌন আবেদনময়ী হতে আন্ডারওয়্যার পরিধান করা থেকে বিরত থাকেন। আন্ডারওয়্যার পরিধান না করা বৈশ্বয়িকভাবে নির্লজ্জ আচরন হিসেবে বিবেচনা করা হয় যদি এর ফলে ক্রচ এলাকা জনসম্মুখে প্রকাশ পায়; কিন্তু এটি যৌনতায় এবং কিছু পর্নোগ্রাফি চলচ্চিত্রের অংশ হিসেবে ব্যবহার হতে পারে।


title: বেশান্তর

text: পুরুষ বেশান্তরকারীরা তাদের পুরুষ পোশাকের নীচে মহিলাদের অন্তর্বাস পরা-কে "অন্তর্বসন" (Underdressing) বলেন। বিখ্যাত চিত্রপরিচালক এডওয়ার্ড ডি. উড স্বীকার করেছেন, দ্বিতীয় বিশ্বযুদ্ধের সময় সেনাবাহিনীর পোশাকের নীচে তিনি প্রায়ই মেয়েদের অন্তর্বাস পরতেন।


title: টুপি

text: ইসলাম ধর্মে মাথায় আচ্ছাদন রাখার বিষয়টি বেশ গুরুত্বের সাথে বিবেচিত হয়। পুরুষ-নারী নির্বিশেষে মাথায় আচ্ছাদনের বিধান ইসলামে আছে। যদিও মহিলারা মাথায় টুপি পরেন না, তবে পুরুষের জন্য টুপি পরিধান একটি গুরুত্বপূর্ণ ইবাদত। টুপি ছাড়াও মুসলমান পুরুষ মাথায় পাগড়ি পরিধান করে থাকেন। মুসলমানদের টুপি প্রায় মাথার উপরিভাগ পুরোটাই জুড়ে থাকে এবং এমন হয় যে, তা যেন কপাল জুড়ে না থাকে। কারণ মেঝেতে কপাল ছুঁইয়ে মুসলমানগণ ঈশ্বরকে (আল্লাহ) সিজ্‌দা করেন, তাই কপালে কোনো আবরণী রাখা হারাম। পাগড়ি পরিধানের সময়ও ভিতরে তারা টুপি পরিধান করে থাকেন। ইসলামে ঘুম এবং গোসল ছাড়া সর্বক্ষণ এমনকি প্রাকৃতিক কর্ম সারার সময়ও মাথায় টুপি বা পাগড়ি রাখা সুন্নত। যদিও অনেকে একে কেবল নামাজ পড়ার সময় পরে থাকেন।


title: আওরাহ

text: মহিলাদের আওরাহ তুলনামূলক জটিল একটি বিষয় এবং পরিস্থিতি সাপেক্ষে তা বিভিন্ন হয়| দৈনন্দিন প্রার্থনা বা নামাযের সময় আওরাহ হল মুখমন্ডল ও হাতের কবজি ছাড়া বাকি অংশ| স্বামী স্ত্রী পরস্পর নির্জনে থাকার সময় পরস্পরের জন্য আওরাহর কোন বিধিনিষেধ নেই| তবে ব্যক্তিগতভাবে একলা থাকার সময় নারী পুরুষ উভয়কেই যৌনাঙ্গ ঢেকে রাখতে বলা হয়েছে, বিশেষ কিছু ক্ষেত্র ছাড়া যেমন একাকী স্নান ও শৌচকাজের সময়| মাহরাম পুরুষদের সামনে সাবালিকা মেয়ে ও পরিণত বয়স্কা মহিলাদের জন্য আওরাহ হল মুখমন্ডল এবং হাতের কবজি পর্যন্ত অংশ ছাড়া দেহের বাকি অংশ|


title: মাতৃস্বাস্থ্য

text: মৌখিক স্বাস্থ্যের তাৎপর্য দৃশ্যত। এমন অনেক মহিলায় আছেন যারা গর্ভাবস্থার আগে, গর্ভাবস্থার সময় অথবা গর্ভাবস্থার পরেও মৌখিক রোগের সুস্পষ্ট লক্ষণগুলি প্রকাশ পাওয়া স্বত্বেও ডেন্টাল পরিষেবাগুলি গ্রহণ করেন না। গর্ভবতী নারীদের ডেন্টাল সেবা না নেওয়ার পেছনে অনেকগুলি কারণ রয়েছে এরমধ্যে স্বাস্থ্যসেবা ব্যবস্থার ভূমিকা এবং নারীর স্বকীয়তাও রয়েছে। একটি সাধারণ ভুল ধারণা আছে যে, গর্ভবতী অবস্থায় দাঁতের সেবা গ্রহণ করা নিরাপদ নয়। প্রথম এবং সর্বাগ্রে, গর্ভবতী মহিলাদের কাছে ডেন্টাল পরিষেবাগুলির প্রভাব সম্পর্কে ভ্রান্ত ধারণা দূর করার প্রয়োজন। একটি ঐক্যমত্য রয়েছে যে মৌখিক রোগের চিকিৎসা অত্যন্ত উপকারী এবং গর্ভবতী মহিলাদের মৌখিক যত্ন তাদের গর্ভস্থ সন্তানের উপর কোন ধরনের ক্ষতিসাধন করে না।


title: মাতৃমৃত্যু

text: ইউএনএফপিএর মতে, মাতৃ মৃত্যুর প্রতিরোধের জন্য চারটি উপাদান অপরিহার্য। প্রথমত, জন্মপূর্ব যত্ন।কোনো মহিলা সন্তানসম্ভ্যভা হলে স্বাস্থ্য পরীক্ষা এবং নিরীক্ষণের জন্য মায়েদের কমপক্ষে চারটি প্রসবকালীন চেক করতে যেতে হবে। দ্বিতীয়ত, এই সময় ডাক্তার, সেবিকা এবং ধাত্রীদের জরুরি অবস্থা যেনো উপস্থিতি থাকে সেই ব্যবস্থা নিশ্চিত করা, স্বাভাবিক প্রসব পরিচালনা করার এবং অনযনয জটিলতার সনাক্ত করা। তৃতীয়, মাতৃ মৃত্যুর প্রধান কারণগুলি মোকাবেলার জন্য কিছু বিষয় খেয়াল রাখা ও যত্নশীল হতে হবে যেমন রক্তক্ষরণ, ক্ষত, অনিরাপদ গর্ভপাত, উচ্চ রক্তচাপ রোগ এইসব সমস্যা হলে যেনও দ্রুত্ব বাবস্থা নেওয়া যায়। অবশেষে, প্রসবের পর ছয় সপ্তাহ জন্মোত্তর যত্ন।


title: স্বামী বিবেকানন্দের শিক্ষা ও দর্শন

text:
স্বামী বিবেকানন্দ লিঙ্গ বৈষম্যের সম্পূর্ণ বিরোধিতা করেছেন। তাঁর মতে আত্মায় লিঙ্গ বা বর্ণভেদ করা অশাস্ত্রীয়। এমনকি যোগ্যতার নিরিখ বিচার করাও অন্যায়। তাই তিনি পুরুষ-নারী চিন্তা না করে মানুষ চিন্তা করতে বলেছেন।
স্বামী বিবেকানন্দের মতে, জাতির উন্নতির মাপকাঠিই হল সেই জাতিতে নারীর মর্যাদার স্থান। আর তাই ভারতে নারীর অবস্থা ভাল না হলে ভারতের অতীত মর্যাদা ও গৌরব উদ্ধার করা সম্ভব নয় বলেই তিনি মত প্রকাশ করেছেন। বিবেকানন্দ পুরুষ ও নারীকে পাখির দুই ডানার সঙ্গে তুলনা করেছেন। পাখি যেমন এক ডানায় ভর করে উড়তে পারে না, তেমনি নারী জাতির অবস্থা উন্নত না হলে জগতের উন্নতি সম্ভব নয় বলেই তিনি মত প্রকাশ করেছেন।


title: ভারতে নারী

text: থমাস রয়টার্স ফাউন্ডেশন একটি সমীক্ষা অনুযায়ী, নারীদের বসবাসের জন্য ভারত বিশ্বের চতুর্থ বিপজ্জনকতম স্থান। যেকোন শ্রেণি, বর্ণ, বা ধর্মের মহিলা এই নিষ্ঠুর হিংসা এবং বিকৃতির শিকার হতে পারেন, মহিলাদের হত্যা বা স্থায়ীভাবে জখম করার উদ্দেশ্যে করা এইসব পূর্বপরিকল্পিত অপরাধ যা নাকি নারীকে তার সঠিক ভূমিকায় নিয়োজিত করার একটি পাঠ হিসাবে কাজ করবে। ভারতে, যেসব মহিলা কোনো পুরুষের দেওয়া বিবাহের প্রস্তাব প্রত্যাখ্যান করেছেন বা বিবাহবিচ্ছেদের দাবি জানিয়েছেন অ্যাসিড আক্রমণ তাঁদের বিরুদ্ধে প্রতিশোধগ্রহণের একটি উপায়। অ্যাসিডের স্পর্শে শরীরে স্থায়ী বিকৃতি ঘটে তাই এটি একজন মহিলার জীবন যন্ত্রণাময় করার দ্রুততম উপায়। অ্যাসিড আক্রমণ সংখ্যা বাড়তে থাকায় অ্যাসিড প্রস্তুতকরণ, বিক্রয় ও পরিবহণের উপর বহু কঠোর বিধিনিষেধ আরোপিত হয়েছে।


title: জাঙ্গিয়া (বস্ত্র)

text: পুরুষদের অন্তর্বাসের ক্ষেত্রে(বক্সার শর্টস ছাড়া), ব্রিফ পুরুষ জননাঙ্গসমুহকে অন্যান্য অন্তর্বাস থেকে তুলনামুলকভাবে অধিক সুস্থিত অবস্থানে ধরে রাখে, যে কারণে এটি ক্রীড়াবিদ, খেলোয়াড় এবং ঢিলেঢালা অন্তর্বাসে পরিতুষ্ট নয় এমন পুরুষদের কাছে দিনে দিনে জনপ্রিয় হয়ে উঠছে| অন্যদিকে, বক্সার শর্ট প্রায়শই পরিধানকারীর দৌড়ানোর সময় শরীরের যথার্থ স্থান থেকে অবস্থানচ্যুত হয়|


title: বিকিনি

text: নারী-পুরুষ উভয়েরই পরিহিত বিকিনি ধরনের অন্তর্বাসগুলোই বিকিনি অন্তর্বাস () নামে পরিচিত। আকৃতি ও প্রকৃতিতে অল্প কাপড় দ্বারা তৈরি, অনেকটা বিকিনি সদৃশ গোসলের পোষাকের মতো। মেয়েদের ক্ষেত্রে এটি আটোসাটো, স্বল্প কাপড় দ্বারা আবৃত এক ধরনের অন্তর্বাস, যা প্রচলিত অন্তর্বাস প্যান্টি বা নাইকারের তুলনায় পেটের মধ্যাংশের অনেক কম স্থান আবৃত করে রাখে। আর ছেলেদের ক্ষেত্রে এ ধরনের অন্তর্বাসগুলো হয় ছেলেদের ব্যবহৃত প্রচলিত ব্রিফসের থেকে বেশ খানিকটা ছোট।


title: জাকির নায়েক

text:
তার প্রথম বিতর্ক হয় ১৯৯৪ সালে, বাংলাদেশী লেখিকা তসলিমা নাসরিনের "লজ্জা" নামক বইকে কেন্দ্র করে মুম্বাই মারাঠি পত্রাকর সংঘ কর্তৃক আয়োজিত একটি বিতর্ক, যার শিরোনাম ছিল "ধর্মীয় মৌলবাদ কি মত-প্রকাশের স্বাধীনতার জন্য বাধাস্বরূপ?"। চারজন সাংবাদিকের উপস্থিতিতে কয়েকঘণ্টা ব্যাপী এই বিতর্ক অনুষ্ঠিত হয়, যেখানে জাকির বইটি থেকে ইসলামকেন্দ্রিক বিভিন্ন উদ্ধৃতিকে ভুল ব্যাখ্যা ও বিভ্রান্তি হিসেবে দাবি করে বক্তব্য দেন এবং তা সবার নজর কেড়ে নেয়। তার অন্যতম বিখ্যাত বিতর্ক হয় ২০০০ সালের এপ্রিলে ‘বিজ্ঞানের আলোয় কুরআন ও বাইবেল’ বিষয়ে শিকাগোতে উইলিয়াম ক্যাম্পবেলের সাথে। তিনি বলেন, ‘ইসলাম একটি কার্যকারণ ও যুক্তির ধর্ম এবং কুরআনে বিজ্ঞান বিষয়ক প্রায় ১০০০ আয়াত আছে।’ সেখানে তিনি পশ্চিমা কনভার্টের সংখ্যা ব্যাখ্যা করেন। জাকিরের অন্যতম জনপ্রিয় থিম হল বিজ্ঞানের সূত্র দিয়ে কোরআনকে যাচাই করা। ২১ জানুয়ারি ২০০৬ জাকির শ্রী শ্রী রবিশঙ্করের সাথে ‘ইসলাম ও হিন্দু ধর্মে ঈশ্বর’ বিষয়ে ব্যাঙ্গালোরে বিতর্ক করেন।
২০১১ সালের ফেব্রুয়ারিতে , নায়েক ভারত থেকে সরাসরি ভিডিও লিংকের মাধ্যমে অক্সফোর্ড ইউনিয়নের সঙ্গে কথোপকথন করেন।


title: জাকির নায়েক

text: ২০১২ সালে ভারতীয় সরকার জাকিরের পিস টিভির সম্প্রচার নিষিদ্ধ করে; নিউ ইয়র্ক টাইমস পত্রিকা অজ্ঞাতনামা এক ভারতীয় সাংবাদিকের মন্তব্য উল্লেখ করে বলে, সাম্প্রতিক বছরগুলোতে মুম্বাই পুলিশ তার আলোচনা-সভার উপর নিষেধাজ্ঞা জারি করেছে কারণ "তিনি সমালোচনার জন্ম দেন" এবং ভারতীয় স্যাটেলাইট সরবরাহকগণ তার টেলিভিশন চ্যানেল "পিস টিভি"র সম্প্রচারে অস্বীকৃতি জানিয়েছে।


title: জাকির নায়েক

text: ২০১৬ সালে ঢাকায় সন্ত্রাসী আক্রমণের ৫ হামলাকারীর মাঝে একজন ফেসবুকে জাকির নায়েকের অনুসারী ছিলেন বলে বাংলাদেশী পত্রিকা ডেইলি স্টারে খবর প্রকাশিত হওয়ার পর, ভারতীয় স্বরাষ্ট্রমন্ত্রী কিরেন রিজিজু বলেন, "জাকির নায়েকের বক্তব্য আমাদের জন্য একটি নজরদারির বিষয়। আমাদের এজেন্সিগুলো এর উপর কাজ করছে।" এর ২ দিন পর মহারাষ্ট্র সরকারের সিআইডি বিভাগ তদন্তের ফলাফল হিসেবে জানায় যে, তারা জাকির নায়েকের বক্তৃতায় সন্ত্রাসী কর্মকাণ্ডে সম্পৃক্ততার কোন প্রমাণ খুজে পায় নি। ডেইলি স্টার উক্ত বিতর্ক নিয়ে জাকির নায়েকের নিকট ক্ষমা চেয়ে মন্তব্য করে যে তারা কখনোই নায়েককে উক্ত হামলার জন্য দোষারোপ করে নি। পত্রিকাটি বলে যে, এটি শুধুমাত্র এটাই তুলে ধরেছে যে, কিভাবে তরুণরা তার বক্তব্যকে ভুলভাবে বুঝছে। তবে, এঘটনার পরপরই বাংলাদেশ সরকার নায়েকের পিস টিভি চ্যানেলের সম্প্রচার বন্ধ করে দেয়। তথ্যমন্ত্রী হাসানুল হক ইনু এর কারণ হিসেবে বলেন যে "পিস টিভি মুসলিম সমাজ, কুরআন, সুন্নাহ, হাদিস, বাংলাদেশের সংবিধান, আমাদের সংস্কৃতি, আচার-প্রথা ও রীতিনীতির সঙ্গে সঙ্গতিপূর্ণ নয়।"


title: দেউই পার্সিক

text: দুই বছর পর, অনলাইনে তাঁর নগ্ন ছবি প্রকাশ পেলে বিতর্ক উত্থাপিত করেন। ইসলামিক ডিফেন্ডার ফ্রন্ট (এফপিআই) জাকার্তা পুলিশের কাছে তার নামে রিপোর্ট করে, এই জন্য যে ছবিগুলি অশ্লীল রচনা ও আন্দোলনের বিরুদ্ধে ২০০৮ সালের বিলটি লঙ্ঘনের অভিযোগ করেছে। এফপিআই তার ঘরে পচা ডিম ছুঁড়ে দেওয়ার পরিকল্পনাও করেছিল, এবং একজন মুখপাত্র তার সাথে জাপানি অশ্লীল অভিনেত্রী মারিয়া ওঝাওয়াকে তুলনা করেছিলেন। দেউই পার্সিক পরে স্বীকার করেন যে তার ছবিগুলি ছিল, এবং সে প্রায়ই তার স্তন দিয়ে তার চুল দিয়ে নগ্ন হয়ে পড়েছিল; তবে, তিনি উল্লেখ করেছেন যে ছবিটি ব্যক্তিগত ছিল এবং তিনি বলেছিলেন যে তারা ইন্টারনেটে সেসব খুঁজে পেয়েছে।


title: জাকির নায়েক

text: জাকির আব্দুল করিম নায়েক (, ; জন্মঃ ১৮ অক্টোবর ১৯৬৫, মুম্বাই, ভারত) হলেন একজন ভারতীয় ইসলামী চিন্তাবিদ, ধর্মপ্রচারক, বক্তা ও লেখক যিনি ইসলাম ও তুলনামূলক ধর্মতত্ত্ব বিষয়ে কাজ করেন। তিনি 'ইসলামিক রিসার্চ ফাউন্ডেশন' নামক একটি অলাভজনক প্রতিষ্ঠানের প্রতিষ্ঠাতা যেটি পিস টিভি নেটওয়ার্ক পরিচালনা করে থাকে, যার মাধ্যমে তার বক্তৃতা প্রায় দশ কোটি দর্শকের নিকট পৌঁছে যায়। তাকে "তুলনামূলক ধর্মতত্ত্বের একজন বিশেষজ্ঞ", "অনুমেয়ভাবে ভারতের সালাফি মতাদর্শের অনুসারী সবচেয়ে প্রভাবশালী ব্যক্তি", "টেলিভিশনভিত্তিক-ধর্মপ্রচারণার রকস্টার এবং আধুনিক ইসলামের একজন পৃষ্ঠপোষক" এবং "পৃথিবীর শীর্ষস্থানীয় ইসলাম ধর্মপ্রচারক" বলা হয়ে থাকে। বহু ইসলামী ধর্মপ্রচারকদের সাথে তার ভিন্নতা হল, তার বক্তৃতাগুলো পারস্পারিক আলাপচারিতা ও প্রশ্নোত্তরভিত্তিক, যা তিনি আরবি কিংবা উর্দুতে নয় বরং ইংরেজি ভাষায় প্রদান করেন, এবং অধিকাংশ সময়েই তিনি ঐতিহ্যগত আলখাল্লার পরিবর্তে স্যুট-টাই পরিধান করে থাকেন।


title: জাকির নায়েক

text: ৩১ জুলাই ২০০৮ সালে পিস টিভিতে দেওয়া লেকচারে জাকির নাইন ইলেভেন সম্বন্ধে মন্তব্য করেন, ‘এটি একটি সাজানো নাটক, একটা ওপেন সিক্রেট যে টুইন টাওয়ারে হামলা সম্পূর্ণই প্রেসিডেন্ট জর্জ ডব্লিউ বুশের কাজ।' এই কথার প্রমাণ হিসেবে তিনি কিছু রিসার্চের উদ্ধৃতি দেন। কিন্তু যুক্তরাষ্ট্র ৯/১১ সম্পর্কিত তার এই বক্তব্যকে অস্বীকার করে এবং এ ধরনের বিভিন্ন বক্তব্যে জড়িত থাকার কারণে যুক্তরাজ্য ও কানাডায় তার প্রবেশের উপর নিষেধাজ্ঞা জারি করা হয়।


title: জাকির নায়েক

text:
ডঃ নায়েককে ২০১০-এর জুন মাসে যুক্তরাজ্যে ও কানাডায় নিষিদ্ধ ঘোষণা করা হয়। মুসলিম কানাডিয়ান কংগ্রেসের প্রতিষ্ঠাতা তারেক ফাতাহ জাকির নায়েকের দৃষ্টিভঙ্গি সম্পর্কে সেদেশের সাংসদের সতর্ক করার পর কানাডায় তার প্রবেশ নিষিদ্ধ করা হয়। লন্ডন এবং শেফফিল্ডে তার বক্তৃতা আয়োজনের পর স্বরাষ্ট্র সচিব থেরেসা মে তার যুক্তরাষ্ট্র প্রবেশে নিষেধাজ্ঞা জারি করেন। মে নিষেধাজ্ঞার রায়ে বলেন, "জাকির নায়েকের অসংখ্য মন্তব্য তার অগ্রহণযোগ্য আচরণের প্রমাণ হিসেবে আমার কাছে আছে।" নায়েক দাবি করেন যে, স্বরাষ্ট্র সচিব একটি রাজনৈতিক সিদ্ধান্ত নিচ্ছেন, কোন নৈতিক সিদ্ধান্ত নয়, এবং তার আইনজীবী বলেন যে এই সিদ্ধান্তটি ছিল বর্বর এবং অমানবিক। তিনি আরও দাবি করেন যে তার মন্তব্যকে অপ্রাসঙ্গিকভাবে গ্রহণ করা হয়েছে। চলচ্চিত্র নির্মাতা মহেশ ভাট নায়েককে সমর্থন জানিয়ে বলেন যে, এই নিষেধাজ্ঞাটি বাক-স্বাধীনতার উপর একটি আক্রমণস্বরূপ। বলা হয়েছিল, নায়েক উচ্চ আদালতের এই রায়কে চ্যালেঞ্জ করার ব্যবস্থা নেবেন। তার আইনি পুনর্বিবেচনার এই আবেদনটি ২০১০-এর ৫ই নভেম্বর খারিজ করে দেওয়া হয়।
২০১৪ সালে, নায়েক গাম্বিয়ার রাষ্ট্রপতি ইয়াহিয়া জাম্মেহর আমন্ত্রণে গাম্বিয়া সফর করেন। সেখানে ১১-২২ অক্টোবরের মধ্যে তিনি চারটি বক্তৃতা প্রদান করেন। বক্তৃতাগুলো গাম্বিয়া বিশ্ববিদ্যালয়, প্যারাডাইস সুটস হোটেল, কানালাই এবং কলইয়ের কাইরাবা বিচ হোটেলে অনুষ্ঠিত হয়। রাষ্ট্রীয় ক্যাবিনেট মন্ত্রীগণ, ধর্মীয় নেতৃবৃন্দ, ছাত্রছাত্রী এবং সহস্র দর্শক তার বক্তৃতা অনুষ্ঠানে অংশগ্রহণ করে। এর পাশাপাশি, তিনি রাষ্ট্রপতি ও গাম্বিয়া সুপ্রিম ইসলামী কাউন্সিলের সঙ্গে পৃথক সাক্ষাৎ করেন এবং গাম্বিয়ার ইমামদের সঙ্গে একটি ইসলামী আলোচনা সভায় অংশ নেন।


title: পিস টিভি

text: ২০০৯ সালে সহোদর চ্যানেল পিস টিভি উর্দু চালু করা হয় যেটি মূলত উৎসর্গ করা হয় বিশেষ করে বিশ্বের উর্দু ভাষায় কথা বলা দর্শকদের জন্য এবং ২২শে এপ্রিল ২০১১ সালে পিস টিভি বাংলা চ্যানেলটির জন্ম হয়। যেটি চালু করা বিশ্বব্যাপী বিশেষ করে বাংলাভাষী দর্শকদের জন্য। পিস টিভি নেটওয়ার্ক সরাসরি অনুষ্ঠান পরিচালনা করে থাকে। বক্তৃতার অনুষ্ঠানমালাসমূহ বয়স্ক এবং যুবকদের জন্য এবং শিক্ষামুলক অনুষ্ঠানমালা শিশুদের জন্য প্রচারিত হয়। এটির সভাপতি জাকির নায়েক প্রায়ই বলে থাকেন পিস টিভি একটি শিক্ষামূলক চ্যানেল।


title: এড জয়েস

text: ১৫ নভেম্বর, ২০০৬ তারিখে মার্কাস ট্রেসকোথিকের আঘাতজনিত কারণে ইংল্যান্ডের নির্বাচকমণ্ডলীর সভাপতি ডেভিড গ্রাভানি জয়েসকে ২০০৬-০৭ মৌসুমের অ্যাশেজ সিরিজে তাকে অন্তর্ভুক্ত করেন। অভিজ্ঞতাসম্পন্ন ওয়াইস শাহ ও রবার্ট কী থাকা স্বত্ত্বেও তার দলে অন্তর্ভুক্তির বিষয়টি ক্ষাণিকটা বিতর্কের সৃষ্টি করেছিল। কিন্তু সিরিজের কোন টেস্টেই অস্ট্রেলিয়ার বিপক্ষে তাকে মাঠে নামানো হয়নি। কেভিন পিটারসনের আঘাতের কারণে পরিবর্তিত খেলোয়াড় হিসেবে ২০০৬-০৭ মৌসুমের কমনওয়েলথ ব্যাংক সিরিজের একদিনের খেলায় নয়টি খেলায় ৩২.০০ গড়ে ২৮৮ রান করেন। তন্মধ্যে পার্থের ওয়াকা গ্রাউন্ডে নিউজিল্যান্ড ক্রিকেট দলের বিপক্ষে তার প্রথম অর্ধ-শতক করেন। ঐ খেলায় তার দল পরাজিত হয়েছিল। ঐ সিরিজে সিডনি ক্রিকেট গ্রাউন্ডের খেলায় অস্ট্রেলিয়ার বিপক্ষে ২ ফেব্রুয়ারি, ২০০৭ তারিখে ইংল্যান্ড দলকে জয়ে সহায়তা করেন তিনি। ইনিংস উদ্বোধনে নেমে ১৪২ বলে ১০৭ রান করে দলকে ২৯২/৭ সংগ্রহে সহযোগিতা করেন। এরফলে প্রথম ইংরেজ ক্রিকেটার হিসেবে নিজ দেশের বাইরে ১৯টি ওডিআইয়ের পর প্রথম সেঞ্চুরি রান সংগ্রাহকের ভূমিকায় অবতীর্ণ হন। খেলায় তিনি ম্যান অব দ্য ম্যাচের পুরস্কার পান। এরফলে ওয়েস্ট ইন্ডিজে অনুষ্ঠিত ২০০৭ সালের ক্রিকেট বিশ্বকাপে দলের সদস্য হন। ঐ বিশ্বকাপের গ্রুপ পর্বে টেস্ট বহির্ভূত দূর্বল দল - কানাডা ও কেনিয়ার বিপক্ষে অর্ধ-শতক পেলেও নিউজিল্যান্ডের বিপক্ষে শূন্য রান করেন। সুপার এইট পর্বে নিজ জন্মভূমি আয়ারল্যান্ডের বিপক্ষে ১ রান ও ১টি ক্যাচ ফেলে দেন তিনি।


title: জাকিয়া জাকি

text: জাকি আফগানিস্তানের, পারওয়ান প্রদেশের, জাবাল সারজ জেলার, আফগানিস্তান শান্তি রেডিওর (সাদা-ই-সুলহ) প্রতিষ্ঠাতা এবং একজন সক্রিয় সাংবাদিক ছিলেন। স্টেশনের অর্থায়ন করেছিল মার্কিন যুক্তরাষ্ট্র এবং এতে প্রায়ই নারী অধিকার ও তালিবান বিদ্রোহের মতো বিতর্কিত বিষয় নিয়ে আলোচনা করা হতো। মার্কিন যুক্তরাষ্ট্র গোপনভাবে, বেতারকেন্দ্রের প্রতিদিন ৬ ঘন্টার সম্প্রচারের খরচ প্রদান করতো। ফ্রান্স প্রথম বছরের প্রোডাকশনের খরচ এবং জাকির ১৫ দিনের রেডিও প্রশিক্ষণের ব্যয়ভার বহন করেছিল। তালেবানদের প্রাথমিক পতনের পর, অক্টোবর ২০০১ সালে আফগান রেডিও শান্তি শুরু হয়। স্থানীয় জঙ্গিরা ও রক্ষণশীলরা রেডিও স্টেশন বন্ধ করতে চেয়েছিলেন এবং জাকি তাঁর হত্যাকাণ্ড ঘটবার আগে মৃত্যুর হুমকি পেয়েছিলেন। একজন সাংবাদিক হওয়ার পাশাপাশি, জাকি স্কুল শিক্ষকও ছিলেন এবং ২০০৫ সালে সংসদে দাঁড়িয়েছিলেন।


title: কিংস এলেভেন পাঞ্জাব

text:
২০০৮ সালে ভারত ক্রিকেট কন্ট্রোল বোর্ড (বিসিসিআই) কর্তৃক টুয়েন্টি২০ ফরমেটের খেলার উপর ভিত্তি করে ইন্ডিয়ান প্রিমিয়ার লীগ নাম দিয়ে ক্রিকেট টুর্নামেন্ট প্রতিযোগীতার আয়োজন করেন। ভারতের আটটি বিভিন্ন শহরের প্রতিনিধিত্বমূলক দল নিয়ে ২০ ফেব্রুয়ারি তারিখে মুম্বাই মধ্যে নিলামের উপর ভিত্তি করে দল গঠণ করা হয়। পাঞ্জাব প্রতিনিধিত্বমূলক দলের জন্য প্রীতি জিনতা, করণ পল (অপিজয় সুরেন্দ্র গ্রুপ) ও মোহিত বর্মণ (ডাবর) কর্তৃক কেনা হয়েছিল। গ্রুপটি ভোটাধিকার অর্জনের মাধ্যেম মোট মার্কিন ডলার $৭৬ মিলিয়ন এর বিনিময়ে কিনে নেয়।আন্তর্জাতিক ক্যাপের সঙ্গে খেলা খেলোয়াড়দের গাঢ় তালিকাভুক্ত করা হল।
বিশেষ অবদানগুলি হাইলাইট করা হলো


title: ভারতীয় ক্রিকেট নিয়ন্ত্রণ বোর্ড

text: ভারতীয় ক্রিকেট নিয়ন্ত্রণ বোর্ড বা বোর্ড অব কন্ট্রোল ফর ক্রিকেট ইন ইন্ডিয়া (বিসিসিআই) () ভারতের সকল স্তরের ক্রিকেট পরিচালনায় জাতীয় সংস্থা। মুম্বাইয়ে সংস্থার সদর দফতর অবস্থিত। আন্তর্জাতিক ক্রিকেট কাউন্সিলের অন্যতম সদস্য হিসেবে ভারতের ক্রিকেট পরিচালনার লক্ষ্যে কলকাতা ক্রিকেট ক্লাব ৩১ মে, ১৯২৬ তারিখে অনুমোদন পায়। পরবর্তীতে ১৯২৮ সালের ডিসেম্বর মাসে কলকাতা ক্রিকেট ক্লাবের স্থলাভিষিক্ত হয় বিসিসিআই। বিসিসিআই আন্তর্জাতিক ও ঘরোয়া ক্রিকেটে অংশগ্রহণের লক্ষ্যে খেলোয়াড়, আম্পায়ারসহ খেলা পরিচালনার লক্ষ্যে কর্মকর্তা নির্বাচিত করে। এ সংস্থার অনুমোদন ছাড়া চুক্তিবদ্ধ কোন খেলোয়াড় দেশ-বিদেশে অনুষ্ঠিত প্রতিযোগিতামূলক ক্রিকেটে সম্পৃক্ত হতে পারেন না।


title: গালে আন্তর্জাতিক স্টেডিয়াম

text: গালে আন্তর্জাতিক স্টেডিয়াম (, ) ভারত মহাসাগরীয় দ্বীপরাষ্ট্র শ্রীলঙ্কার দক্ষিণ-পূর্বাঞ্চলীয় উপকূলীয় বন্দর নগরী গালে এলাকায় অবস্থিত একটি আন্তর্জাতিকমানের ক্রিকেট স্টেডিয়াম। গালে দূর্গের কাছাকাছি এলাকায় এ স্টেডিয়ামের অবস্থান। এর দুই দিক দিয়ে ভারত মহাসাগর প্রবাহিত হচ্ছে। বিশ্বের সর্বাপেক্ষা দর্শনীয় ক্রিকেট মাঠেগুলোর অন্যতম হিসেবে এ স্টেডিয়ামকে গণ্য করা হয়। আন্তর্জাতিক ক্রিকেট খেলা আয়োজনের উপযোগী করার পূর্বে স্টেডিয়ামটি এসপ্লানাদে নামে পরিচিত ছিল। গালে ক্রিকেট ক্লাবের প্রধান অনুশীলনী মাঠ হিসেবে ব্যবহার করা হয়। এছাড়াও, শ্রীলঙ্কা ক্রিকেট কর্তৃপক্ষের পরিচালনায় স্বাগতিক শ্রীলঙ্কা ক্রিকেট দলের বিপক্ষে সফরকারী দল কিংবা বহুদলভিত্তিক ক্রিকেট প্রতিযোগিতা আয়োজন করা হয় এখানে।


title: বিদর্ভ ক্রিকেট সংস্থা স্টেডিয়াম

text: বিদর্ভ ক্রিকেট সংস্থা স্টেডিয়াম () ভারতে অবস্থিত একটি আন্তর্জাতিকমানের ক্রিকেট স্টেডিয়াম। মহারাষ্ট্রের নাগপুরে এ স্টেডিয়ামটির অবস্থান। ২০০৮ সালে নির্মিত এ স্টেডিয়ামটি নিউ ভিসিএ স্টেডিয়াম নামে পরিচিতি রয়েছে ও এটি পুরনো বিদর্ভ ক্রিকেট সংস্থা মাঠের স্থলাভিষিক্ত হয়। বিশ্বের অন্যতম শীর্ষসারির ক্রিকেট মাঠ হিসেবে আন্তর্জাতিক ক্রিকেট কাউন্সিলের স্বীকৃতি পেয়েছে। বিদর্ভ এবং মধ্যাঞ্চল দল যথাক্রমে ঘরোয়া রঞ্জি ট্রফি এবং দিলীপ ট্রফি প্রতিযোগিতায় নিজেদের মাঠ হিসেবে ব্যবহার করে থাকে।


title: ভারতীয় ক্রিকেট নিয়ন্ত্রণ বোর্ড

text: ১৯১২ সালে নিখিল ভারত ক্রিকেট দল প্রথমবারের মতো ইংল্যান্ড সফর করে। পাতিয়ালার নবাব ভুপিন্দর সিং দলের অধিনায়কত্বসহ সফর আয়োজনের দায়িত্ব পালন করেন। ১৯২৬ সালে কলকাতা ক্রিকেট ক্লাবের দুইজন প্রতিনিধি লন্ডনে অনুষ্ঠিত বর্তমান ইন্টারন্যাশনাল ক্রিকেট কাউন্সিলের পূর্বতন সংস্থা ইম্পেরিয়াল ক্রিকেট কনফারেন্সের কয়েকটি সভায় যোগদান করেন। কিন্তু ভারতীয় ক্রিকেটের কোন প্রতিনিধিকে আনুষ্ঠানিকভাবে প্রেরণ না করা স্বত্ত্বেও কনফারেন্সের সভাপতি লর্ড হ্যারিস তাঁদেরকে উপস্থিতির অনুমোদন দেন। সভার ফলাফল ও এমসিসি’র সিদ্ধান্তক্রমে অ্যাশেজে ইংল্যান্ডের অধিনায়ক আর্থার জিলিগ্যানের নেতৃত্বে একটি দল ভারতে আসে। নিখিল ভারত ক্রিকেট দল চমৎকার ক্রীড়ানৈপুণ্য প্রদর্শন করে।


title: করুণ নায়ার

text: করুণ কালাধরণ নায়ার (; জন্ম: ৬ ডিসেম্বর, ১৯৯১) রাজস্থানের যোধপুর এলাকায় জন্মগ্রহণকারী প্রথিতযশা ভারতীয় ক্রিকেটার। ভারত ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ক্রিকেটে কর্ণাটকের প্রতিনিধিত্ব করছেন করুণ নায়ার। দলে তিনি মূলতঃ মাঝারি সারির ডানহাতি ব্যাটসম্যান। এছাড়াও দলের প্রয়োজনে ডানহাতে অফ ব্রেক বোলিং করে থাকেন। ঘরোয়া ক্রিকেটে রয়্যাল চ্যালেঞ্জার্স ব্যাঙ্গালুরু, রাজস্থান রয়্যালসসহ দিল্লি ডেয়ারডেভিলসের পক্ষে খেলছেন। টেস্ট ক্রিকেটের ইতিহাসে নিজস্ব প্রথম শতককে ত্রি-শতকে রূপান্তরকরণের ক্ষেত্রে তৃতীয় খেলোয়াড়ের মর্যাদা লাভ করেছেন তিনি।


title: ১৯৮৩ ক্রিকেট বিশ্বকাপ

text: চূড়ান্ত খেলায় ভারত ক্রিকেট দল ওয়েস্ট ইন্ডিজকে পরাভূত করে ট্রফি জয় করে। পরবর্তীতে ভারতীয় ক্রিকেট বোর্ডের সদর দফতরে এক সহিংস ঘটনায় এ ট্রফিটি ভেঙ্গে ফেলা হয়। ভারতীয় রাজনৈতিক দল শিবসেনার কিছুসংখ্যক কর্মী এতে অংশ নিয়েছিল। পরবর্তীতে শিবসেনা কর্তৃপক্ষ জানায় যে তারা পাকিস্তান জাতীয় ক্রিকেট দলের ভারত সফরকে কেন্দ্র করে এর প্রতিবাদ জানিয়েছিল। উল্লেখ্য যে, কার্গিল যুদ্ধের প্রেক্ষাপটে দুই দেশের মধ্যকার সম্পর্কের ক্ষেত্রে ব্যাপক অবনতি ঘটেছিল।


title: ভারতীয় টেস্ট ক্রিকেটারদের তালিকা

text: অত্র নিবন্ধটি ভারতীয় টেস্ট ক্রিকেটারদের তালিকা সম্পর্কীয়। আন্তর্জাতিক ক্রিকেটের প্রধান কেন্দ্রবিন্দু হচ্ছে টেস্ট ক্রিকেট; যাতে টেস্ট পরিবারভূক্ত দু’টি ক্রিকেট দলের মধ্যে অনুষ্ঠিত হয়। ভারত ক্রিকেট দল ১৯৩২ সালে টেস্ট পরিবারভূক্ত হয়। ১৫ জুন, ২০১৮ তারিখ পর্যন্ত ২৯০জন ক্রিকেটার ভারত জাতীয় ক্রিকেট দলের হয়ে টেস্ট ক্রিকেটে অংশগ্রহণ করেছেন। যেদিন একজন খেলোয়াড় তার প্রথম টেস্ট ক্যাপ পায়, সেই ক্রমিক অনুসারে এ তালিকাটি সাজানো। যদি একাধিক খেলোয়াড় একই খেলায় তাঁর প্রথম টেস্ট ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে।


title: পাঞ্জাব ক্রিকেট সংস্থা আইএস বিন্দ্রা স্টেডিয়াম

text: ২২ নভেম্বর, ১৯৯৩ তারিখে হিরো কাপ প্রতিযোগিতায় ভারত-দক্ষিণ আফ্রিকার মধ্যকার ওডিআই আয়োজনের মাধ্যমে এর শুভ উদ্বোধন ঘটে। পরের মৌসুমে ১০ ডিসেম্বর, ১৯৯৪ তারিখে ভারত-ওয়েস্ট ইন্ডিজের মধ্যকার টেস্ট খেলা প্রথমবারের মতো আয়োজিত হয় এখানে। ১৯৯৬ সালের ক্রিকেট বিশ্বকাপে অস্ট্রেলিয়া-ওয়েস্ট ইন্ডিজের মধ্যকার শ্বাসরুদ্ধকর সেমি-ফাইনালের সমাপ্তি ঘটেছিল। ২০১১ সালের ক্রিকেট বিশ্বকাপের ৩টি খেলা পিসিএ স্টেডিয়ামে হয়েছিল। তন্মধ্যে ৩০ মার্চ, ২০১১ তারিখে ভারত-পাকিস্তানের মধ্যকার ২য় সেমি-ফাইনালে কূটনৈতিক সম্পর্ক স্বাভাবিকরণের উদ্দেশ্যে উভয় দেশের প্রধানমন্ত্রী মনমোহন সিং ও ইউসুফ রাজা গিলানি উপস্থিত ছিলেন। ঐ খেলায় ভারত জয়লাভ করে।


title: নিও প্রাইম

text: নিও প্রাইম (পূর্বে নিও ক্রিকেট নামে পরিচিত) ক্রীড়া বিনোদন বিষয়ক একটি চ্যানেল। চ্যানেলটি মূলত সহোদর চ্যানেল নিও স্পোর্টস + এর সাথে নিও স্পোর্টস হিসেবে চালু করা হয়েছিল। এই চ্যানেলটি ক্রিকেট নিবেদিত হিসেবে পুনরায় নিও ক্রিকেট নাম নিয়ে ২০০৮ সালের ২ এপ্রিল চালু করা হয়। এটি নিম্বাস কমিউনিকেশনস লিমিটেড এর একটি অংশ এবং মুম্বাই, ভারতে এর সদর দফতর অবস্থিত। চ্যানেলটি বিশ্বের প্রায় ৩০টির মত দেশে সম্প্রচারিত হয়ে থাকে। নিম্বাস বাংলাদেশে অনুষ্ঠিতব্য সকল আন্তর্জাতিক ক্রিকেট খেলা একচেটিয়া সম্প্রচারের অধিকার রয়েছে।


title: সুফিবাদ

text: সুফিবাদ (সুফিবাদ বা সুফি দর্শন, আরবি- সুফিয়াত বা তাসাউফ) যাকে বিভিন্নভাবে ইসলামী আধ্যাত্মবাদ হিসেবেও সংজ্ঞায়িত করা হয়, তা হল একটি ইসলামি আধ্যাত্মিক দর্শন। আত্মা সম্পর্কিত আলোচনা এর মুখ্য বিষয়। সুফিবাদের একমাত্র মূল বিষয়টি হল, আপন নফসের সঙ্গে, নিজ প্রাণের সাথে, নিজের জীবাত্মার সাথে পরমাত্মা আল্লাহ যে শয়তানটিকে আমাদের পরীক্ষা করার জন্য দেওয়া হয়েছে তার সাথে জিহাদ করে তার থেকে মুক্ত হয়ে এ জড় জগত থেকে মুক্তি পাওয়া। আত্মার পরিশুদ্ধির মাধ্যমে আল্লাহর সঙ্গে সম্পর্ক স্থাপনই হল এই দর্শনের মর্মকথা। সুফিবাদে স্রষ্টা ও সৃষ্টির মধ্যে বিদ্যমান সম্পর্ককে আধ্যাত্মিক ধ্যান ও জ্ঞানের মাধ্যামে জানার প্রচেষ্টা করা হয়। হযরত ইমাম গাজ্জালি এর মতে, "আল্লাহর ব্যতীত অপর মন্দ সবকিছু থেকে আত্মাকে পবিত্র করে সর্বদা আল্লাহর আরাধনায় নিমজ্জিত থাকা এবং সম্পূর্ণ রূপে আল্লাহুতে নিমগ্ন হওয়ার নামই সুফিবাদ বলে।" ‘সুফ অর্থ পশম আর তাসাওউফের অর্থ পশমী বস্ত্রে পরিধানের অভ্যাস (লাব্‌সু’স-সুফ) - অতঃপর মরমীতত্ত্বের সাধনায় কারও জীবনকে নিয়োজিত করার কাজকে বলা হয় তাসাওউফ। যিনি নিজেকে এইরূপ সাধনায় সমর্পিত করেন ইসলামের পরিভাষায় তিনি সুফি নামে অভিহিত হন।’ ইসলামি পরিভাষায় সুফিবাদকে তাসাওউফ বলা হয়, যার অর্থ আধ্যাত্মিক তত্ত্বজ্ঞান। তাসাওউফ বা সুফিবাদ বলতে আত্মার পরিশুদ্ধির সাধনাকে বুঝায়। সুফীরা দাবি করে যে, আত্মার পবিত্রতার মাধ্যমে ফানাফিল্লাহ (আল্লাহর সঙ্গে অবস্থান করা) এবং ফানাফিল্লাহর মাধ্যমে বাকাবিল্লাহ (আল্লাহর সঙ্গে স্থায়িভাবে বিলীন হয়ে যাওয়া) লাভ করা যায়। তাসাওউফ দর্শন অনুযায়ী আল্লাহ-প্রাপ্তির সাধনাকে 'তরিকত' বলা হয়। বলা হয়, তরিকত সাধনায় মুর্শিদ বা পথপ্রদর্শকের প্রয়োজন। সেই পথ হলো ফানা ফিশ্‌শাইখ, ফানা ফিররাসুল ও ফানাফিল্লাহ। ফানাফিল্লাহ হওয়ার পর বাকাবিল্লাহ লাভ হয়। বাকাবিল্লাহ অর্জিত হলে সুফি দর্শন অনুযায়ী সুফি আল্লাহ প্রদত্ত বিশেষ শক্তিতে শক্তিমান হন। তখন সুফির অন্তরে সার্বক্ষণিক শান্তি ও আনন্দ বিরাজ করে। সুফিগণের মতে, হযরত মুহাম্মাদ (সা.) স্বয়ং সুফিদর্শনের প্রবর্তক। এর সপক্ষে সুফিগণ মুহাম্মাদ (সা.) এর একটি হাদিস উল্লেখ করেন যা হল, "সাবধান! প্রত্যেক রাজা -বাদশাহর একটি সংরক্ষিত এলাকা আছে। আর আল্লাহর সংরক্ষিত এলাকা হচ্ছে তাঁর হারামকৃত বিষয়াদি। সাবধান! নিশ্চয়ই শরীরের মধ্যে একটি মাংসপিণ্ড আছে; যখন তা ঠিক থাকে তখন সমস্ত শরীর ঠিক থাকে, আর যখন তা নষ্ট হয়ে যায় তখন গোটা দেহ নষ্ট হয়ে যায় -এটা হচ্ছে কলব (হৃদপিণ্ড)।" সার্বক্ষণিক আল্লাহর স্মরণের মাধ্যমে কল্‌বকে কলুষমুক্ত করে আল্লাহর প্রেমার্জন সুফিবাদের উদ্দেশ্য। যাঁরা তাঁর প্রেমার্জন করেছেন, তাঁদের তরিকা বা পথ অনুসরণ করে ফানাফিল্লাহর মাধ্যমে বাকাবিল্লাহ অর্জন করাই হলো সুফিদর্শন।


title: ইসলাম

text:
মুসলমানগণ বিশ্বজগতের সৃষ্টিকর্তাকে 'আল্লাহ' বলে সম্বোধন করেন। ইসলামের মূল বিশ্বাস হলো আল্লাহর একত্ববাদ বা তৌহিদ। আল্লাহর একত্বের সাক্ষ্য দেওয়া ইসলামের পাঁচটি মূল স্তম্ভের মধ্যে প্রথম, যাকে বলা হয় শাহাদাহ। এটি পাঠের মাধ্যমে একজন স্বীকার করেন যে, আল্লাহ্ ব্যতীত অন্য কোনো উপাস্য নাই এবং মুহাম্মদ [(সাঃ)] তাঁর প্রেরিত বাণীবাহক বা রাসূল
সুরা এখলাছে আল্লাহর বর্ণনা দেয়া হয়েছে এভাবে,
আল্লাহ্ শব্দটি আল এবং ইলাহ যোগে গঠিত। আল অর্থ সুনির্দিষ্ট এবং ইলাহ অর্থ উপাস্য, যার অর্থ সুনির্দিষ্ট উপাস্য। খৃস্টানগণ খৃস্ট ধর্মকে একেশ্বরবাদী বলে দাবী করলেও মুসলিমগণ খৃস্টানদের ত্রিত্ববাদ (trinity) বা এক ঈশ্বরের মধ্যে পিতা, পুত্র ও পবিত্র আত্মার মিলন, এই বিশ্বাসকে অস্বীকার করেন। ইসলামি ধারণায় আল্লাহ সম্পূর্ণ অতুলনীয় ও পৌত্তলিকতার অসমতুল্য, যার কোনোপ্রকার আবয়বিক বর্ণনা অসম্ভব। মুসলিমরা তাদের সৃষ্টিকর্তাকে বর্ণনা করেন তাঁর বিভিন্ন গুণবাচক নাম ও গুণাবলীর মাধ্যমে।
কিতাবুল ঈমানে আল্লাহর বর্ণনা এভাবে আছে :
মুসলিমরা বিশ্বাস করে, আল্লাহর বর্ণনা মানুষের কল্পনা, বিজ্ঞান, দর্শন দ্বারা জানা সম্ভব না।


title: বাংলাদেশে সুফিবাদ

text: বাংলাদেশের সুফি মতবাদ এবং চর্চা পবিত্র কোরআন এবং হাদিস শরীফকে অনুরসণ করেই প্রতিষ্ঠিত। কোরআনের নিগূঢ় রহস্যমূলক আয়াতগুলো সুফিবাদের মূল উৎস। নফস্ (অহং), জিকির (স্মরণ), ইবাদত (প্রার্থনা), মোরাকাবা (ধ্যান), মেরাজ (আল্লাহর স্বাক্ষাত লাভ), তাজাল্লি (স্বর্গীয় দীপন), তাওহীদ (আল্লাহর একাত্ববাদ), ফানা (নির্বাণ) এবং বাকা (অস্তিত্ব) এর ধারণায় হচ্ছে সুফিবাদের মৌলিক উৎস যা বাংলাদেশেচর্চিত হয়ে থাকে।


title: ইসলাম শিক্ষা

text: তাওহীদ ও ঈমানের মূল বিশ্বাসমালার সাথে সাংঘর্ষিক বিশ্বাস/প্রত্যয় সমূহকে ঈমান পরিপন্থী বা ক্ষেত্রবিশেষে ঈমান বিধ্বংসী হিসেবে বিবেচনা করা হয়। কোন মুসলিম ব্যক্তির মধ্যে এ ধরনের বিশ্বাস লালিত হতে দেখা গেলে বা এ ধরনের বিশ্বাস তাড়িত কোন কর্মকাণ্ড সংঘটিত হতে দেখলে তা ব্যক্তির বিশ্বাসের দুর্বলতা ও ঈমানের জন্য ক্ষতিকর হিসেবে বর্ণনা করা হয়। এ ধরনের বিশ্বাস ব্যক্তিকে ইসলাম থেকে বহিষ্কৃত করে দিতে পারে। মুসলিম শিক্ষার হাতে খড়িতে তাই ইসলামি বিশ্বাসের পাশাপাশি এমন সব বিশ্বাসও পড়ানো হয়ে থাকে যা ব্যক্তিকে ইসলাম থেকে বিচ্যতু করতে পারে। এসব বিশ্বাসকে ইসলামে 'গুনাহে কবীরাহ' বা 'গুরুতর পাপ' বলে অভিহিত করা হয়। এগুলোর মধ্যে রয়েছেঃ কুফর, শিরক, নিফাক, বিদআহ ইত্যাদি।


title: বারো ইমাম

text: শিয়া মুসলিমদের দ্বাদশবাদিতে এটা বিশ্বাস করা হয় যে বুদ্ধি, স্বর্গীয় জ্ঞান, হচ্ছে নবীর এবং ইমামদের আত্নার উৎস এবং তারা যে বৈশিষ্টপূর্ণ জ্ঞান পায় সেটা "হিকমাহ" নামে পরিচিত এবং তাদের সেগুলো বহন করা হচ্ছে তাদের উপাসনার জন্য স্বর্গীয় অনুগ্রহ। যদিও ইমামরা কোন স্বর্গীয় বার্তা গ্রহণ করে না, কিন্তু সৃষ্টিকর্তার সাথে তাদের একটি সম্পর্ক রয়েছে, যেটির মাধ্যমে সৃষ্টিকর্তা তাকে পথপ্রদর্শন করেন এবং ইমামরা সে পথ মানুষকে দেখান। ইমামরা পথপ্রদর্শিত হন লুকানো গ্রন্থ এবং তাদের উপস্থিতি সম্পর্কে যেমন আল-জাফর এবং আল-জামিয়া। ইমামদের উপর বিশ্বাস হচ্ছে দ্বাদশবাদি শিয়াদের মূল ধর্ম বিশ্বাসের একটি এবং সেটির ভিত্তি হচ্ছে যে সৃষ্টিকর্তা কখনো মানুষদের কখনো পথপ্রদর্শন ছাড়া ছেড়ে দিবেন না।


title: বাংলাদেশে সুফিবাদ

text: বাংলাদেশে সুফিবাদের ইতিহাস অনেকটা সমগ্র ভারতীয় উপমহাদেশের অনুরূপ। ভারত, দাবী করা হয়ে থাকে, বিশ্বের সুফিবাদের পাঁচ মহান কেন্দ্রের একটি, অন্য চারটি হল পারস্য (মধ্য এশিয়াসহ), বাগদাদ, সিরিয়া এবং উত্তর আফ্রিকা। সুফি সাধকরা হিন্দুস্তানে (ভারত) সুফিবাদের গুপ্তরহস্যমূলক দীক্ষা প্রচার করতে থাকেন যা খুব সহজেই সাধারণ মানুষ, বিশেষ করে ভারতের আধ্যাত্মিক সত্য সন্ধানীদের কাছে গ্রহণযোগ্যতা লাভ করে।


title: ইসলাম শিক্ষা

text: 'তাওহীদ' আরবি শব্দ। এর অর্থ 'একত্ববাদ'। ইসলামধর্মে বিশ্বাস করা হয়, এই সুবিশাল বিশ্বজগতের একজন এবং কেবল মাত্র একজন স্রষ্টা বা প্রভু আছেন; তাই জগতের সমস্ত আরাধনা ও উপাসনার একমাত্র অধিকারী সেই একমাত্র মহান সত্তা; যিনি গুণে-মানে ও মর্যাদায় এক ও অনন্য; আর সেই মহীয়ান একমাত্র প্রভু হচ্ছেন আল্লাহ তাআলা। এই বিশ্বাসকেই ইসলাম ধর্মে 'তাওহীদ' নামে অভিহিত করা হয়। ইসলাম ধর্মীয় বিশ্বাস মোতাবেক, ইসলাম ধর্মের সমস্ত বিশ্বাস ও কর্মকাণ্ডের মূল ভিত্তি এই তাওহীদ। তাওহীদ ঈমানের মূল ভিত্তি। ইসলামের সকল ধর্মীয় ও জনকল্যাণমূলক কার্যাবলি তাওহীদকে ঘিরে আবর্তিত হয়। স্বভাবতই, ইসলাম শিক্ষা শাস্ত্রে তাওহীদ বিষয়টি অত্যন্ত গুরুত্বের সাথে অধীত হয়।


title: পাকিস্তানে সুফিবাদ

text: পাকিস্তান এবং অবশিষ্ট দক্ষিণ এশিয়ায় সুফিবাদের একটি উজ্জলতম ইতিহাস পরিলক্ষিত হয়। প্রায় ১০০০ বছর ধরে এই অঞ্চলে সুফিবাদ বিকশিত হয়ে আসছে।. সুফিবাদের উপস্থিতি একটি স্বতন্ত্র সত্ত্বা যা দক্ষিণ এশিয়া জুড়ে ইসলামের প্রচারে অগ্রগামী ভূমিকা পালন করে।


title: নিরীশ্বরবাদ

text: মীমাংসা দর্শন হল একটি বাস্তববাদী ও বহুত্ববাদী দার্শনিক শাখা। এই শাখায় বেদের ব্যাখ্যাগুলি নিয়ে আলোচনা করা হয়েছে। এই শাখার মূল গ্রন্থটি হল জৈমিনির পূর্ব মীমাংসা সূত্র (খ্রিস্টপূর্ব ২০০-২০০ খ্রিস্টাব্দ)। মীমাংসাবাদী দার্শনিকরা বিশ্বাস করতেন, বেদের প্রকাশ পবিত্র। বেদ ‘অপৌরুষেয়’ (মানুষের রচিত নয়) এবং অভ্রান্ত। তাঁদের মতে, ধর্ম (ব্রহ্মাণ্ডের ক্রমপর্যায়) রক্ষা করতে হলে বৈদিক ক্রিয়াকাণ্ডের পবিত্রতা রক্ষা করা একান্ত জরুরি। আনুষ্ঠানিক ক্রিয়াকাণ্ডের পবিত্রতায় বিশ্বাস রাখার ফলে মীমাংসা কোনো প্রকার সাকার ঈশ্বরের ধারণাটি প্রত্যাখ্যান করে। প্রভাকর (খ্রিস্টীয় ৭ম শতাব্দী) প্রমুখ পরবর্তীকালের মীমাংসা টীকাকারেরা ঈশ্বরের অস্তিত্বের বিরুদ্ধে যুক্তি দিয়েছেন। প্রথম দিকের মীমাংসা ঈশ্বর ধারণাটি অনুমোদন করেনি। তবে বলেছে যে, মানুষের কাজই ঈশ্বর-বিশ্বাসের ফল উপভোগ করার জন্য প্রয়োজনীয় পরিস্থিতি সৃষ্টি করার ক্ষেত্রে যথেষ্ট।


title: কদর

text:
আকীদার মূল বিশ্বাসের একটি হচ্ছে কদর। কিছু মুসলিম বিশ্বাস করে যে ঐশ্বরিক ভাগ্য নির্ধারণ করে দেয়া হয়েছে যখন সৃষ্টিকর্তা "সংরক্ষিত ফলক" ("আল-লাওহ আল-মাহফুজ") করেছেন, যা কিছু ঘটেছে এবং যা কিছু ঘটবে, তা সবকিছুই লিখা আছে। এই বিশ্বাসনুযায়ী, একজন লোক কোন কাজকর্ম করে সেই ফলকের লিখানুযায়ী নয়, বরং সেটা সেখানে লিখা আছে কারণ সৃষ্টিকর্তা সময়ের কোন বাধ্যবাধকতা ছাড়া সকল কর্মসমূহ সম্পর্কে জানেন। অন্যদিকে কার্যকারণসম্বন্ধীয় সম্পর্ক কদরের অংশ, কারণ মানুষের কর্ম প্রভাব ফেলে যা “"মুছা এবং বিবৃত করা ফলকে"”("লাওহে মাহফুজ")। বাক্যটির প্রতিফলন মুসলিম মতবাদনুযায়ী যে আল্লাহ একজন লোকের জীবনের সবকিছু পরিমাপ করেছেন, তাদের সৌভাগ্য বা দুর্ভাগ্য, এবং তাদের চেষ্ঠার ফলও। আবার আল্লাহ কাউকে জোর করার প্রয়োজন পড়ে না ভাল বা খারাপ কিছু করার জন্য তার ইচ্ছার উপর বাধা দিয়ে এবং কেউ বলতে পারবে না যে আল্লাহ তা করেছেন। ভবিষ্যৎ এর উপর যখন নির্দেশ করা হয়,
আল-কুরআন অনুযায়ী, কিছু লোক নরকে যাবে কারণ তারা খারাপ কাজ করার সিদ্ধান্ত নিয়েছিল এবং বাকিরা স্বর্গে যাবে কারণ তাদের ভাল কাজের ফলাফল। এমনকি আল্লাহ তাদেরকে সত্যের পথপ্রদর্শন করার সিদ্ধান্ত নেন তারপরও তারা বিশ্বাস করতে প্রত্যাখান করবেঃ


title: মশিউর রহমান

text: মশিউর রহমান (জুলাই ৯, ১৯২৪ - মার্চ ১২, ১৯৭৯) যিনি যাদু মিয়া নামে পরিচিত, বাংলাদেশের সাবেক মন্ত্রী ছিলেন। তিনি জিয়াউর রহমানের সরকারের সময় প্রধানমন্ত্রীর মর্যাদায় সিনিয়র মন্ত্রী ছিলেন। । তিনি মাওলানা ভাসানীর শিষ্য ছিলেন এবং ১৯৭৬-এ তাঁর মৃত্যুর পর বাংলাদেশ ন্যাশনাল আওয়ামী পার্টির সভাপতি হন। ছাত্র জীবনে তিনি অবিভক্ত ভারতে ব্রিটিশ বিরোধী আন্দোলনে যোগ দিয়ে রাজনীতি শুরু করেন। তবে তেভাগা আন্দোলনের সময় তাঁর ভূমিকা নিয়ে বিতর্ক রয়েছে। পাকিস্তান হওয়ার পর আওয়ামী মুসলিম লীগ গঠিত হয়, তিনি এর একজন প্রতিষ্ঠাতা সদস্য। অতঃপর ন্যাশনাল আওয়ামী পার্টি গঠিত হয় এবং ১৯৭৯ খ্রীস্টাব্দ পর্যন্ত তিনি এ রাজনৈতিক দলের একজন জাতীয় নেতা হিসাবে বিভিন্ন পর্যায়ে নেতৃত্ব দিয়ে ছিলেন।


title: মশিউর রহমান (মুক্তিযোদ্ধা)

text: তৎকালীন প্রাদেশিক সরকারে প্রাক্তন মন্ত্রী, প্রখ্যাত আইনজীবি ও জেলা বোর্ডের সাবেক চেয়ারম্যান মশিউর রহমান ছিলেন বঙ্গবন্ধু শেখ মুজিবুর রহমানের ঘনিষ্ঠ সহচর। ভাষা আন্দোলন থেকে স্বাধীনতা সংগ্রাম প্রত্যেকটিতে তিনি সোচ্চার ভ'মিকা পালন করেছেন। ১৯৭১ সালের ২৫ মার্চ পাকহানাদার বাহিনী যশোর শহরের নিজ বাসভবন থেকে তাকে যশোর সেনানিবাসে ধরে নিয়ে যায়। সেখানে আটকে রেখে নির্মম নির্যাতন করে ২৩ এপ্রিল হত্যা করে। ছাত্র জীবনেই তিনি সক্রিয় রাজনীতিতে জড়িয়ে পড়েন। ১৯৪৭ সালে দেশ বিভাগের পর থেকে ১৯৭১ সাল পর্যনৱ সকল আন্দোলনে তিনি সক্রিয় ছিলেন। ছাত্র থাকাকালীন তিনি হোসেন শহীদ সোহ্‌রাওয়ার্দীর সহচর হিসেবেও কাজ করেন। ১৯৪৯ সালে মাত্র ৩২ বছর বয়সে জেলা বোর্ডের চেয়ারম্যান নির্বাচিত হন। ১৯৫২ সালের ভাষা আন্দোলনের নেতৃত্বে ছিলেন । ১৯৫৪ সালের নির্বাচনে যুক্তফ্রন্টের প্রার্থী হিসেবে বিপুল ভোটেন নির্বাচিত হন। তারপর প্রাদেশিক মন্ত্রীসভায় স্থানীয় সরকার এবং আইন ও বিচার বিভাগের মন্ত্রী হিসেবে দায়িত্ব পালন করেন। তিনি রাজনৈতিক জীবনের আন্দোলন সংগ্রামের ধারাবাহিকতায় ১৯৬৬ সালের ৬ দফা দাবি ও ৬৯‘র গণঅভ্যত্থানে নেতৃত্ব দেন। ১৯৭০ এর নির্বাচনে এমএনএ (জাতীয় সংসদ সদস্য) নির্বাচিত হন। এরপর বঙ্গবন্ধু শেখ মুজিবুর রহমানের ডাকে অসহযোগ আন্দোলন সংগ্রামে ছিলেন সক্রিয়। ১


title: মসিউর রহমান (রাজনীতিবিদ)

text: মসিউর রহমান একজন বাংলাদেশি রাজনীতিবিদ এবং মুক্তিযোদ্ধা। তিনি ঝিনাইদহ-২ আসন থেকে গণপ্রজাতন্ত্রী বাংলাদেশ সরকারের জাতীয় সংসদের নির্বাচিত মাননীয় সংসদ সদস্য ছিলেন। বর্তমানে তিনি বাংলাদেশ জাতীয়তাবাদী দলে (বিএনপি) এর জাতীয় নির্বাহী কমিটির সাংগঠনিক সম্পাদক এবং ঝিনাইদহ জেলা বিএনপির সভাপতি ও বিএনপি চেয়ারপার্সনের উপদেষ্টা।


title: মসিউর রহমান (রাজনীতিবিদ)

text: ১৯৭৯ সালে বিএনপির মনোনয়নে জাতীয় সংসদের ৮২তম আসন, ঝিনাইদহ-২ থেকে সংসদ নির্বাচন করে পরাজিত হন। তবে ১৯৯১, ফেব্রুয়ারি ১৯৯৬, জুন ১৯৯৬ এবং ২০০১ সালে একই আসন থেকে বিএনপির প্রার্থী হিসেবে তিনি সংসদ সদস্য নির্বাচিত হন। সংসদ সদস্য থাকাবস্থায় তিনি বিরোধী দলীয় হুইপ সহ সংসদীয় শিক্ষা মন্ত্রণালয় কমিটি, কৃষি মন্ত্রণালয় সম্পর্কিত সংসদীয় স্থায়ী কমিটির সদস্য এবং স্বাস্থ্য ও পরিবার কল্যাণ মন্ত্রণালয় সম্পর্কিত সংসদীয় স্থায়ী কমিটির চেয়ারম্যান সহ জাতীয় সংসদের বিভিন্ন স্থায়ী কমিটির সদস্য হিসাবে দায়িত্ব পালন করেন।


title: মসিউর রহমান (রাজনীতিবিদ)

text: মসিউর রহমান ছাত্রাবস্থায় বাংলাদেশ ছাত্র ইউনিয়নের রাজনীতির সাথে জড়িত ছিলেন। পরবর্তী জিয়াউর রহমানের প্রতিষ্ঠা করা বিএনপিতে যোগদান করেন। ১৯৭৭ সালে চাঁদপুর ইউনিয়ন পরিষদের চেয়ারম্যান নির্বাচিত হন। ১৯৮৭ সাল পর্যন্ত পরপর দুইবার চেয়ারম্যানের দায়িত্ব পালন করেন। একই ইউনিয়ন থেকে ১৯৮৭ সালে তৃতীয়বারের মত নির্বাচিত হন। ১৯৮৭ সালে নব্বইয়ের স্বৈরাচার বিরোধী আন্দোলনে জড়িত থাকার ফলে ৭ মাস কারাভোগ করেন।


title: মসিউর রহমান রাঙ্গা

text: মসিউর রহমান রাঙ্গা (জন্ম ২২ জুলাই ১৯৫৮) একজন বাংলাদেশী রাজনীতিবিদ এবং রংপুর-১ আসনের সংসদ সদস্য। তিনি ২০১৪ সালে জাতীয় পার্টি থেকে সংসদ সদস্য হিসেবে নির্বাচিত হন। তিনি স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের প্রতিমন্ত্রী হিসেবে দায়িত্ব পালন করছেন। ২০১৮ সালের ৩ ডিসেম্বর তিনি জাতীয় পার্টির মহাসচিব হিসেবে দায়িত্ব গ্রহণ করেন।


title: শামসুর রহমান শরীফ

text: তার রাজনৈতিক জীবনে প্রথমসাফল্য আসে ঈশ্বরদী উপজেলার লক্ষিকুন্ডা ইউনিয়নে চেয়ারম্যান নির্বাচিত হওয়ার মধ্য দিয়ে। তারপরই তিনি সক্রিয় ভাবে রাজনিতীতে জড়িয়ে পড়েন। তিনি উক্ত ইউনিয়ন আওয়ামীলীগের সাধারন সম্পাদক নির্বাচিত হন। পরে ক্রমান্নয়ে উপজেলা আওয়ামীলীগের সাংগঠনিক সম্পাদক, সাধারন সম্পাদক, সভাপতি ও পরে ২০০৬ সালে জেলা আওয়ামীলীগের সভাপতির মনোনীত হন এবং বর্তমানেও সভাপতির দায়িত্বে রয়েছেন। এর আগে তিনি ১৯৭৫ সালে বঙ্গবন্ধুর মৃত্যুর পর তৎকালীন সরকারের আমলে টানা ৫ বছর কারারুদ্ধ ছিলেন এবং এরশাদ সরকারের আমলেও তাকে কারাগার বরণ করতে হয়। তিনি সর্বপ্রথম ১৯৭৯ সালে পাবনা-৪ আসনে আওয়ামীলীগের মনোনয়নে সংসদ সদস্য নির্বাচনে অংশগ্রহন করেন এবং পরাজিত হন। পরে ১৯৮৬ সালের নির্বাচনে অংশ নিয়ে আবার পরাজিত হন। ১৯৯১ সালের জাতীয় সংসদ নির্বাচনে দলের সিদ্ধান্তে পাবনা-৪ আসনে তাকে মনোনয়ন না দিয়ে কেন্দ্রীয় ছাত্রলীগের সাবেক সভাপতি হাবিবুর রহমান হাবিববে মনোনয়ন দেয় আওয়ামীলীগ। পরবর্তীতে ১৯৯৬ সালে দল তাকে মনোনয়ন দিলে বিপুল ভোটের ব্যাবধানে সংসদ সদস্য নির্বাচিত হন। এরপর ২০০১, ২০০৯, ২০১৪ সালে সংসদ সদস্য নির্বাচিত হন।


title: মতিউর রহমান নিজামী

text: ১৯৭৫ সালে সামরিক বাহিনীর সদস্যদের হাতে শেখ মুজিবুর রহমান নিহত হওয়ার পর ১৯৭৭ সালে একটি অভ্যূত্থানের মাধ্যমে জিয়াউর রহমান ক্ষমতায় আসেন। তিনি ১৯৭৮ সালে শীর্ষ জামায়াত নেতা যেমন, গোলাম আযম ও নিজামীকে বাংলাদেশে ফিরে আসার অনুমতি দেন; তারা পুনরায় জামায়াতে ইসলামীকে পুনরুজ্জীবিত করেন এবং এটি দেশের সবচেয়ে বড় ইসলামী রাজনৈতিক দলে পরিনত হয়। মাওলানা মতিউর রহমান নিজামী দলের হয়ে গুরুত্বপূর্ণ দায়িত্ব পালন করেন এবং জামায়াতের যুব সংগঠন ইসলামী ছাত্র শিবিরকে সংগঠিত করেন। ১৯৭৮-১৯৮২ তিনি ঢাকা মহানগরীর আমীর ও কেন্দ্রীয় নির্বাহী পরিষদের সদস্য হিসেবে দায়িত্ব পালন করেন। ১৯৮৩-১৯৮৮ পর্যন্ত জামায়াতে ইসলামীর সহকারী সেক্রেটারী জেনারেল হিসাবেও দায়িত্ব পালন করেন তিনি। ১৯৮৮ সালের ডিসেম্বরে সেক্রেটারী জেনারেল হিসেবে দায়িত্ব নেন এবং আমীর নির্বাচিত হওয়ার আগ পর্যন্ত (২০০০) দায়িত্ব পালন করেন।


title: মশিউর রহমান

text: ১৯৭৬ সালে ফারাক্কা বাঁধের মাধ্যমে ভারতের অব্যাহত পানি আগ্রাসনের প্রতিবাদে মজলুম জননেতা মওলানা আবদুল হামিদ খান ভাসানীর নেতৃত্বে অনুষ্ঠিত ঐতিহাসিক ফারাক্কা লং মার্চের প্রস্তুতি ও সাংগঠনিক কমিটির চেয়ারম্যান হিসাবে দায়িত্ব পালন করেন। সেই সময় মজলুম জননেতা মওলানা ভাসানীর মৃত্যুর পর ন্যাপের চেয়ারম্যান নির্বাচিত হন। সেই সময়টিতেই তিনি জিয়াউর রহমানের অনুরোধে প্রধানমন্ত্রীর মর্যাদায় সিনিয়র মন্ত্রী হিসাবে দায়িত্ব পালন করেন। তিনি ১৯৭৭ সালে প্রগতিশীল-দেশপ্রেমিক-গণতান্ত্রিক ও জাতীয়তাবাদী শক্তির সমন্বয়ে প্রথমে জাতীয়তাবাদী ফ্রন্ট ও পরবর্তীকালে গণতন্ত্রকে প্রাতিষ্ঠানিক রুপ দিতে ন্যাপরে কার্যক্রম স্থগিত করে বাংলাদেশ জাতীয়তাবাদী দল (বিএনপি) গঠনে গুরুত্বপূর্ণ দায়িত্ব পালন করেন। তিনি ১৯৭৮ খ্রীস্টাব্দে বাংলাদেশের রাষ্ট্রপতি জিয়াউর রহমানের পরোক্ষ উদ্যোগে বাংলাদেশ জাতীয়তাবাদী ফ্রন্ট নামের রাজনৈতিক দল গঠিত হলে তিনি ন্যাপ তথা ন্যাশনাল আওয়ামী পার্টির একাংশ নিয়ে এ দলে যোগ দেন। এই দলটি ই কিছুদিন পরে আরো কিছু দলের সাথে এক জোট হয়ে বাংলাদেশ জাতীয়তাবাদী দল (সংক্ষেপেঃ বিএনপি) গঠন করে। বিএনপি গঠন করার আগে জাতীয়তাবাদী গণতান্ত্রিক দল (সংক্ষেপেঃ জাগদল) নামে আরেকটি দল তৎকালীন উপ-রাষ্ট্রপতি বিচারপতি আবদুস সাত্তারকে সভাপতি করে গঠিত হয়েছিল। ২৮ আগস্ট ১৯৭৮ সালে নতুন দল গঠন করার লক্ষ্যে জাগদলের বর্ধিত সভায় ওই দলটি বিলুপ্ত ঘোষণার মাধ্যমে দলের এবং এর অঙ্গ সংগঠনের সকল সদস্য জিয়াউর রহমান ঘোষিত নতুন দলে যোগদানের সিদ্ধান্ত নেয়া হয়। ১৯৭৮ খ্রীস্টাব্দের ১ সেপ্টেম্বর বিকাল ৫টায় রমনা রেস্তোরাঁয় বাংলাদেশ জাতীয়তাবাদী দলের প্রতিষ্ঠাতা তৎকালীন রাষ্ট্রপতি জিয়াউর রহমান এক সংবাদ সম্মেলনে আনুষ্ঠানিক ঘোষণাপত্র পাঠের মাধ্যমে বাংলাদেশ জাতীয়তাবাদী দলের যাত্রা শুরু করেন। জনাকীর্ণ সংবাদ সম্মেলনে তিনি ঘোষণাপত্র পাঠ ছাড়াও প্রায় দুই ঘণ্টা সাংবাদিকদের বিভিন্ন প্রশ্নের জবাব দেন। সংবাদ সম্মেলনে নতুন দলের আহ্বায়ক কমিটির চেয়ারম্যান হিসেবে তিনি প্রথমে ১৮ জন সদস্যের নাম এবং ১৯ সেপ্টেম্বর ওই ১৮ জনসহ ৭৬ সদস্য বিশিষ্ট আহ্বায়ক কমিটি ঘোষণা করেন। যাদু মিয়া এ দলের আহবায়ক কমিটির সদস্য ছিলেন।


title: মশিউর রহমান

text: রংপুর জেলা ক্রীড়া সংস্থার অনারারী সেক্রেটারী ও ১৯৫৪- ৫৮ পর্যন্ত রংপুর জেলা কনজুমারস কো-অপারেটিভ সোসাইটি‘র বৃহত্তর রংপুরের নির্বাচিত সেক্রেটারী হিসাবে দায়িত্ব পালন করেন। ৫০-দশকের শেষ দিকে রংপুর জেলা বোর্ডের কনিষ্ঠতম চেয়ারম্যান নির্বাচিত হন। পর পর দুইবার প্রতিদ্বন্দীতায় নির্বাচিত হয়ে দায়িত্ব পালন শেষে পদত্যাগ করেন। ১৯৫৭ সালে পূর্ব পাকিস্তান যুব লীগের উদ্দ্যেগে অনুষ্ঠিত যুব উৎসব কমিটির চেয়ারম্যান ছিলেন তিনি। ঐ একই সালে মজলুম জননেতা মওলানা ভাসানীর আহ্বানে অনুষ্ঠিত ঐতিহাসিক কাগমারী সম্মেলনে অনুষ্ঠানে তিনি অগ্রনী ভূমিকা পালন করেন। ১৯৬২ সালে পাকিস্তান জাতীয় পরিষদের সদস্য নির্বাচিত হন এবং জাতীয় পরিষদে বিরোধী দলের উপ-নেতা হিসাবে দায়িত্ব পালন করেন। একই বছর চীনে পাকিস্তানী সরকারী সফরে প্রতিনিধি দলের নেতা মওলানা ভাসানী অসুস্থ হয়ে পড়লে তিনিই প্রতিনিধি দলের নেতৃত্ব প্রদান করেন। ১৯৬৩ সালে পাকিস্তান সরকার বিরোধী আন্দোলনের জন্য তাঁকে গ্রেফতার করে। ৬৬ সালে মজলুম জননেতা মওলানা ভাসানীর আহ্বানে গণআন্দোলনের যে সূচনা হয়েছিল সেখানেও তিনি গুরুত্বপূর্ণ ভুমিকা পালন করেছিলেন। ৬০-এর দশকের শেষের দিকে মশিউর রহমান যাদু মিয়া ন্যাপ-এর সাধারণ সম্পাদক নির্বাচিত হন ও আইয়ুব বিরোধী ১১-দফা আন্দোলনে তিনি জাতীয় পরিষদের ভিতরে ও বাইরে সোচ্চার দাবী উপস্থাপন করেন এবং আন্দোলনের পক্ষে মওলানা ভাসানীর আহ্বানে জাতীয় পরিষদের সদস্য পদ থেকে পদত্যাগ করেন। ১৯৬৯ সালে টোবাটেকসিং এ কৃষক সম্মেলনে ইয়াহিয়া খানকে গাদ্দার বলার কারনে তাঁকে গ্রেফতার করা হয় এবং প্রহসন মূলক বিচারের মাধ্যমে সাত বছর সশ্রম কারাদন্ড দেয়া হয়। ১৯৭১-এ তিনি প্রথমে ভারতে যান এবং পরবর্তীতে পাকিস্তান বাহিনীর হাতে আত্মসমর্পণ করেন। মুক্তিযুদ্ধকালীন ভূমিকার জন্য বিতর্কিত হন।


title: ক্রিকেট

text: ক্রিকেটে অংশগ্রহণকারী দু’টি দলের একটি ব্যাটিং ও অপরটি ফিল্ডিং করে থাকে। ব্যাটিং দলের পক্ষ থেকে মাঠে থাকে দুইজন ব্যাটসম্যান। তবে কোন কারণে ব্যাটসম্যান দৌড়াতে অসমর্থ হলে ব্যাটিং দলের একজন অতিরিক্ত খেলোয়াড় মাঠে নামতে পারে। তিনি রানার নামে পরিচিত। ফিল্ডিং দলের এগারজন খেলোয়াড়ই মাঠে উপস্থিত থাকে। ফিল্ডিং দলের একজন খেলোয়াড় (বোলার) একটি হাতের মুঠো আকারের গোলাকার শক্ত চামড়ায় মোড়ানো কাঠের বা কর্কের বল বিপক্ষ দলের খেলোয়াড়ের (ব্যাটসম্যান) উদ্দেশ্যে নিক্ষেপ করে। সাধারণত নিক্ষেপকৃত বল মাটিতে একবার পড়ে লাফিয়ে সুইং করে বা সোজাভাবে ব্যাটসম্যানের কাছে যায়। ব্যাটসম্যান একটি কাঠের ক্রিকেট ব্যাট দিয়ে ডেলিভারীকৃত বলের মোকাবেলা করে, যাকে বলে ব্যাটিং করা। যদি ব্যাটসম্যান না আউট হয় দুই ব্যাটসম্যান দুই উইকেটের মাঝে দৌড়িয়ে ব্যাটিং করার জন্য প্রান্ত বদল করে রান করতে পারে। বল নিক্ষেপকারী খেলোয়াড়বাদে অন্য দশজন খেলোয়াড় ফিল্ডার নামে পরিচিত। এদের মধ্যে দস্তানা বা গ্লাভস হাতে উইকেটের পিছনে যিনি অবস্থান করেন, তাকে বলা হয় উইকেটরক্ষক। যে দল বেশি রান করতে পারে সে দল জয়ী হয়।


title: ক্রিকেট

text: একটি দল এগারজন খেলোয়াড় নিয়ে গঠিত হয়। খেলার দক্ষতার উপর নির্ভর করে এদেরকে বিশেষজ্ঞ "ব্যাটসম্যান" অথবা "বোলার" হিসেবে শ্রেণীবদ্ধ করা যায়। যে-কোন ভারসাম্যপূর্ণ দলে সাধারণত পাঁচ থেকে ছয় জন বিশেষজ্ঞ ব্যাটসম্যান এবং চার থেকে পাঁচ জন বিশেষজ্ঞ বোলার থাকে। প্রতি দলেই একজন বিশেষজ্ঞ "উইকেট রক্ষক" থাকে। সাম্প্রতিককালে বিশেষজ্ঞ "ফিল্ডারের" ধারণা চালু হয়েছে এবং সমান গুরুত্ব পাচ্ছে। প্রতি দলে একজন "অধিনায়ক" থাকেন যিনি মাঠে গুরুত্বপূর্ণ সিদ্ধান্ত নেন।


title: ফিল্ডিং (ক্রিকেট)

text: কেবলমাত্র ১১জন খেলোয়াড় নিয়ে গড়া একটি দলের অন্যতম হচ্ছেন বোলার ও সচরাচর অন্যজন হচ্ছেন উইকেট-রক্ষক, অন্য নয়জনের ফিল্ডিংয়ের অবস্থান যে-কোন সময় ব্যবহৃত হতে পারে। খেলোয়াড়েরা কোন অবস্থানে থাকবেন ও কৌশলগত কারণে কোনগুলো ফাঁকা থাকবে, তা ফিল্ডিং পক্ষের দলনেতা কর্তৃক নির্ধারিত হয়। ব্যাটসম্যানকে লক্ষ্য করে বোলিংভঙ্গীমায় নিয়োজিত বোলার বাদে অধিনায়ক যে-কোন সময় খেলোয়াড়দেরকে ফিল্ডিং অবস্থানে স্থানান্তর করার ক্ষমতা রাখেন। এ সিদ্ধান্ত নেয়ার পূর্বে সাধারণতঃ বোলার ও মাঝে-মধ্যে দলের অন্যান্য খেলোয়াড়ের পরামর্শ নিয়ে থাকেন।


title: ক্রিকেট

text: সাধারণত প্রতিটি দল একজন করে দুইজন স্কোরার নিয়োগ করে থাকে। ক্রিকেটের আইন অনুসারে অফিসিয়াল স্কোরার কত রান হয়েছে, কত উইকেট পড়েছে, এবং কত ওভার খেলা হয়েছে তা লিপিবদ্ধ করে রাখে। তারা আম্পায়ারের সংকেত দেখে এবং খেলার বিরতিতে আম্পায়ারের সাথে স্কোর মিলিয়ে দেখে তা ঠিক আছে কিনা। বাস্তবে স্কোরাররা আরো অনেক ব্যাপার লিপিবদ্ধ করে, যেমনঃ বোলারের বোলিং পরিসংখ্যান, কোন দল কি হারে বোলিং করেছে এবং দলগুলোর বিভিন্ন গড় ও পরিসংখ্যান ইত্যাদি। আন্তর্জাতিক ও জাতীয় ক্রিকেট প্রতিযোগিতায় গণমাধ্যমকে বিভিন্ন রেকর্ড ও পরিসংখ্যান জানতে হয়, তাই ধারাভাষ্যকার, সাংবাদিক ও সম্প্রচারের জন্য বিভিন্ন সময়ে আনঅফিসিয়াল স্কোরার রাখা হয়। অফিসিয়াল স্কোরাররা মাঝে মাঝে ভুল করে, তবে আম্পায়ারের ভুলের সাথে এটির তফাৎ হলো ঘটনার পর এটিকে সংশোধন করা যায়।


title: ক্রিকেট

text: ক্রিকেট () হচ্ছে ব্যাট ও বলের একটি দলীয় খেলা যাতে এগারোজন খেলোয়াড়বিশিষ্ট দুইটি দল অংশ নেয়। এই খেলাটির উদ্ভব হয় ইংল্যান্ডে। পরবর্তীতে ব্রিটিশ উপনিবেশগুলোসহ অন্যান্য দেশগুলোতে এই খেলা ব্যাপকভাবে প্রভাব বিস্তার লাভ করে চলছে। বর্তমানে ইংল্যান্ড, অস্ট্রেলিয়া, নিউজিল্যান্ড, দক্ষিণ আফ্রিকা, ভারত, পাকিস্তান, বাংলাদেশ, শ্রীলঙ্কা, ওয়েস্ট ইন্ডিজ, জিম্বাবুয়ে, আফগানিস্তান ও আয়ারল্যান্ড আন্তর্জাতিক অঙ্গনে ৫ দিনের টেস্ট ক্রিকেট ম্যাচ খেলে থাকে। ২০০৫ সাল থেকে জিম্বাবুয়ে স্বেচ্ছায় টেস্ট ক্রিকেট থেকে নিজেদেরকে বিচ্ছিন্ন করে রেখে ২০১১ সালে আবার খেলায় ফিরে আসে। এছাড়া, আরো বেশ কিছু দেশ ক্রিকেটের আন্তর্জাতিক সংস্থা আইসিসি'র সদস্য। টেস্টখেলুড়ে দেশগুলি ছাড়াও আইসিসি অনুমোদিত আরো দু’টি দেশ অর্থাৎ মোট ১২টি দেশ একদিনের আন্তর্জাতিক ক্রিকেট খেলায় অংশগ্রহণ করে থাকে। খেলোয়াড় হিসেবে যিনি ক্রিকেট খেলায় অংশগ্রহণ করেন বা খেলে থাকেন, তিনি "ক্রিকেটার" নামে পরিচিত।


title: ক্রিকেট বিশ্বকাপের শতরানের তালিকা

text: ক্রিকেট খেলায় একজন খেলোয়াড় একটি ইনিংসে যখন একশত বা ততোধিক রান সংগ্রহ করে, তখন ক্রিকেটের পরিভাষায় তা সেঞ্চুরি বা শতরান নামে আখ্যায়িত করা হয়। একদিনের আন্তর্জাতিক ক্রিকেটের আন্তর্জাতিক চ্যাম্পিয়নশীপ হচ্ছে ক্রিকেট বিশ্বকাপ। প্রধান পরিচালনাকারী সংস্থা আন্তর্জাতিক ক্রিকেট কাউন্সিল (আইসিসি) ক্রিকেটের এ সর্ববৃহৎ প্রতিযোগিতার আয়োজন করে। প্রতি চার বছর অন্তর ক্রিকেট বিশ্বকাপ অনুষ্ঠিত হয়ে থাকে। সর্বশেষ ২০১৫ সালের ক্রিকেট বিশ্বকাপ পর্যন্ত ১৫টি দেশের খেলোয়াড়গণ সর্বমোট ১৬৩টি সেঞ্চুরি করেন। একদিনের আন্তর্জাতিকের মর্যাদাপ্রাপ্ত সকল দলই সেঞ্চুরি করেছে। এছাড়াও অস্থায়ীভাবে ওডিআই মর্যাদার অধিকারী ৫টি দলের খেলোয়াড়ও সেঞ্চুরি করেছেন। অস্ট্রেলিয়া ও ভারত দল যৌথভাবে ২৫ সেঞ্চুরি করে শীর্ষস্থানে রয়েছে।


title: ১৯৭৫ ক্রিকেট বিশ্বকাপ

text: প্রতিটি খেলায় এক ইনিংসে ৬০ ওভার খেলা হয়। খেলোয়াড়েরা সনাতনী ধাঁচের সাদা পোষাকে মাঠে নামেন। বোলারগণ লাল বল ব্যবহার করেন। সকল খেলাই দিনের বেলা অনুষ্ঠিত হয়। প্রাথমিকভাবে প্রথম বিশ্বকাপে দুই গ্রুপে বিভক্ত হয়ে চারটি দেশ রাউন্ড-রবিন লীগ পদ্ধতিতে অংশগ্রহণ করে। দলগুলো একে-অপরের সাথে প্রতিযোগিতায় লিপ্ত হয়। প্রতি গ্রুপের শীর্ষস্থানীয় দুই দলসহ সর্বমোট চারটি দল নক-আউট পদ্ধতিতে মোকাবেলা করে সেমি-ফাইনাল খেলে। সেমি-ফাইনালের বিজয়ী দল ফাইনালে অংশগ্রহণ করবে ও বিজয়ী দল চ্যাম্পিয়ন হবে।


title: দু’টি আন্তর্জাতিক দলে অংশগ্রহণকারী ক্রিকেটারদের তালিকা

text: দু’টি আন্তর্জাতিক দলে এ পর্যন্ত ২৬জন ক্রিকেটার আন্তর্জাতিক ক্রিকেটে অংশগ্রহণ করেছেন। ১৪জন টেস্ট ক্রিকেটে, ৯জন একদিনের আন্তর্জাতিকে ও ৪জন টুয়েন্টি২০ আন্তর্জাতিকে দু’টি পৃথক দেশের হয়ে প্রতিনিধিত্ব করেন। তন্মধ্যে কেপলার ওয়েসেলস টেস্ট ক্রিকেটে ও একদিনের আন্তর্জাতিকে দক্ষিণ আফ্রিকা এবং অস্ট্রেলিয়া জাতীয় ক্রিকেট দলের হয়ে খেলেন। এছাড়াও, চারজন খেলোয়াড় টুয়েন্টি২০ আন্তর্জাতিকসহ ক্রিকেটের ভিন্ন ধরনের ক্রীড়ায় দুই দলে খেলেছেন। একইভাবে গ্যাভিন হ্যামিল্টন তার পুরো টেস্ট খেলোয়াড়ী জীবন শুধুমাত্র ইংল্যান্ডের পক্ষে খেললেও ওডিআই এবং টি২০আইয়ের খেলাগুলো স্কটল্যান্ডের পক্ষে খেলেন। রায়ান ক্যাম্পবেল অস্ট্রেলিয়ার পক্ষে ওডিআই খেললেও হংকংয়ের পক্ষে টি২০আই খেলেছেন।


title: বেসবল

text: বেসবল ব্যাট ও বলের একটি দলীয় খেলা যাতে নয়জন খেলোয়াড়বিশিষ্ট দুইটি দল অংশ নেয়। নিক্ষিপ্ত বলে ব্যাট দ্বারা আঘাত করে একটি ৯০ ফুটের রম্বসাকৃতি অংশের চারকোণায় চারটি বেস স্পর্শ করে রান নেয়ার মধ্য দিয়ে খেলাটি সম্পন্ন হয়। ব্যাটিং দলের খেলোয়াড়েরা ফিল্ডিং দলের পিচারের বলের মোকাবিলা করে। পিচার বিভিন্ন উপায়ে ব্যাটিং দলের খেলোয়াড়দের আউট করতে সচেষ্ট হয়। ব্যাটিং দলের একজন খেলোয়াড় যেকোন বেসে থামতে পারেন এবং পরবর্তী সময়ে দলের সহখেলোয়াড়দের হিটের মাধ্যমে বা অন্যান্য উপায়ে পুনরায় এগিয়ে যেতে পারেন। ফিল্ডিংরত দল তিনটি হিটার আউট করলে একটি ইনিংসের সমাপ্তি হয়। মোট নয়টি ইনিংস নিয়ে একটি পেশাদার বেসবল খেলা সম্পন্ন হয়। যে দল এই সময়ের মধ্যে সর্বোচ্চ রান সংগ্রহ করতে পারে সেই দল বিজয়ী বলে বিবেচিত হয়।


title: প্রথম-শ্রেণীর ক্রিকেট

text: প্রথম-শ্রেণীর ক্রিকেট খেলা রাজকীয় খেলা ক্রিকেটের একটি স্তরবিশেষ ও ক্রিকেটের পরিভাষা। সাধারণতঃ পূর্ব নির্ধারিত সময়সূচী অনুযায়ী তিন বা ততোধিক দিন নিয়ে অনুষ্ঠিত খেলা প্রথম-শ্রেণীর ক্রিকেট খেলার মর্যাদা লাভ করে। এ খেলায় উভয় দলেই এগারোজন খেলোয়াড় থাকে। অংশগ্রহণকারী দলগুলোর মাঝে নির্ধারিত মানদণ্ড থাকে ও প্রাতিষ্ঠানিকভাবে স্বীকৃত হতে হয়। খেলাগুলোতে অবশ্যই দুই দলকে দুইটি করে ইনিংস খেলার মনোভাব বিরাজমান থাকে। অবশ্য দলীয় শক্তিমত্তার উপর একাধিক ইনিংস খেলা নির্ভরশীল।


title: অমিতাভ বচ্চন

text: অমিতাভ বচ্চন (; জন্ম: অমিতাভ হরিবংশ বচ্চন, ১১ অক্টোবর ১৯৪২) হলেন একজন জনপ্রিয় ভারতীয় চলচিত্র অভিনেতা, প্রযোজক, টেলিভিশন উপস্থাপক ও সাবেক রাজনীতিবিদ। ১৯৭০-এর প্রথম দিকে তিনি বলিউড চলচ্চিত্র জগতে "রাগী যুবক" হিসেবে জনপ্রিয়তা লাভ করেন এবং সময়ের সঙ্গে সঙ্গে ভারতীয় চলচ্চিত্রের ইতিহাসে সবচেয়ে গুরুত্বপূর্ণ ব্যক্তি হয়ে ওঠেন। অমিতাভের পুত্র অভিনেতা অভিষেক বচ্চন, এই জন্য অমিতাভ 'বিগ বি' বা বড় বচ্চন নামেও পরিচিত। বলিউডের শাহেনশাহ ও সহস্রাব্দের সেরা তারকা হিসেবে পরিচিত বচ্চন তাঁর পাঁচ দশকের অধিক সময়ের কর্মজীবনে ১৯০টির অধিক চলচ্চিত্রে অভিনয় করেছেন। বচ্চনকে ভারতীয় চলচ্চিত্র তথা বিশ্ব চলচ্চিত্রের অন্যতম সেরা ও প্রভাবশালী অভিনেতা হিসেবে গণ্য করা হয়। ১৯৭০ ও ১৯৮০-এর দশকে ভারতীয় চলচ্চিত্রে তার একচ্ছত্র আধিপত্যের জন্য ফরাসি চলচ্চিত্র সমালোচক ও পরিচালক ফ্রঁসোয়া ত্রুফো তাকে "একক-ব্যক্তি চলচ্চিত্র শিল্প" বলে অভিহিত করেন।


title: অভিষেক বচ্চন

text: অভিষেক বচ্চন ১৯৭৬ সালের ৫ ফেব্রুয়ারি প্রখ্যাত অভিনেতা অমিতাভ বচ্চন ও অভিনেত্রী জয়া বচ্চনের ঘরে জন্ম নেন। তিনি সাবেক বিশ্বসুন্দরী ও বলিউডের নায়িকা ঐশ্বর্যা রাই-এর স্বামী। তার পিতামহ হরিবংশ রাই বচ্চন ছিলেন হিন্দি সাহিত্যের "নয়া কবিতা সাহিত্য আন্দোলনের" একজন প্রখ্যাত কবি ও উত্তর প্রদেশের আল্লাহাবাদ বিশ্ববিদ্যালয়ের অধ্যাপক। তাদের বংশের আসল নাম হল "শ্রীবাস্তব"। কিন্তু তার পিতামহ বচ্চন ছদ্মনামে কবিতা লেখতেন। পরবর্তীতে অমিতাভ বচ্চন যখন চলচ্চিত্রে অভিনয় শুরু করেন তখন তিনিও বচ্চন নামই ব্যবহার করেন। বচ্চন তার পিতার দিক থেকে কায়স্থ বর্ণের, মায়ের দিক থেকে বাঙালি আর পিতামহীর দিক থেকে পাঞ্জাবি জাতি বংশদ্ভূত।


title: অভিষেক বচ্চন

text: অভিষেক বচ্চন (জন্ম: ৫ ফেব্রুয়ারি, ১৯৭৬) একজন ভারতীয় অভিনেতা, প্রযোজক ও প্লেব্যাক গায়ক। তিনি মূলত বলিউডে কাজ করার জন্য পরিচিত। তিনি বিখ্যাত অভিনেতা অমিতাভ বচ্চন ও জয়া বচ্চনের সন্তান। ২০০০ সালে "রিফিউজি" চলচ্চিত্রে অভিনয়ের মাধ্যমে তার চলচ্চিত্র জীবন শুরু হয়। ছবিটি তেমন ব্যবসা করতে না পারলেও চলচ্চিত্রবোদ্ধাদের কাছে বেশ আদৃত হয়। পরবর্তী বেশ কয়েক বছর বচ্চন যেসব চলচ্চিত্রে অভিনয় করেন তার বেশিরভাগই বক্স অফিসে সাড়া ফেলতে ব্যর্থ হয়। এরপরে তিনি ২০০৪ সালে মুক্তিপ্রাপ্ত ব্লকবাস্টার "ধুম" চলচ্চিত্রে অভিনয় করেন যা তার ক্যারিয়ারে মোড় ঘুরিয়ে দেয়।


title: অমিতাভ বচ্চন

text: জানুয়ারি ২০০৮-এ মহারাষ্ট্র নবনির্মাণ সেনার নেতা রাজ ঠাকরে রাজনৈতিক মিছিলে যোগদানকালীন অমিতাভ বচ্চনকে লক্ষ্য করে মন্তব্য করেন যে এই অভিনেতা মহারাষ্ট্রের তুলনায় নিজে যে রাজ্যে জন্মেছেন তার প্রতি "বেশি উৎসাহী"। বচ্চন, মহারাষ্ট্রের বদলে উত্তর প্রদেশের বরাবাঁকিতে নিজের পুত্রবধূ অভিনেত্রী ঐশ্বর্য্যা রাই বচ্চনের নামাঙ্কিত বালিকা বিদ্যালয় উদ্বোধন করায়, তিনি তাঁর আপত্তি প্রকাশ করেন। গণমাধ্যমের বিবৃতি অনুসারে রাজের এই ভর্ত্সনার কারণ আর কিছুই নয় অমিতাভের পুত্র অভিষেক এবং ঐশ্বর্যার বিবাহ অনুষ্ঠানে আমন্ত্রিত না হওয়ার হতাশা। যদিও তাঁর সঙ্গে পারিবারিকভাবে বিছিন্ন কাকা বাল এবং সম্পর্কিত ভাই উদ্ধব এই অনুষ্ঠানে নিমন্ত্রিত ছিলেন।


title: অমিতাভ বচ্চন

text: বচ্চন তাঁর গম্ভীর, ব্যারিটোন কন্ঠস্বরের জন্যে বিখ্যাত। তাঁকে অজস্র অনুষ্ঠানে সূত্রধর, নেপথ্য গায়ক এবং উপস্থাপকের ভূমিকায় দেখা গেছে। প্রথীতযশা চলচ্চিত্র পরিচালক সত্যজিত রায় বচ্চনের কন্ঠস্বর শুনে এতো মুগ্ধ হয়েছিলেন যে তিনি তাঁর ছবি "শতরঞ্জ কে খিলাড়ি"-তে তাঁকে ভাষ্যকারের ভূমিকা দিয়েছিলেন কারণ ছবিতে তাঁর উপযুক্ত কোনো চরিত্র ছিলো না। চলচ্চিত্র জগতে পা ফেলার আগে বচ্চন অল ইন্ডিয়া রেডিওতে ঘোষকের চাকরির জন্যে আবেদন করেছিলেন, যদিও তা খারিজ হয়ে যায়।


title: অমিতাভ বচ্চন

text: উত্তর প্রদেশের এলাহাবাদের এক হিন্দু-শিখ পরিবারে অমিতাভ বচ্চনের জন্ম। তাঁর পিতা হরিবংশ রায় বচ্চন একজন নামকরা হিন্দি কবি ছিলেন। তাঁর মা তেজি বচ্চন ফৈসলাবাদের (এখন পাকিস্থানে) এক শিখ-পঞ্জাবী। ভারতের স্বাধীনতা সংগ্রামের অবিস্মরণীয় শব্দযূথ ইনকিলাব জিন্দাবাদের অণুপ্রেরণায় বচ্চনের প্রথম নামকরণ হয়েছিল ইনকিলাব। পরে তাঁর নাম বদলে রাখা হয় অমিতাভ অর্থাৎ "যে আলো নির্বাপিত হয় না।" যদিও তাঁদের পদবী ছিলো শ্রীবাস্তব কিন্তু তাঁর বাবা নিজের লেখা প্রকাশ করার সময় যে ছদ্ম-পদবী বচ্চন ব্যবহার করতেন সেই পদবীটিই তিনি সব জায়গায় ব্যবহার করতে শুরু করেন। এই পদবী নিয়েই অমিতাভ প্রথম ছবির জগতে আত্মপ্রকাশ করেন এবং তাঁর পরিবারের সবাই বাইরের জগতে এই একই পদবী ব্যবহার করেন। হরিবংশ রাই বচ্চনের দুই ছেলের মধ্যে অমিতাভ বড়। তাঁর ছোট ছেলের নাম অজিতাভ রাই। তাঁর মায়ের অভিনয়ে খুব উৎসাহ ছিলো কিন্তু তাঁর সাংসারিক কর্তব্যের জন্যে তিনি চলচ্চিত্রে অভিনয়ের সুযোগ পেয়েও ছেড়ে দেন। বচ্চনের পেশা নির্বাচনের ক্ষেত্রে তাঁর প্রভাব অনুভব করা যায় কারণ পুত্রের অভিনয় ক্ষমতার উপর তাঁর দৃঢ় বিশ্বাস ছিলো। এলাহাবাদের জ্ঞান প্রোবোধিনি এবং বয়েজ হাই স্কুলে (বি এইচ এস)-এ তিনি পড়াশোনা করেছিলেন। পরে নৈনিতালের শেরউড কলেজে কলা বিভাগে পড়াশোনা করেন।এরপরে তিনি দিল্লি বিশ্ববিদ্যালয়ের অন্তর্গত কিরোরিমল কলেজ থেকে বিজ্ঞানে স্নাতক হন। অভিনেতা হওয়ার উদ্দেশ্যে কুড়ি বছর বয়সে তিনি কলিকাতার (এখন কোলকাতা) ব্ল্যাকার এন্ড কোং নামে জাহাজ কোম্পানির কাজে ইস্তফা দেন।


title: অমিতাভ বচ্চন

text: এরপরেই তাঁকে রাজেশ খান্নার সঙ্গে দেখা যায় "আনন্দ" (১৯৭১) ছবিতে যা বাণিজ্যিক সাফল্যর সঙ্গে সঙ্গে চলচ্চিত্র সমালোচকদের প্রশংসাও আদায় করেছিল। এই ছবিতে, জীবনের প্রতি বীতশ্রদ্ধ এক ডাক্তারের ভূমিকায় অভিনয় করে বচ্চন ফিল্মফেয়ার শ্রেষ্ঠ সহ অভিনেতার পুরস্কার পান। "পরওয়ানা" (১৯৭১) ছবিতে অমিতাভ একজন মোহগ্রস্থ প্রেমিকের ভূমিকায় অভিনয় করেন। ছবিটিতে নবীন নিশ্চল, যোগিতা বালি এবং ওমপ্রকাশও অভিনয় করেছিলেন। এই ছবিটি উল্লেখযোগ্য কারণ এটি সেই হাতে গোনা ছবিগুলির মধ্যে একটি যেখানে বচ্চন খলনায়কের ভূমিকায় অবতীর্ণ হয়েছিলেন। এই ছবির পর তাঁর অভিনীত বেশ কতগুলি ছবি বক্স অফিসে বাণিজ্যিক সাফল্যের মুখ দেখেনি। তাঁর মধ্যে অবশ্যই উল্লেখযোগ্য "রেশমা ঔর শেরা" (১৯৭১)। এই সময়েই তিনি অতিথি শিল্পী হিসেবে "গুড্ডি" ছবিতে কাজ করেন। এই ছবিতে ধর্মেন্দ্রর বিপরীতে তাঁর ভাবি স্ত্রী জয়া ভাদুড়ি অভিনয় করেছিলেন। তাঁর কর্মজীবনের প্রথম থেকেই গম্ভীর ব্যারিটোন কন্ঠস্বরের জন্য প্রশংসিত বচ্চন, "বাওয়ার্চি" ছবির কিছু অংশে ভাষ্যকারের কাজ করেছিলেন। ১৯৭২-এ তিনি এস.রামানাথনের নির্দেশিত একটি রোড অ্যাকশন কমেডি "বম্বে টু গোয়া" ছবিতে অভিনয় করেন। এই ছবিতে তাঁকে অরুণা ইরানি, মেহমুদ, আনোয়ার আলি এবং নাসির হুসেনের মতো অভিনেতাদের সঙ্গে দেখা গিয়েছিলো।


title: প্রতীক বব্বর

text:
প্রতীক বব্বর (, ) (জন্ম ২৮ নভেম্বর, ১৯৮৬) হলেন একজন ভারতীয় অভিনেতা। তিনি অভিনেত্রী স্মিতা পাটিল এবং অভিনেতা-রাজনীতিবিদ রাজ বব্বরের পুত্র।
আমির খান প্রযোজিত "জানে তু ইয়া জানে না" ছবিতে প্রতীক বব্বর প্রথম অভিনয় করেন। ছবিটি বাণিজ্যিকভাবে সাফল্য অর্জন করেছিল। এরপর তিনি কিরণ রাওয়ের "ধোবি ঘাট" ছবিতে অভিনয় করেন। এই ছবিটি সারা বিশ্বের বিভিন্ন চলচ্চিত্র উৎসবে সমালোচকদের দ্বারা প্রশংসা অর্জন করে। এছাড়া তিনি অ্যাকশন-থ্রিলার "দম মারো দম" ছবিতে অভিষেক বচ্চন ও রাণা দাগ্‌গুবাটির পাশাপাশি অভিনয় করেন।


title: বিদ্যা বালান

text: ২০০৯ সালে বিদ্যা আর. বালকি পরিচালিত "পা" নাট্য চলচ্চিত্রে একটি ১২-বছর বয়সী শারীরিক প্রতিবন্ধী ছেলের স্ত্রীরোগবিশারদ মায়ের চরিত্রে উপস্থিত হন। তার ছেলের চরিত্রে অভিনয় করেন অমিতাভ বচ্চন এবং অভিষেক বচ্চন নাম চরিত্রে। বাণিজ্যিক সাফল্যের পাশাপাশি এই চলচ্চিত্র তার কর্মজীবনের মোড় ঘুরিয়ে দিতে সহায়ক হয়। সুকন্যা ভার্মা তার অভিনয় শৈলী ডিম্পল কাপাডিয়ার সঙ্গে তুলনা করে মন্তব্য করেন; অন্যদিকে "দ্য টাইমস অব ইন্ডিয়ার" নিখাত কাজমী বলিউড মায়ের চরিত্র্রে বিদ্যার সাফল্যের কথা উল্লেখ করেন। এই চরিত্রের জন্য তিনি বিভিন্ন পুরস্কার লাভ করেন যার মধ্যে শ্রেষ্ঠ অভিনেত্রীর জন্য ফিল্মফেয়ার পুরস্কার ও স্ক্রিন পুরস্কার অর্ন্তভূক্ত।


title: প্রসেনজিৎ চট্টোপাধ্যায়

text:
প্রসেনজিৎ চট্টোপাধ্যায় (জন্ম: ৩০ সেপ্টেম্বর ১৯৬২) একজন বাঙালি চিত্রাভিনেতা। প্রায় দুইদশকেরও বেশি সময় ধরে তিনি পশ্চিমবঙ্গের বাংলা চলচ্চিত্রের নায়ক হিসাবে শীর্ষস্থানে আছেন।
প্রসেনজিৎ বিখ্যাত বাংলা এবং হিন্দি ছবির নায়ক বিশ্বজিৎ চট্টোপাধ্যায়-এর একমাত্র পুত্র। তাঁর বোন পল্লবী চট্টোপাধ্যায় নিজেও একজন অভিনেত্রী। তার প্রথম স্ত্রী ছিলেন বিখ্যাত অভিনেত্রী দেবশ্রী রায়, পরে তিনি অপর্না গুহঠাকুরতা কে বিয়ে করেন। বর্তমানে অর্পিতা পাল তার স্ত্রী। তাঁদের ত্রিসেনজিৎ চট্টোপাধ্যায় বলে এক পুত্র আছে।


title: মি. বিন'স হলিডে

text: মি. বিন'স হলিডে  (বাংলাঃ মিস্টার বিনের ছুটির দিন) হল ২০০৭ সালে মুক্তিপ্রাপ্ত, স্টিভ বেনডেল্যাক কর্তৃক পরিচালিত একটি ব্রিটিশ হাস্যরসাত্মক চলচ্চিত্র। এটা জনপ্রিয় টিভি সিরিজ মি. বিনের উপর ভিত্তি করে নির্মিত ২য় চলচ্চিত্র।


title: বিদ্যা সিনহা সাহা মীম

text: ২০১৫ সালের ঈদুল ফিতরে মীমের বহুল প্রতীক্ষিত ছবি "পদ্ম পাতার জল" মুক্তি পায়। ছবিটি কম সংখ্যক হলে মুক্তি পেলেও ভালো ব্যবসা করেছে। তাছাড়া মীম যৌথ প্রযোজনার ছায়াছবি "ব্ল্যাক"-এ অভিনয় করেছেন। ছবিটি ২০১৫ সালের ২৭ নভেম্বর ভারতে ও ৪ ডিসেম্বর বাংলাদেশে প্রায় ২০০টি হলে মুক্তি পায়। রাজা চন্দ পরিচালিত এই ছায়াছবিতে তার বিপরীতে অভিনয় করেন কলকাতার জনপ্রিয় নায়ক সোহম চক্রবর্তী। ২০১৬ সালে ভালোবাসা দিবসে মুক্তি পায় মীম অভিনীত "সুইটহার্ট"। ছায়াছবিটি পরিচালনা করেন শাহীন-সুমন পরিচালক জুটির ওয়াজেদ আলী সুমন। এতে তার বিপরীতে অভিনয় করেন বাপ্পি চৌধুরী এবং একটি বিশেষ চরিত্রে অভিনয় করেন রিয়াজ। ঈদুল ফিতরের তৃতীয় দিন আরটিভিতে প্রচারিত হয় টেলিছবি "সেই মেয়েটি"। মিজানুর রহমান আরিয়ান নির্মিত টেলিছবিতে তার বিপরীতে ছিলেন তাহসান রহমান খান। বছরের শেষে মুক্তি পায় অনন্য মামুন পরিচালিত "আমি তোমার হতে চাই"। এই ছবিতেও তার বিপরীতে অভিনয় করেছেন বাপ্পি চৌধুরী।


title: এমা ডি কোনাস

text: কমেডি সিনেমা মিঃ বিন’স হলিডে তে তার একটা প্রধান চরিত্র থাকে, যাতে তিনি উইলেম ড্যাফো এর চরিত্রের স্বাধীন ছবিতে একজন অভিনেত্রী ভূমিকায় অভিনয় করেছিলেন।


title: বেন বার্নেস (অভিনেতা)

text: ২০১৩ সালে বার্নেস অভিনীত একটি ছবি মুক্তিপ্রাপ্ত হয়। ছবিটি ছিল "দ্য বিগ ওয়েডিং"। এটি ২০০৬ সালে মুক্তিপ্রাপ্ত ফরাসি চলচ্চিত্র "মঁ ফ্রেরে সে মারি"-এর (আমার ভাইয়ের বিয়ে হচ্ছে) পুনর্নির্মাণ। এই চলচ্চিত্রের সম্মেলক অভিনেতৃ-দলের মধ্যে ছিলেন রবার্ট ডি নিরো, ডায়ানে কিটন, ক্যাথেরিন হেগল, টোফার গ্রেস, আমান্ডা সেফ্রাইড, সুজান সারানডন ও রবিন উইলিয়ামস। বার্নেস ডন গ্রিফিন (রবার্ট ডি নিরো অভিনীত) ও এলি গ্রিফিনের (ডায়ানে কিটন অভিনীত) দত্তক পুত্র আলেজান্ড্রো গ্রিফিনের চরিত্রে অভিনয় করেন। মেলিসা "মেসি" ও’কনারের (আমান্ডা সেফ্রিয়েড অভিনীত) সঙ্গে তাঁর বিয়ের কথা। আলেকজান্ড্রো তাঁর বিবাহবিচ্ছিন্ন বাবা-মাকে অনুরোধ করেন তাঁর বিয়ের সময় এক সঙ্গে থাকতে। কারণ, তাঁর প্রকৃত মা ম্যাডোনা সোটো (প্যাট্রিসিয়া রি অভিনীত) মনে করতেন বিবাহবিচ্ছেদ একটি পাপ। ২০১৩ সালের ২৬ এপ্রিল মুক্তিপ্রাপ্ত এই ছবিটির মূলত নেতিবাচক সমালোচনা লাভ করে। রটেন টম্যাটোজ ১০১টি সমালোচনার ভিত্তিতে সাইটের সহমতে এই ছবিটিকে ৭% দেয় এবং উল্লেখ করে ‘সকল তারকার অভিনয় কৃত্রিম ও দুর্বল প্লটে মানসম্মত হয়েছে। প্লটটি হাসানোর অনেক চেষ্টা করেছে। কিন্তু খুব কম লোকই হেসেছেন।’


title: রোয়ান অ্যাটকিনসন

text: ১৯৯০ সালে ‘মি. বিন’ নিয়ে টেলিভিশন পর্দায় হাজির হন রোয়ান অ্যাটকিনসন। মি. বিন মূলত ১৪ পর্বের একটি হাস্যরসাত্মক ব্রিটিশ টিভি ধারাবাহিক। আইটিভি নামক একটি টেলিভিশন চ্যানেলে এর প্রথম পর্বটি প্রচারিত হয় ১৯৯০ সালের প্রথম দিনটিতে। শেষ পর্বটির নাম 'হেয়ার বাই মি. বিন অব লন্ডন'। প্রথমে শুধু টিভি সিরিয়াল থাকলেও মি. বিন নিয়ে সিনেমা এমনকি কার্টুনও নির্মিত হয়েছে এবং মি. বিন প্রতিটি ক্ষেত্রেই অসম্ভব জনপ্রিয়তা অর্জন করেন। টানা বিশ বছর রোয়ান এই চরিত্রে অভিনয় করেছেন। শুরুর দিকে মি. বিন ছাড়াও এ সময় তিনি দ্যা ব্ল্যাক অ্যাডার এবং ফানি বিজনেসসহ বেশ কয়েকটি তুমুল জনপ্রিয় টিভি সিরিজে নিয়মিত অভিনয় করেন। কিন্তু সবগুলোকে ছাড়িয়ে যায় ‘মি. বিন’। এমনকি নিজের নামটাকেও হারাতে হয় রোয়ান অ্যাটকিনসনকে। তারই তালগোল পাকানো কাণ্ড-কারখানায় ভরপুর এ ব্রিটিশ কমেডি সিরিজের লেখক হলেন রবিন ড্রিসকল এবং রোয়ান অ্যাটকিনসন নিজে। ১৯৯৭ সালে ‘বিন: দ্য আলটিমেট ডিজাস্টার মুভি’ এবং ২০০৭ সালে ‘মিস্টার বিন’স হলিডে’ চলচ্চিত্র দুটি মুক্তি পায়। এছাড়া যুক্তরাজ্যের ‘আইটিভি ওয়ান’ চ্যানেলে ২০০২ থেকে ২০০৪ সাল পর্যন্ত ‘মিস্টার বিন’ কার্টুন প্রচারিত হয়।


title: বরুণ ধবন

text: ২০১৪ সালে বরুণ ধবন অভিনীত দুটি ছবি মুক্তি পায়। প্রথমে তিনি "ম্যায় তেরা হিরো" (২০১৪) নামে একটি কমেডি ছবিতে অভিনয় করেন। এই ছবিটি ছিল তেলুগু ছবি "কান্দিরীগা"-র রিমেক। ছবিটি প্রযোজনা করে বালাজি মোশন পিকচার্স এবং পরিচালনা করেন বরুণ ধবনের বাবা ডেভিড ধবন। বরুণ ধবন এই ছবিতে শ্রীনাথ ‘সীনু’ প্রসাদ নামে এক হঠকারী বদমায়েশ ছেলের চরিত্রে অভিনয় করেন। সে ইলিনা ডি’ক্রুজের চরিত্রটির প্রেমে পড়ে। কিন্তু নার্গিস ফাখরির চরিত্রটি তাকে প্রলুব্ধ করে। "ফিল্মফেয়ার"-এর রেদিটা ট্যান্ডন বরুণ ধবনের হাস্যরসাত্মক দৃশ্যে অভিনয়ের প্রশংসা করেন এবং তাঁকে গোবিন্দা ও প্রভুদেবার সঙ্গে তুলনা করেন। "ম্যায় তেরা হিরো" বাণিজ্যিকভাবে সফল হয়।


title: স্পাইডার-ম্যান: হোমকামিং

text: স্পাইডার-ম্যান: হোমকামিং ছবির উদ্বোধনী প্রদর্শনী হয় ২০১৭ সালের ২৮ জুন হলিউডের টিসিএল চাইনিজ থিয়েটারে এবং যুক্তরাষ্ট্রে ২০১৭ সালের ৭ জুলাই থ্রিডি, আইম্যাক্স ও আইম্যাক্স থ্রিডিতে মুক্তি পায়।২০১৭ সালের ২৮ জুন হলিউডের টিসিএল চাইনিজ থিয়েটারে স্পাইডার-ম্যান: হোমকামিং ছবিটির উদ্বোধনী প্রদর্শনী অনুষ্ঠিত হয়। ছবিটি ২০১৭ সালের ৫ জুলাই যুক্তরাজ্যে এবং ৬ জুলাই অন্যান্য আন্তর্জাতিক বাজারে মুক্তি পায়। মার্কিন যুক্তরাষ্ট্রে ছবিটি ৭ জুলাই ৪,৩৪৮টি প্রেক্ষাগৃহে মুক্তি পায়, যার মধ্যে ৩৯২টি আইম্যাক্স ও আইম্যাক্স থ্রিডি এবং ৬০১টি প্রিমিয়াম লার্জ-ফরম্যাটের। ছবিটি থ্রিডি ফরম্যাটেও মুক্তি দেওয়া হয়।


title: মি. বিন'স হলিডে

text: এরপর সে ট্রেনে কানের উদ্দেশ্যে যাত্রা শুরু করে। যাত্রাপথে সে অনিচ্ছাকৃতভাবে একটি শিশুকে তাঁর বাবার কাছ থেকে আলাদা করে দেয়, যে একজন রাশিয়ান চলচ্চিত্র পরিচালক এবং কানে কান চলচ্চিত্র উৎসবে যোগ দিতে যাচ্ছিল। পরে সেই শিশুটির সাথে তাঁর বন্ধুত্ব হয়। এবং তাঁরা দুজনেই একসাথে কানের উদ্দেশ্যে যাত্রা শুরু করে। এরপর যাত্রাপথে ঘটতে থাকে অনেক মজার মজার ঘটনা। শেষ পর্যন্ত কি মি. বিন পারবে কান সমুদ্র সৈকতে পৌঁছাতে? শিশুটি কি তাঁর বাবার কাছে ফিরে যেতে পারবে?চলচ্চিত্রের গানগুলো লিখেছিলেন হাওয়ার্ড গুডাল। চলচ্চিত্রটিতে রয়েছে সুসঙ্গতিপূর্ণ, বাস্তবধর্মী পটভুমি। যদিও আসল টিভি সিরিজে খুবই সাধারণ এবং নির্দিষ্ট একটি গানই বাজানো হয়েছে (পটভুমিতে)। চলচ্চিত্রটির মূল গান ছিল ম্যাট উইললিসের "ক্রাশ"।


title: আনিসুর রহমান মিলন

text: ২০১৫ সালের অক্টোবরে মুক্তি পায় অনন্য মামুন পরিচালিত চলচ্চিত্র "ভালোবাসার গল্প"। এই ছবিতে তার বিপরীতে ছিলেন নবাগত আফরিন। বছরের শেষে মুক্তি পায় কথাসাহিত্যিক ইমদাদুল হক মিলন রচিত "নদী উপাখ্যান" অবলম্বনে মিলন অভিনীত "লালচর"। সরকারি অনুদানে নির্মিত ছবিটি পরিচালনা করেন নাদের চৌধুরী। এতে তার বিপরীতে ছিলেন "সেরা নাচিয়ে" প্রতিযোগিতায় চ্যাম্পিয়ন মোহনা মিম। এই বছর তিনি বুলবুল বিশ্বাস পরিচালিত "রাজনীতি" চলচ্চিত্রের কাজ শুরু করেন। ছবিতে তিনি শাকিব খান ও অপু বিশ্বাসের সাথে প্রথমবারের মত অভিনয় করেন। এই প্রসঙ্গে তিনি বলেন, "শাকিবের সঙ্গে প্রথম কাজ করছি। এটা অনেক বড় চ্যালেঞ্জ। নায়িকা হিসেবে অপু বিশ্বাসের সঙ্গেও এটা আমার প্রথম কাজ। আশা করছি, বাংলাদেশি চলচ্চিত্রের দুজন বড় তারকার সঙ্গে কাজ করার অভিজ্ঞতা মোটেও মন্দ হবে না।" ছবিটি দীর্ঘসূত্রিতা শেষে ২০১৭ সালের ঈদুল ফিতরে মুক্তি পায়। সমালোচকেরা মিলনের অভিনয়ের প্রশংসা করেন। দ্য ডেইলি স্টারের জাহিদ আকবর মিলনের শাকিল সম্পর্কে লিখেন, "সিনেমার অভিনয় জীবনে সেরা অভিনয় শাকিল চরিত্রটি। আদরের বড় ভাই থেকে হিংসাত্মক খলনায়ক হয়ে ওঠাটা খুবই নিখুঁতভাবে ফুটিয়ে তুলেছেন তিনি।"


title: স্পাইডার-ম্যান ২

text: স্পাইডার-ম্যান ছবির উদ্বোধনী প্রদর্শনী হয় ২০০৪ সালের ২২ জুন ফিলিপাইনের মান ভিলেজ থিয়েটারে এবং যুক্তরাষ্ট্রে ছবিটি সাধারণ ও আইম্যাক্স প্রেক্ষাগৃহে মুক্তি পায় ২০০৪ সালের ৩০ জুন। ছবিটি সমালোচকদের প্রশংসা লাভ করে এবং ব্যবসায়িকভাবেও সফল হয়। বিশ্বব্যাপী $৭৮৩.৮ মিলিয়ন আয় করা ছবিটি ২০০৪ সালের তৃতীয় সর্বোচ্চ আয়কারী চলচ্চিত্র। ছবিটি ৭৭তম একাডেমি পুরস্কারে শ্রেষ্ঠ ভিজুয়াল ইফেক্টসের জন্য পুরস্কার লাভ করে এবং শ্রেষ্ঠ শব্দ সম্পাদনা ও শ্রেষ্ঠ শব্দ সংযোজনের জন্য মনোনীত হয়। এছাড়া স্যাটার্ন পুরস্কারে ছবিটি শ্রেষ্ঠ ফ্যান্টাসি চলচ্চিত্র এবং স্যাম রেইমি শ্রেষ্ঠ পরিচালকের পুরস্কারসহ পাঁচটি পুরস্কার লাভ করে। এই ছবিটিকে অন্যতম সেরা সুপারহিরো চলচ্চিত্র হিসেবে অভিহিত করা হয় এবং এর সাফ্যলের ধারাবাহিকতায় এর অনুবর্তী পর্ব "স্পাইডার-ম্যান ৩" (২০০৭) নির্মিত হয়।স্পাইডার-ম্যান ২ ছবিটি শ্রেষ্ঠ ভিজুয়াল ইফেক্টস বিভাগে একাডেমি পুরস্কার লাভ করে এবং দুটি বিভাগে (শ্রেষ্ঠ শব্দ সম্পাদনা ও শ্রেষ্ঠ শব্দ সংযোজন) একাডেমি পুরস্কারের মনোনয়ন লাভ করে। কিন্তু শ্রেষ্ঠ শব্দ সম্পাদনা বিভাগে "দ্য ইনক্রেডিবলস" এবং শ্রেষ্ঠ শব্দ সংযোজন বিভাগে "রে" চলচ্চিত্রের কাছে হেরে যায়। ছবিটি শ্রেষ্ঠ ফ্যান্টাসি চলচ্চিত্র, শ্রেষ্ঠ পরিচালক, শ্রেষ্ঠ অভিনেতা, শ্রেষ্ঠ লেখনী, এবং শ্রেষ্ঠ বিশেষ ইফেক্টসের জন্য স্যাটার্ন পুরস্কার লাভ করে এবং শ্রেষ্ঠ পার্শ্ব অভিনেতা ও শ্রেষ্ঠ সঙ্গীতের মনোনয়ন লাভ করে। বাফটা পুরস্কারে ছবিটি শ্রেষ্ঠ ভিজুয়াল ইফেক্টস ও শ্রেষ্ঠ শব্দগ্রহণ বিভাগে মনোনয়ন লাভ করে কিন্তু যথাক্রমে "দ্য ডে আফটার টুমরো" ও "রে"-এর কাছে হেরে যায়।


title: দলছুট

text: বাপ্পা মজুমদার ও সঞ্জীব চৌধুরী একসাথে এই ব্যান্ড গঠন করেন। বাপ্পা তার সলো অ্যালবামের জন্য সঞ্জীবকে কাজ করার আমন্ত্রণ জানিয়েছিলেন। তারা অশোক কর্মকার-এ "কালরাত্রি" নামে একটি অনুষ্ঠানের আয়োজন করেছিলেন যা দর্শকদের আকৃষ্ট করেছিল। তখনই ১৯৯৬ সালের নভেম্বর মাসে দলছুট গঠিত হয়। প্রথমে কেবল বাপ্পা ও সঞ্জীব দলের সদস্য থাকলেও অর্থহীন ব্যান্ডের সুমন তাদের সাহায্য করেছিলেন।


title: দলছুট

text:
২০০০ সালে মুক্তি পাওয়া দলছুটের দ্বিতীয় অ্যালবাম হৃদয়পুর জনপ্রিয় হতে তেমন সময় নেয়নি। এই অ্যালবামের কয়েকটি গান সাথে সাথেই জনপ্রিয়তা লাভ করে। এই অ্যালবাম প্রকাশের পর দলছুটের জনপ্রিয়তা বাড়তে থাকে।
২০০২ সালে দলছুট তাদের তৃতীয় অ্যালবাম আকাশচুরি প্রকাশ করে।
জোছনাবিহার দলছুটের চতুর্থ ও সর্বশেষ অ্যালবাম। ২০০২ সালে তৃতীয় অ্যালবাম মুক্তি পাবার পর বাপ্পার জনপ্রিয়তা বাড়তে থাকে এবং তিনি সলো ক্যারিয়ার গড়তে ব্যস্ত হয়ে পড়েন। অন্যদিকে সঞ্জীব সাংবাদিকতা পেশায় জড়িয়ে পড়ায় ব্যান্ডের জন্য তেমন সময় বের করতে পারছিলেন না। ২০০৭ সালে তারা তাদের চতুর্থ অ্যালবাম জোছনাবিহার মুক্তি দেন।
'আয় আমন্ত্রণ' দলছুটের সর্বশেষ অ্যালবাম, যেখানে সঞ্জীব চৌধুরী কাজ ছিলেন না। অ্যালবামটি ২০১০ সালে বের হয়।


title: সঞ্জীব চৌধুরী

text: সঞ্জীব চৌধুরী (২৫ ডিসেম্বর, ১৯৬৪ – ১৯ নভেম্বর, ২০০৭) ছিলেন একজন বাংলাদেশী সংগীতশিল্পী ও সাংবাদিক। তিনি বাংলা ব্যাণ্ডদল দলছুটের প্রতিষ্ঠাতা এবং অন্যতম প্রধান সদস্য ছিলেন। সঞ্জীব দলছুটের চারটি অ্যালবামে কাজ করার পাশাপাশি অনেক গান রচনা ও সুরারোপও করেছেন।


title: রেড হট চিলি পেপার্স

text: ব্যান্ডের মুল সদস্যদের মাঝে ছিলেন গিটারবাদক হিল্লেল স্লোভাক, ড্রামার জ্যাক আয়রন্স এবং সাথে ছিলেন কিডিস এবং ফ্লী। অন্যান্য ব্যান্ডের কাছে প্রতিশ্রুতিবদ্ধ থাকায়, ১৯৮৪ সালে ব্যান্ডের প্রথম "দ্য রেড হট চিলি পেপার্স" এলবামে ছিলেন না স্লোভাক ও আয়রন্স। প্রথম দুটি রেকর্ডের ড্রামার ছিলেন ক্লিফ মার্টিনেয (আয়রন্স বাজান তৃতীয়টিতে), এবং গীটারবাদক জ্যাক শেরমান বাজান প্রথমটিতে। স্লোভাক বাজান ব্যান্ডের ২য় ও ৩য় "ফ্রিকি স্টাইলি" (১৯৮৫) ও "দ্য আপলিফট মোফ পার্টি প্ল্যান" (১৯৮৭) অ্যালবামে। স্লোভাক ১৯৮৮ সালে অতিমাত্রায় হিরোইন সেবনের ফলে মারা যান। বন্ধুর মৃত্যুর কারনে ড্রামার আয়রন ব্যান্ড ত্যাগ করেন। পার্লামেন্ট-ফাঙ্কাডেলিকের গীটারবাদক ডুয়েইন ম্যাকনাইটকে স্লোভাকের পরিবর্তে আনা হয়। ব্যান্ডে তার অবস্থান ছিল স্বল্পকালীন এবং ১৯৮৮ সালেই তার পরিবর্তে আনা হয় জন ফ্রুশ্যান্টেকে। ডেড কেনেডি'স এর প্রাক্তন ড্রামার ডি এইচ পেলিগ্রোকে আনা হয় আয়রন্স এর পরিবর্তে যদিও একই বছরেই তার পরিবর্তে আনা হয় চ্যাড স্মিথকে। ফ্লী, কিডিস , ফ্রুশ্যান্টে ও স্মিথ সমন্বিত লাইন-আপ ব্যান্ডের সরবাধিক দীর্ঘকালীন লাইন-আপ। তারা একসাথে পাঁচটি স্টুডিও এলবাম করেন যার শুরু হয় ১৯৮৯ সালের মাদার'স মিল্ক দিয়ে। ১৯৯০ সালে ব্যান্ডটি ওয়ার্নার ব্রস. এর সাথে চুক্তি করে এবং রিক রুবিন এর অধীনে কাজ করে। ১৯৯১ সালের ব্লাড সুগার সেক্স ম্যাজিক ছিল প্রথম ব্যাবসাসফল এলবাম। ফ্রুশ্যান্টে ব্যান্ডের সফলতায় অস্বচ্ছন্দ বোধ করতে থাকেন এবং হঠাত করেই ১৯৯২ সালে ওয়ার্ল্ড ট্যুর মাঝখানে তে ব্যান্ড ত্যাগ করেন।


title: মহীনের ঘোড়াগুলি

text: কলকাতার কয়েকজন সঙ্গীতশিল্পী সহযোগে ১৯৭৪ সালের প্রান্তিকালে গৌতম চট্টোপাধ্যায়ের নেতৃত্বে এই ব্যান্ডটি গঠিত হয়। প্রাথমিকভাবে দলটিতে সাত জন সদস্য থাকায় তারা তাদের নাম ছিল "সপ্তর্ষি"। সাত সদস্যের মধ্যে ছিলেন, গৌতম চট্টোপাধ্যায়, তপেশ বন্দ্যোপাধ্যায়, রঞ্জন ঘোষাল, তাপস দাস, এব্রাহাম মজুমদার, বিশ্বনাথ চট্টোপাধ্যায় ও প্রদীপ চট্টোপাধ্যায়। পরবর্তীতে নাম পরিবর্তন করে রাখা হয় "তীরন্দাজ" এবং একটি কনসার্টে গৌতম চট্টোপাধ্যায় দলটিকে "গৌতম চ্যাটার্জি বিএসসি অ্যান্ড সম্প্রদায়" নতুন নামে পরিচয় করিয়ে দেন। শেষের দিকে রঞ্জন ঘোষাল ব্যান্ডটির বর্তমান নাম "মহীনের ঘোড়াগুলি" প্রস্তাব করে।


title: পিংক ফ্লয়েড ব্যান্ড সদস্যের তালিকা

text: পিংক ফ্লয়েড রক দলের কর্মীবৃন্দ একটি স্বল্প সংখ্যক পূর্ণ-সময়ের সদস্যের উপর কেন্দ্রীভূত হয়েছে, যারা প্রাথমিক ভাবে গোটা দলে যুক্ত ছিল। ১৯৭০-এর দশকের পর থেকে, তারা স্টুডিও এবং মঞ্চে অতিরিক্ত কর্মীদের সঙ্গে আবর্ভিুত হয়ছে। ড্রামার নিক মেইসন একমাত্র সদস্য হিসেবে দলটির সমস্ত স্টুডিও মুক্তিতে উপস্থিত ছিল।


title: দ্য কনসার্ট ফর বাংলাদেশ

text: জর্জ হ্যারিসন সর্বপ্রথমে তার প্রাক্তন দল দ্য বিটল্‌সের সদস্যদের যোগ দিতে বলেন। পল ম্যাকার্টনি সরাসরি অস্বীকৃতি জানান, কারণ তখন মূলত দলের সাথে তাঁর কোনো সম্পর্ক ছিলো না। জন লেনন অনুষ্ঠানে আসতে রাজি ছিলেন, কিন্তু তিনি সেসময় আদালতে তাঁর সন্তানের ব্যপারে তাঁর স্ত্রী ইয়োকো ওনোর সাথে আইনি লড়াই চালাচ্ছিলেন বলে শেষ পর্যন্ত আসতে পারেননি। আর মিক জ্যাগার তখন ছিলেন দক্ষিণ ফ্রান্সে। ভিসা সংক্রান্ত জটিলতার কারণে তাঁর পক্ষেও আসা সম্ভব হযনি। শেষ পর্যন্ত বিটলসের একমাত্র রিঙ্গো স্টার তাঁদের সাথে যোগ দিতে সক্ষম হন। সাথে আরো যোগ দেন বব ডিলান, এরিক ক্ল্যাপটন, বিলি প্রিস্টন, হ্যারিসনের নতুন দল ব্যাড ফিঙ্গারের যন্ত্রীদল ও আরো অনেকে।


title: পিংক ফ্লয়েড

text: ডিসেম্বর ১৯৬৭ সালে, দলটি গিটারবাদক ডেভিড গিলমোরকে পিংক ফ্লয়েডের পঞ্চম সদস্য হিসেবে নিযুক্ত করে। গিলমোর ইতোমধ্যেই ব্যারেটকে জানতেন, ১৯৬০-এর দশকের প্রথম দিকে ক্যামব্রিজ টেকে তারা একসঙ্গে পড়াশোনা করেছিলনে। শিক্ষানবিশকালীন সময়ে তারা দুজন একসঙ্গে মধ্যাহ্নভোজের সময়ে গিটার ও হরমোনাইসের মাধ্যমে একসঙ্গে সঞ্চালন করতেন এবং পরবর্তীতে ফ্রান্সের দক্ষিণে হিচ-হাইকে পরিচালিত হয়েছিলেন। ১৯৬৫ সালে, জোকার ওয়াইল্ড ব্যান্ডের এক সদস্য গিলমোরকে টি সেট-এ দেখেছিলেন। মরিসনের সহকারী, স্টিভ ও'রোরকে, সপ্তাহে £৩০ পাউন্ডের () বিনিময়ে নিজের বাড়িতে একটি কক্ষে গিলমোরকে নিযুক্ত করেন, এবং জানুযারি ১৯৬৮ সালে, ব্ল্যাকহিল এন্টারপ্রাইজ গিলমোরকে ব্যান্ডের নতুন সদস্য হিসেবে ঘোষণা করে; দ্বিতীয় গিটারবাদক এবং পঞ্চম সদস্য হিসেবে, আর ব্যান্ডটি একজন অলস গীতিকার হিসেবে ব্যারেটের সঙ্গে দল চালিয়ে যাবার সিদ্ধান্তে উপনীত হয়। জেনার মন্তব্য করেছেন: "The idea was that Dave would ... cover for [Barrett's] eccentricities and when that got to be not workable, Syd was just going to write. Just to try to keep him involved"। In an expression of his frustration, Barrett, who was expected to write additional hit singles to follow up "Arnold Layne" and "See Emily Play", instead introduced "Have You Got It Yet?" to the band, intentionally changing the structure on each performance so as to make the song impossible to follow and learn. ১৯৬৮ সালের জানুয়ারিতে পিংক ফ্লয়েডের পাঁচজন সদস্যের আলোকচিত্রে, ব্যারেটকে বাকিদের থেকে বিচ্ছিন্ন দেখা যায়।


title: কাঞ্চনজঙ্ঘা

text:
১৯৫৫ সালের ২৫ মে মাসে ব্রিটিশ পৰ্বতারোহী দলের সদস্য জোয়ে ব্ৰাউন এবং জৰ্জ ব্যান্ড কাঞ্চনজঙ্ঘা আরোহণ করেন। তাদেরকে সিক্কিমের চজ্ঞাল বা ধৰ্মগুরুর বিশেষ অনুমতি নিতে হয়েছিল এবং এর কোনো মর্যাদাহানি করবে না চুক্তিবদ্ধ করে পৰ্বতারোহণ করেছিল। এই দলের অন্যান্য সদস্য হল- জন এঞ্জেলো জেকসন এবং টম মেকিনন। ১৯৮৬ সালের ১১ জানুয়ারি, জেৰ্জি কুকুচজকা এবং ক্ৰিজটোভ উয়িলিকি কাঞ্চনজঙ্ঘা প্ৰথম শীতকালীন আরোহণ করে।
কাঞ্চনজঙ্ঘা শব্দটি শুনে তৎসম কাঞ্চন + জঙ্ঘা মনে হলেও আসলে নামটি সম্ভবতঃ স্থানীয় শব্দ "কাং চেং জেং গা" থেকে এসেছে, যার অর্থ তেনজিং নোরগে তাঁর বই, "ম্যান অফ এভারেস্ট" (Man of Everest)-এ লিখেছেন "তুষারের পাঁচ ধনদৌলত"। এটির পাঁচ চূড়া আছে তাদের চারটির উচ্চতা ৮, ৪৫০ মিটারের ওপরে। এ ধনদৌলত ঈশ্বরের পাঁচ ভান্ডারের প্রতিনিধিত্ব করে, স্বর্ণ, রূপা, রত্ন, শস্য, এবং পবিত্র পুস্তক।


title: ফল আউট বয় (ব্যান্ড)

text: ২০০১ সালে আমেরিকায় ফল আউট বয়ের জন্ম হয়। পিট ওয়েন্টজ ও জো ট্রোমান ছিলেন দলটির দুই প্রতিষ্ঠাতা সদস্য। তাঁরা আগেও বেশ কিছু হার্ডকোর পাঙ্ক দলে বাজিয়েছেন। পরবর্তী সময়ে ট্রোমান একটি স্থানীয় বইয়ের দোকানে প্যাট্রিক স্টাম্পের সঙ্গে পরিচিত হন। স্টাম্প তাঁদের সঙ্গে ড্রামস বাজানোর আগ্রহ প্রকাশ করেন। তবে পরবর্তী সময়ে স্টাম্পের অসাধারণ গানের গলা শুনে তাঁকে আর ড্রামার হিসেবে না নিয়ে ভোকাল হিসেবেই নেওয়া হয়। ড্রামার হিসেবে প্রথমে বেন রোজ যোগ দেন। তিনি কিছুদিন পর দল ত্যাগ করেন। তাঁর স্থলে অ্যান্ডি হার্লি যোগ দেন। এই চারজন এখন পর্যন্ত একসঙ্গে আছেন।


title: পাকিস্তান

text: পাকিস্তানের সরকারি ভাষা ইংরেজি এবং জাতীয় ভাষা উর্দু। এছাড়াও দেশটিতে পাঞ্জাবি, সিন্ধি, সারাইকি, পাশতু, বেলুচি, ব্রাহুই ইত্যাদি ভাষা প্রচলিত। অনেক ভাষাই ইন্দো-ইউরোপীয় ভাষাপরিবারের বিভিন্ন শাখার অন্তর্গত। উর্দু, পাঞ্জাবি ও সিন্ধি -আর্য ভাষাসমূহ, পশতু ও বেলুচি ইরানীয় ভাষাসমূহ, ব্রাহুই দ্রাবিড় ভাষাসমূহের অন্তর্গত। এছাড়া উত্তর ও উত্তর-পশ্চিমে বিভিন্ন দার্দীয় ভাষা যেমন খোওয়ার ও শিনা প্রচলিত।